
Papina riječ 


Nagovor Benedikta XVI. uz molitvu Anđeo Gospodnji u nedjelju 31. listopada 2010. 



Bog ne 
isključuje 
nikoga, ni 
siromašne 
ni bogate! 


Draga braćo i sestre! 

Evanđelist sveti Luka posvećuje posebnu pozornost temi Isusova milosrđa. On, na¬ 
ime, donosi izvješća o nekim događajima koji ističu milosrdnu ljubav Boga i Krista, koji 
kaže da nije došao zvati pravedne, nego grješnike (usp. Lk 5, 32). Među tipičnim Luki- 
nim izvješćima i ono je o Zakejevu obraćenju, koje se čita na ovu nedjelju. Zakej je »ca¬ 
rinik«, štoviše, nadcarinik u Jerihonu, važnu gradu smještenu uz rijeku Jordan. Carinici 
su prikupljali porez koji su Židovi morali plaćati Rimskom Carstvu i zato su smatrani 
javnim grješnicima. Usto su se koristili tim položajem za iznuđivanje novca od naroda. 
Zato je Zakej bio vrlo bogat, ali prezren od svojih sugrađana. Kada se dakle Isus, prola¬ 
zeći kroz Jerihon, zaustavio upravo u Zakejevoj kući, izazvao je javnu sablazan. Gospo¬ 
din je, međutim, dobro znao što čini. On je, da tako kažem, želio riskirati i njegov je rizik 
urodio plodom: Zakej, duboko pogođen Isusovim posjetom, odlučio je promijeniti život 
i obećao je vratiti četverostruko od onoga što je ukrao. »Danas je došlo spasenje ovoj 
kući«, kaže Isus i zaključuje: »Sin Čovječji dođe potražiti i spasiti izgubljeno.« 

Bog ne isključuje nikoga, ni siromašne ni bogate. Bog se ne daje uvjetovati našim 
ljudskim predrasudama, već vidi u svakome dušu koju treba spasiti, a posebno ga pri¬ 
vlače one koje su po ljudskom sudu izgubljene i koje se takvima smatraju. Isus Krist, 
utjelovljenje Boga, pokazao je to neizmjerno milosrđe, koje ni najmanje ne umanjuje te¬ 
žinu grijeha, već ima za cilj spasiti grješnika, pružiti mu mogućnost da se otkupi, da za¬ 
počne od početka, da se obrati. U jednom drugom ulomku iz Evanđelja Isus kaže da je 
teško bogatašu ući u Kraljevstvo nebesko {usp. Mt 19,23). U Zakejevu slučaju vidimo da 
se događa upravo ono što se čini nemogućim: »On«, komentira sveti Jeronim, »razdao je 
sva svoja bogatstva i odmah zauzvrat dobio bogatstvo kraljevstva nebeskog« (Homilija 
na psalam 83,3). A sveti Maksim Torinski dodaje: »Bogatstvo je za bezumnike hrana za 
nepoštenje, za mudre je pak pomoć za postizanje krjeposti; ovaj si potonji njime pruža 
mogućnost za spasenje, a onaj si priskrbljuje prepreku na putu spasenja« (Sermoni, 95). 

Dragi prijatelji, Zakej je prihvatio Isusa i obratio se, zato jer je Isus prvi prihvatio 
njega! Nije ga osudio, već je izašao ususret njegovoj želji za spasenjem. Molimo Djevicu 
Mariju, savršeni uzor zajedništva s Isusom, da i mi uzmognemo iskusiti radost što nas je 
pohodio Sin Božji, što smo obnovljeni njegovom ljubavlju, i prenositi drugima njegovo 
milosrđe. 


Na naslovnoj stranici: Mons. Josip Mrzljak, biskup varaždinski , blagoslivlja kip bi Alojzija Stepinca u Lepoglavi, 
5 . prosinca 2010. 





B ožji narod s pravom 
iščekuje proglašenje 
svetim bi. Alojzija 
Stepinca. On se na tu na¬ 
kanu žrtvuje i moli. Za 
proglašenje svetim jedno¬ 
ga kandidata za čast olta¬ 
ra potrebno je dokazati da 
se na njegov zagovor do¬ 
godilo čudo - zbio doga¬ 
đaj neprotumačiv današ¬ 
njim spoznajama medi¬ 
cinske znanosti. Nepobit¬ 
no je, a o tome svjedoče ti¬ 
suće pismenih očitovanja 
vjernika, da su zadobili 
olakšanje životnoga križa, 
ozdravili, riješili svoje ži¬ 
votne probleme ili muke, 
obratili se od grješnog na¬ 
čina života ili uspostavi¬ 
li bolje odnose među bli¬ 
žnjima ili djecom. 

Za dokazivanje pra¬ 
voga čuda nije dovolj¬ 
no utvrditi samo njego¬ 
vu moralnu značajku 
nego i stvarno ozdravlje¬ 
nje: trenutno i potpuno. 
Čudo ovdje znači tjelesno 
ozdravljenje onoga orga¬ 
na koji je bio izvan život¬ 
ne funkcije, a nakon usrd¬ 
ne molitve bolesnika ili 
njegove rodbine i prijate¬ 
lja dotičnom kandidatu za 
čast oltara, taj je organ po¬ 
primio životnu funkciju. 
Stoga je zadaća Crkve da 
molitvu za čudo promiče 
i predlaže svojim vjerni¬ 
cima da bi pouzdanjem u 
Boga i utječući se zagovo¬ 
ru pojedinog kandidata za 
čast oltara porasli u vjeri, 
ljubavi prema Bogu, pre¬ 
ma bližnjemu i tako sami 
uznapredovali u kršćan¬ 
skom životu približavaju¬ 
ći se svome uzoru - Kristu 
Gospodinu. Zato se i mo¬ 
litva za samu kanonizaci¬ 
ju priprema i promiče tek 
nakon dogođenoga i do¬ 
kazanoga čuda. 


Urednikova riječ 



Božji narod 
iščekuje 
proglašenje 
svetim 
bi. Alojzija 
Stepinca 

Mnogi se pitaju hoće li Benedikt XVI. 
prigodom boravka u Republici Hrvatskoj 
5. i 6. lipnja 2011. proglasiti svetim bi. 
Alojzija Stepinca. Po sebi bi to mogao, 
jer je to dio njegove pastirske službe. 
Međutim, pripremne radnje u kanon¬ 
skom postupku dokazivanja čuda, koje 
pomažu vršenju njegove Petrove službe, 
nisu u ovom času dovršene. Ne treba ih 
ni požurivati jer će proglašenje svetim 
bi. Stepinca uvijek biti radost ne samo 
za hrvatski narod, nego i za sav dobro¬ 
namjerni svijet. 


BI. Alojzije Stepinac kao sužanj u Krašiću 
sa župnikom vlč. Josipom Vranekovićem 


Mnogi se pitaju hoće 
li Benedikt XVI. prigo¬ 
dom boravka u Republi¬ 
ci Hrvatskoj 5. i 6. lipnja 
2011. proglasiti svetim bi. 
Alojzija Stepinca. Po sebi 
bi to mogao, jer je to dio 
njegove pastirske služ¬ 
be. Međutim, pripremne 
radnje u kanonskom po¬ 
stupku dokazivanja ču¬ 
da, koje pomažu vršenju 
njegove Petrove službe, 
nisu u ovom času dovr¬ 
šene. Ne treba ih ni požu¬ 
rivati jer će proglašenje 
svetim bi. Stepinca uvi¬ 
jek biti radost ne samo za 
hrvatski narod, nego i za 
sav dobronamjerni svijet. 

Za bolje poznava¬ 
nje mučeničkoga života 
i okolnosti u kojima je bi. 
Stepinac umro, Postula- 
tura je pripremila i obja¬ 
vila dnevnike krašićkog 
župnika Josipa Vraneko- 
vića, koji je gotovo svaki 
dan bilježio što je blaže¬ 
ni Kardinal u Krašiću ra¬ 
dio, kako je prosuđivao 
povijesne i aktualne do¬ 
gađaje, kako je podnosio 
kušnje i progon kojim je 
komunistička vlast želje¬ 
la slomiti njegove živce 
i dovesti ga do prijevre¬ 
mene smrti. Preporuča- 
mo tu knjigu svakom do¬ 
bronamjernom čovjeku. 
Hrvatu i pripadniku dru¬ 
gih naroda jer je ova knji¬ 
ga obrazac duboke vjere 
u Boga, kršćanskog opra¬ 
štanja te priručnik za po¬ 
znavanje suvremene po¬ 
vijesti Ćrkve i društva. 

Upravo je župnik 
Vraneković opisu i pri¬ 
kazu Stepinčeva sveće- 
ništva i žrtve ne samo 
brižan bilježnik nego i 
autentičan svjedok. 

Njemu dugujemo 
spoznaje o bi. Stepincu 

kao vizionaru budućnosti. Bijaše 
svjedok kršćanskih korijena Eu¬ 
rope i prorok njezina jedinstva. 

Ali ne isključivo na gospodar¬ 
skome napretku i na ideologiji 
koja je kadra srušiti istinske vri¬ 
jednosti i dobrobit čovječanstva. 

Kazao je 26. travnja 1957.: »Zani¬ 
mljivo je, da se ovih dana sasta¬ 
ju u Italiji predstavnici kršćan¬ 
skih demokrata iz Europe. Svrha 
je sastanka sigurno ta, da što više 
i složnije porade na ujedinjenju 
Europe. To bi bio spas za Euro¬ 
pu i spas kršćanske kulture, jer u 
tako ujedinjenoj Europi ne bi bilo 
mjesta komunizmu. Sigurno se i 
Sveti Otac veseli tom sastanku. 

Primit će učesnike tog sastanka. 

Nije važno, hoću li ja doživjeti to 
ujedinjenje, ali Vi sigurno bude¬ 
te, ako Vam se što iznenada ne 
dogodi. Molim, i svi bismo mo¬ 
rali moliti na ovu dobru naka¬ 
nu. Nadam se, da će se jednog dana i naš narod 
naći u sklopu ujedinjene Europe.« 

Valja uvijek imati na umu da Crkva u Hr¬ 
vata i hrvatski narod u primjeru uzora i muče¬ 
nika bi. Alojzija Stepinca prepoznaje svoju vjer¬ 
nost i svoj neuništivi osjećaj sinovske odanosti 
Rimskoj Crkvi. Tako je on za života učio i tako 
nas je i oporukom, napisanom u Krašiću 28. svi¬ 
bnja 1957., zadužio činiti. Reče: »Ostanite dakle, 
dragi moji dijecezani, pod svaku cijenu, pa ako 
treba i uz cijenu života, vjerni Crkvi Kristovoj, 
koja ima na čelu Petra, Papu za poglavara. Vi 
znadete da su očevi i djedovi naši prolili kroz 
stoljeća potoke i rijeke krvi da si sačuvaju bla¬ 
go svete vjere katoličke i da ostanu vjerni Crkvi 
Kristovoj. Vi ne biste bili dostojni imena svojih 
otaca, kad bi se dali otrgnuti od pećine, na kojoj 
je Krist sagradio Crkvu. Godine 1941. mi smo 
spremali svečanu proslavu 1300. godišnjice svo¬ 
jih prvih veza sa Svetom Stolicom. Rat je omeo 
našu nakanu za tu proslavu. Ali niti rat, niti mir, 
niti sreća, niti nesreća, ne smije nas pokolebati 
u našoj odlučnosti, da ostanemo vjerni do smr¬ 
ti Crkvi Kristovoj. Moramo biti kao Izraelci na 
vodama Babilona: 'Ako zaboravimo tebe, Jeru- 
zaleme, neka se preda zaboravi desnica naša!' 
(Ps 136, 5) Kad bi se dakle ikada našao u vašoj 
sredini netko, bio on laik ili svećenik, koji bi ma 
samo i na čas kolebao u toj stvari, neka mu je 
daleko kuća od vas! Možda ćete reći da prestro¬ 
go sudim? Ja bih bio vaš najveći neprijatelj, kad 


bih vam sakrivao istinu. Kad ova¬ 
ko govorim, govorim radi vašega 
najvećeg dobra. Zar nije sam Isus 
upozorio: 'Gledajte, da vas tko 
ne prevari' (Mt 24, 4). Biti nai¬ 
me odrezan od Crkve, znači biti 
odrezan od Krista, koji je gla¬ 
va Crkve. Biti odrezan od Krista 
znači biti odsječen od čokota kao 
loza. Što mu je onda sudbina ta¬ 
kvom čovjeku, nego ono, što veli 
Isus na Posljednjoj Večeri: 'Tko u 
Meni ne ostane, izbacit će se na¬ 
polje kao loza, i osušit će se, i sku¬ 
pit će je, i u oganj baciti, i gorjet će' 
(Iv 15,6). Vjernost dakle do groba 
Crkvi Katoličkoj!« 

Stoga možemo Hrvatsku s 
pravom nazvati predziđem Cr¬ 
kve u Rimu jer joj je po Božjoj vo¬ 
lji i po krvi svojih mučenika sa¬ 
čuvala vjernost i ljubav. Nastoj- 
mo da u njoj, zbog zloće pojedi¬ 
naca, ne uzmanjka ljubav mno¬ 
gih za bližnjega, kršćanske ideale, vlastiti na¬ 
rod i njegovu domovinu. 

U vremenu nakon objavljivanja zadnjega 
broja Glasnika Postulatura je objavila kao sa¬ 
mostalnu i prvu knjigu troknjižja: Blaženi Aloj- 
zije Stepinac - svjedok Evanđelja ljubavi, upotpu- 
njujući je spoznajama o njegovom zatvorskom 
životu u Lepoglavi, te uzrocima smrti koja je 
nastupila u Krašiću 10. veljače 1960. 

Neka članci i fotografije koje objavljujemo 
u ovome broju Glasnika pripomognu našem ra¬ 
stu u kršćanskoj vjeri i ponosu da smo Božji. 

Nastojmo istodobno nasljedovati bi. Alojzi¬ 
ja Stepinca u ljubavi prema hrvatskom narodu, 
kojemu je životom i smrću želio sačuvati dar kr¬ 
šćanske vjere kao značajku opstojnosti i prepo¬ 
znatljivosti na vjetrometinama povijesti. On je 
znao da se s osjećajima naroda ne smije igrati niti 
njegovu samobitnost zlorabiti. Zato je uznasto¬ 
jao biti prisutan svim onim činima koji su pridi- 
zali narod u vrijednostima života, materijalnom 
blagostanju, slavi Božjoj i dobrobiti čovjeka. 

Molimo i za okončanje postupaka koji će 
pridonijeti našoj radosti po činu proglašenja 
svetim bi. Alojzija Stepinca. Neka nas nikakvi 
novinski natpisi ili politička prepucavanja ne 
udalje od spoznaje da se u Crkvi Božjoj i u svi¬ 
jetu ništa vrijedno i za vječnost korisno ne do¬ 
gađa bez molitve i žrtve. 

U Zagrebu 6. siječnja 2011. 

dr. Juraj Batelja, postulator 


Za bolje poznavanje mučeničko¬ 
ga života i okolnosti u kojima je 
bi. Stepinac umro, Postulatura 
je pripremila i objavila dnevnike 
krašičkog župnika Josipa Vrane- 
kovića, koji je gotovo svaki dan 
bilježio što je blaženi Kardinal u 
Krašiću radio, kako je prosuđivao 
povijesne i aktualne događaje, 
kako je podnosio kušnje i progon 
kojim je komunistička vlast želje¬ 
la slomiti njegove živce i dovesti 
ga do prijevremene smrti. 
Predstavljanje svih pet svezaka 
Vranekovićevih dnevnika bit će 
u ponedjeljak, 7. veljače 2011., 
u Nadbiskupijskom pastoralnom 
institutu. Kaptol 29a, u 19,30 
sati. 

Predstavnici Božjega naroda pozdravljaju nadbiskupa Stepinca prigodom 
dolaska na blagoslov župne crkve sv. Josipa u Zagrebu, 20. lipnja 1937. 


Zauzetost za siromašne 


Blaženi Alojzije Stepinac imao je živu svijest za potrebe malih, slabih, siromašnih čla¬ 
nova društva. Njegova zauzetost za siromašne dobivala je snagu iz spoznaje da je su¬ 
protnost siromaštvu, bogatstvo, jedna od najozbiljnijih zaprjeka za postignuće punine 
života u nebeskom kraljevstvu. »Teško će bogataš doći u nebesko kraljevstvo.« 


Piše dr. Josip SABOL 


B laženi Alojzije Stepinac je imao živu svi¬ 
jest za potrebe malih, slabih, siromašnih 
članova društva. Njegova zauzetost za 
siromašne dobivala je snagu iz spoznaje da 
je suprotnost siromaštvu, naime bogatstvo, 
jedna od najozbiljnijih zapreka za postignuće 
punine života u nebeskom kraljevstvu. »Teš¬ 
ko će bogataš doći u nebesko kraljevstvo.« 
Blaženik je dobro znao da je Isus kod ovih ri¬ 
ječi mislio na prave ekonomske bogataše, da¬ 
kle na one ljude, koji su u svako doba povije¬ 
sti, osobito u naše vrijeme, gledali smisao ži¬ 
vota u zgrtanju materijalnog bogatstva i time 
se gotovo neizbježno udaljivali od duhovno- 
duševnog ozdravljenja po plodovima Božjeg 
kraljevstva. Radi toga vrijede za njih Isusove 
riječi: »Teško vama bogatašima.« 

Siromahe je Isus nazvao blaženima: siro¬ 
mahe i u ekonomskom smislu. Stoga možemo 
Isusovu izreku »Siromaha ćete uvijek imati kod 


sebe« razumjeti proročanski. Isus, dakle, nije 
bio uvjeren u to da će buduće socijalne promje¬ 
ne ili reforme društvenih struktura imati za re¬ 
zultat, da siromaha više neće biti unutar druš¬ 
tva. Smijemo misliti da se Isus nije i iz tog razlo¬ 
ga smatrao nekim socijalnim reformatorom ili 
čak socijalno-političkim revolucionarom. Na¬ 
ravno, radi toga bi bilo posve promašeno da 
Isusa proglasimo simpatizerom kapitalizma, 
znajući da će u kapitalizmu kao gospodarskom 
sustavu postojati uvijek velik broj siromaha. Po 
toj logici bismo mogli Isusa smatrati još većim 
simpatizerom socijalizma, budući da je u nje¬ 
mu bio još veći broj siromaha nego u moder¬ 
nom kapitalizmu. Očito je da Isus nije bio ni za 
jedno ni za drugo. On je samo konstatirao jed¬ 
nu društvenu činjenicu koja će biti sastavni dio 
sveopće povijesti sve do danas i u buduće. 

Povijest potvrđuje da je Isusova izreka 
istinita. Moderno siromaštvo danas je činjeni- 

ca. Nažalost! No, za to stanje ne mo¬ 
žemo kriviti ni Isusa ni njegovo re¬ 
volucionarno odnosno antirevoluci- 
onarno djelovanje u smislu reformi 
društva. Sveto pismo nam jasno go¬ 
vori samo o jednom: da je Isusov ži¬ 
vot i sve njegovo djelovanje imalo 
samo jedan cilj: ispuniti volju svog 
nebeskog Oca i time učiniti mogu¬ 
ćim ono najvažnije za svakog čovje¬ 
ka, bilo siromaha bilo bogataša, ono 
najvrjednije, što nadilazi svako po¬ 
boljšanje društvenog stanja: a to je 
mogućnost vječnog spasenja. Na¬ 
ravno, ovo je stvar perspektive i ži¬ 
votnog opredjeljenja, i radi toga se 
može imati suprotno mišljenje. Ima 
i danas ljudi, kojima je borba za uki¬ 
danje materijalnog siromaštva važnija nego 
borba za ostvarivanje kraljevstva Božjeg već 
ovdje na zemlji i vječnog spasenja nakon pre¬ 
stanka ovozemaljskog života. Isto tako ima i 
danas ljudi, kojima je neprestano zalaganje za 
povećanje kapitala važnije nego zalaganje za 
povećanje duhovno-kulturalnog kapitala, ko¬ 
jega moljci ni zub vremena ne izgrizaju. Da¬ 
kako, u ovom svjetlu treba postaviti pitanje si¬ 
romaštva odnosno bogatstva posve drukčije 
nego ako kod toga mislimo na materijalno si¬ 
romaštvo odnosno bogatstvo. 

Iz cijelog konteksta Isusova djelovanja mo¬ 
že se, zaista, ova Isusova izreka o stalnoj pri¬ 
sutnosti siromaha u povijesti shvatiti eshatološ- 
ki, u smislu duhovnog siromaštva s obzirom na 
vječni spas čovjeka. Tko posjeduje mnogo nov¬ 
ca, taj će dati Isusu pravo, kada on opominje da 
bogatstvo često prouzrokuje duhovno osiro¬ 
mašenje i time zatvara put k susretu čovjeka- 
stvora s njegovim Stvoriteljem. Bogataši mogu 
postati tako duboko uvjereni da je kapital je¬ 


dini izvor sreće, da nisu u stanju ni 
osjetiti potrebu za Bogom, za otku¬ 
pljenjem i spasom. Ako se sve dade 
rješavati potpisom čekova, onda se 
lako zaboravi na ovisnost od Boga, 
onda se lako zaboravi istina da smo 
samo stvorenja Božja, koja žive od 
Božje ljubavi i milosti. Ovi ljudi su 
slijepi za cjelokupnu stvarnost, koja 
daleko nadilazi ekonomsku stvar¬ 
nost kao tek jedan dio sveopće 
stvarnosti. 

Sa siromasima stoje stvari po¬ 
sve drukčije. Siromah u materijal¬ 
nom i u duhovno-fiziološkom smi¬ 
slu dobro znade da treba pomoć 
odozgo. Nije slučajno da baš bole¬ 
sni, prezreni, asocijalni, slabi i ne¬ 
moćni traže blizinu Isusovu, kako nas izvje¬ 
šćuje Sveto pismo. Svi oni traže Isusa, hoće se 
njega dotaći, da bi tako primili od Isusa po¬ 
moć, da bi postali sudionici njegova bogat¬ 
stva, njegove mudrosti i ljepote. Njihova če¬ 
žnja biti s Isusom Isusova je čežnja biti s nji¬ 
ma, s najmanjima u ljudskom društvu. Zbog 
toga ih Isus naziva blaženima, znajući da će ih 
obogatiti bogatstvom svog Duha: Duha mira, 
nade, ljubavi, ozdravljenja. Ovi »siromašni 
duhom« su shvatili ono što je sakriveno tako¬ 
zvanim mudrima ovoga svijeta: da je jedino 
Isus Krist izvor svakog bogatstva i svake sre¬ 
će, svakog uspjeha i ugleda, a ne novac, a ne 
čast i moć među ljudima. 

Ako nosimo na svojim leđima sudbinu si¬ 
romašnih, jer nam je djetinjstvo bilo uništeno ili 
jer nas muči zavist, ovisnost od raznih strasti, 
psihoza i neuroza radi neuspjeha, nemojmo se 
dati obeshrabriti. Potražimo često blizinu Isuso¬ 
vu. On će nas pustiti k sebi i ponijet će naše bre¬ 
me, naš križ do časa uskrsnuća, do blaženstva. 


Ako nosimo na svo¬ 
jim leđima sudbinu 
siromašnih, jer nam 
je djetinjstvo bilo 
uništeno ili jer nas 
muči zavist, ovisnost 
od raznih strasti, psi¬ 
hoza i neuroza radi 
neuspjeha, nemojmo 
se dati obeshrabriti. 
Potražimo često blizi¬ 
nu Isusovu. On će nas 
pustiti k sebi i ponijet 
će naše breme, naš 
križ do časa uskrsnu¬ 
ća, do blaženstva. 

Obljetnice 


Uz 51. obljetnicu smrti bi. Alo 


Brojni kardinali, nadbiskupi, biskupi, svećenstvo, predstavnici diplomatskog zbora pri Svetoj Stolici i Božji na¬ 
rod okupili su se oko pape Ivana XXIII. na svečanoj zadušnici u bazilici sv. Petra u Vatikanu, 17. veljače 1960. 

»Budi volja Tvoja« 


Bila je srijeda, 10. veljače 1960. U župnoj kući rodne župe, u Krašiću, gdje je izdržavao 
kaznu pod nadzorom naoružane straže, u kućnom pritvoru od 1951., kardinal Stepinac 
trebao je primiti injekciju za bolji rad oslabljenoga srca. 


O krenuo se prema župniku koji je stajao 
blizu i rekao mu: »Znate što, župniče! Pu¬ 
stite vi injekciju. Idemo najprije na ono što je 
najvažnije. Uzmite štolu. Čemu se zavaravati? Sjed¬ 
nite ovdje, pa idemo od početka. Osigurati se, pa što 
Bog dade!« Blaženi je Alojzije tada učinio opću 
ispovijed cijeloga svog života te nakon toga re¬ 
kao župniku: »Dajte mi i sv. pomast. Ne zabora¬ 
vite mi podijeliti i Papin blagoslov. Dajte mi sve sa¬ 
kramente, iako sam malo prije nešto popio, ja sam 
bolesnik, pa mislim, da mogu odmah sada primiti i 
sv. pričest. Pozovite i sestre ovamo neka se mole. Po¬ 
zovite i preč. Simečkog. Običaj je da kod podjeljiva¬ 
nja sakramenta ordinariju prisustvuje i Kaptol, pa 
je red da bude tu. A onda u ruke Božje.« 

Svi su kleknuli i molili. Nitko nije mogao 
pomisliti da bi ovo bila njegova smrtna poste¬ 
lja. Ali je on znao. Dok je primao svete sakra¬ 


mente, bio je posve miran. Pažljivo je proma¬ 
trao župnika dok mu je podjeljivao bolesničko 
pomazanje, pazeći da mu kao biskupu ne bi 
pomazao dlanove, nego gornji dio šake. Sluga 
Božji je u svim molitvama odgovarao jasnim i 
svečanim glasom. Kad ga je župnik pomazao 
po očima, ušima i drugim osjetilima, snažno 
je i dugo odgovorio: »Amen«, što nije bio nje¬ 
gov uobičajeni način. Svi prisutni su primijeti¬ 
li kako se on, dok mu je župnik podjeljivao pa¬ 
pinski blagoslov s potpunim oprostom, pre¬ 
križio s oduševljenjem i radosno. Dok se kri¬ 
žao, ispružio je ruku koliko je god mogao. 

Nakon što je primio svete sakramente, bio 
je izvanredno sretan i spokojan. Sestra njego¬ 
va Josipa, koja je bila prisutna, nije mogla pro¬ 
govoriti od suza. Blaženi ju je Alojzije ohrabrio 
nasmiješivši se i rekavši glasom punim rado- 

BI. Alojzije Stepinac i njegov vjerni supat¬ 
nik, krašićki župnik Josip Vraneković, koji 
je o Blaženiku u dnevniku zabilježio: »Vo¬ 
ljeli smo ga, dok je bio tu s nama, ali sada 
sve više vidimo, tko je to bio među nama...« 

sti: »Što plačeš? ... U ruke Božje i čega se imamo bo¬ 
jati? Ludo je plakati, ako nam je poći s ovoga svije¬ 
ta. Uvijek sam primao sve iz ruku Božjih, primam i 
sada, primat ću i ubuduće. Za kršćanina nema veće 
sreće negoli su ovi sv. sakramenti.« 

U dva sata po podne, reče: »Dajte mi onu 
moju svijeću!« Sjetili su se da je tek tjedan 
dana ranije, na blagdan Isusova prikazanja u 
hramu, blagoslovio svijeću za sebe i napome¬ 
nuo da će mu uskoro trebati. Sestre su mu je 
donijele. Kako je krevet bio pokraj zida, le¬ 
žao je na svoju desnu stranu, okrenut prema 


Po uvjerenju Prvosvećenika, »ime kardi¬ 
nala Stepinca upisano je u Knjigu pr¬ 
vaka Crkve, koji su svojim mučeništvom 
zasvjedočili svoju vjernost katedri sv. 

Petra. Mučeništvom se osim toga, na¬ 
glasio je Ivan Dobri, može smatrati ne- 
maleno razdoblje od 14 godina koje je 
on proveo u izolaciji, posred svakodnev¬ 
nih fizičkih i moralnih trpljenja«. 

zidu kamo je upirao svoj pogled prema Gos¬ 
pi. Kad su mu donijeli upaljenu svijeću, pri¬ 
hvatio ju je odvažno i čvrsto držao. Za nje¬ 
ga je ta svijeća bila simbol nadnaravnog svje¬ 
tla vjere za koju se on trajno borio do samo¬ 
ga kraja, i simbol nade da će se njezina vatra 


ubrzo pretvoriti u veliko nebesko svjetlo koje 
se nikada ne će ugasiti. On ju je blagoslovio 
u liturgijskoj svečanosti kad se Crkva spomi¬ 
nje posljednje molitve starca Šimuna: »Šad ot¬ 
puštaš slugu svoga, Gospodine, u miru!«, u kojoj 
pjeva Krist: »Svjetlo na prosvjetljenje naroda.« 

Kardinal je micao usnama dok je molio i 
stalno ponavljao: »Blagoslovljeno Ime Božje!« ... 
»Fiat voluntas tua! - Budi volja Tvoja!« 

To su bile zadnje riječi koje je izgovorio 
umirućim usnama. Nakon par dubokih izdisa¬ 
ja, predao je svoj duh držeći stalno u ruci svije¬ 
ću s kojom je dočekao anđela smrti. Goruća svi¬ 
jeća ostala je u njegovoj ruci još sat vremena. 

Saznavši za smrt kardinala Stepinca, 
papa Ivan XXIII. dao je jedno od najsnažnijih 
svjedočanstava o krjeposnom životu i mu- 
čeništvu bi. Alojzija Stepinca. Nakanivši pred¬ 
voditi svečane obrede u bazilici sv. Petra u 
Vatikanu, prve u povijesti Crkve za kardina¬ 
la koji nije bio član Rimskog dvora, taj blaženi 
papa osobno je poželio: 

»2. Obnoviti poštovanje koje gajimo, sve od ka¬ 
da smo ga osobno upoznali, jednostavnog svećenika, 
ali već bogata vrlinama. 

2. Pojačati vez ljubavi sa stadom Kristovim, 
koje je bilo povjereno njegovoj pastirskoj brizi. 

3. Iskazati počast djelu i smrti uzoritoga kar¬ 
dinala.« 



Papa Ivan XXIII. predvodi svečanu zadušnicu u 
bazilici sv. Petra u Vatikanu, 17. veljače 1960. 


□ 






Grob bi. Alojzija Stepinca u Zagrebačkoj 
prvostolnici godine 1970. 


U prigodnom nagovoru želio je istaknu¬ 
ti upravo mučenički vid života i smrti kardi¬ 
nala Stepinca, osvjedočen da je Pio XII. kar¬ 
dinalskim grimizom želio nagraditi velikog 
pastira duša i branitelja prava Crkve, i kako 
to crvenilo grimiza odsijeva s odra kardina¬ 
la Stepinca crvenim odbljescima, prizivajući 
u svijest liturgijske riječi: »Sve do prolijeva¬ 
nja krvi...« 

Po uvjerenju Prvosvećenika, »ime kardi¬ 
nala Stepinca upisano je u Knjigu prvaka Cr¬ 
kve, koji su svojim mučeništvom zasvjedočili 
svoju vjernost katedri sv. Petra. Mučeništvom 
se osim toga, naglasio je Ivan Dobri, može 
smatrati nemaleno razdoblje od 14 godina 
koje je on proveo u izolaciji, posred svakod¬ 
nevnih fizičkih i moralnih trpljenja«. 

Uz te naznake, papa je želio izreći osobi¬ 
tu pohvalu velikome pastiru Katoličke crkve 
jer je bio osvjedočen o sljedećem: 


»1. Primjeri raznovrsnih krjeposti odsijevali 
su u njegovu životu, osobito potpuno prianjanje 
uz Petrovu stolicu: vjernost, i uz cijenu života ako 
ustreba, sve do groba; neslomljiva jakost u obrani 
prava Crkve. Očita je bila nježna pobožnost pre¬ 
ma Majci Božjoj. 

2. Dobar se pastir prepoznaje ako prolije krv 
za svoje ovce. Kardinal Stepinac je odlučno bra¬ 
nio svoje stado od svih zala, ne samo fizičkih, po¬ 
put bijede i gladi, već i moralnih, kao što su za¬ 
blude i stranputice koje se običavaju prikrivati na 
najrazličitije načine. 

3. Nadbiskup Stepinac, premda nevin optužen 
i osuđen, nije popustio; bijaše sličan cedru liba¬ 
nonskom. Bio je svjestan da nije učinio ni najma¬ 
nji čin reakcije protiv građanske vlasti, već je nje¬ 
govo djelovanje bilo nadahnuto sviješću i zahtje¬ 
vima pastirske službe. 

4. Oprostio je svojim progoniteljima. 

5. Sveto pismo bilo mu je u tjeha i snaga, i nji¬ 
me je osobito u godinama zatvora i zatočenja hra¬ 
nio svetu dužnost propovijedanja.« 

U samoj pak propovijedi na svečanom 
bogoslužju u bazilici sv. Petra u Vatikanu, 
papa Ivan Dobri nije se sustezao zazvati za¬ 
govor blaženoga Alojzija na Crkvu, na Kar¬ 
dinalski zbor i na Jugoslaviju, usporedivši ga 
s Dobrim Pastirom, »koji daje život svoj za 
svoje ovce«. 

MONS. L. F. CAPOVILLA: »BI. 
Stepinac ures je hrvatske zemlje« 

U nadi da će doći do pobližih spoznaja o 
raspoloženju pape Ivana Dobroga na vijest o 
smrti kardinala Stepinca, uputili su se 23. lip¬ 
nja 2010. vlč. Josip Žagar, župnik župe pape 
Ivana XXIII. u zagrebačkoj Dubravi, vlč. Dar- 
ko Pužin, župnik sv. Klare u Zagrebu, i mons. 
Juraj Batelja, postulator, u pohod umirovlje¬ 
nom Papinu tajniku, nadbiskupu Lorisu Ca- 
povilli u San Giovanni Sotto ii Monte. 

Mons. Loris Francesco Capovilla rođen 
je u mjestu Pontelongo kraj Padove 14. listo¬ 
pada 1915. Za svećenika ga je zaredio kard. 
Adeodato Giovanni Piazza 23. svibnja 1940. 
Svećeničku radost i žar svjedočio je na mno¬ 
gim i raznovrsnim službama u Venetskoj 
nadbiskupiji: župni vikar, obredničar u bazi¬ 
lici sv. Marka, kateheta u srednjim školama, 
duhovnik u zatvorima i bolnicama, a za vri¬ 
jeme Drugoga svjetskog rata bijaše duhovnik 
u postrojbama zrakoplovstva. Od 1945. vršio 





Stepinac 



je službu nedjeljnog pro¬ 
povjednika na radiju Ve¬ 
neciji, zatim je bio ured¬ 
nik biskupijskog tjednika. 
Od 1953. do 1963. bijaše ta¬ 
jnik kard. Angela Giusep- 
pea Roncallija, koji je 28. li¬ 
stopada 1958. izabran za 
papu i uzeo si ime Ivan 
XXIII. (Giovanni XXIII). 

Nakon Papine smrti 3. 
lipnja 1963., njegov nasljed¬ 
nik Pavao VI. imenovao ga 
je stručnjakom u radu Dru¬ 
gog vatikanskog koncila, a 
godine 1967. nadbiskupom 
Chieti-Vasto. Godine 1971. 
mons. Capovilla imenovan 
je Papinskim delegatom za 
svetište Majke Božje u Lo- 
retu, gdje je ostao na službi 
do 10. prosinca 1988., kad 
je umirovljen te se povu¬ 
kao u mir rodnog mje¬ 
sta Ivana XXIII. Sotto ii 
Monte, gdje vjerno čuva 
i promiče uspomene na 
papu Roncallija. 

Spominjući se bi. Ste- 


pmca i njegova poznan¬ 
stva s papom Roncallijem, mons. Capovilla je 
pružio dragocjeno usmeno svjedočanstvo, a 
djelomično ga je potvrdio i u pismenom obli¬ 
ku 26. lipnja 2010. u pismu postulatoru, koje 
u prijevodu glasi: 

Velečasni i dragi monsignore! 

Hrlim k vama i subraći koja su me posje¬ 
tila, srdačnim ganućem i radostan zbog Va¬ 
šeg posjeta i ljubaznog razgovora ovdje, u 
kući blaženoga pape Ivana. Časne sestre i ja 


Mons. Loris Francesco Capovilla, umi¬ 
rovljeni tajnik bi. Ivana XXIII., posvje¬ 
dočio je 23. lipnja 2010. da je propovijed 
pape Ivana Dobroga na zadušnici za kar¬ 
dinala Stepinca bila »prvi zvuk udarca 
zvona koje najavljuje trajnu proslavu ve¬ 
likog Pastira«. 


vrlo smo zahvalni za da¬ 
rove kojima ste nas ra¬ 
zveselili: moći bi. Alojzija 
Stepinca koji je »ures hr¬ 
vatske zemlje«. 

Pročitao sam privla¬ 
čan i dragocjeni životopis: 
Svjetlo na putu života. Du¬ 
hovni životopis kardinala 
Alojzija Stepinca. Osobi¬ 
to sam se zadržao na stra¬ 
nicama od 181. do 183. 
Bilješka koju je napisao 
papa Ivan, i koja je pre¬ 
nesena Državnome tajniš¬ 
tvu, nema ništa s homili¬ 
jom. Ona tumači svojevr¬ 
sno odstupanje od običa¬ 
ja gledom na »papinski 
requiem« za pokoj i u čast 
pokojnoga kardinala. Pro¬ 
povijed, koju je vlastoruč¬ 
no napisao, od riječi do 
riječi, sam Prvosvećenik 
posve je druga stvar. Ona 
je prvi zvuk udarca zvona 
koje najavljuje trajnu pro¬ 
slavu velikog Pastira. 

Monsignore, putujmo 
složno potpomognuti sta¬ 


zama ovoga svijeta, pro¬ 
svijetljeni i potpomognuti dokumentima 2. 
vatikanskoga sabora, [koji su] »zvijezda po- 
larnica« 21. stoljeća (kako ih je nazvao papa 
Benedikt XVI.). 

Vama i subraći srdačan spomen i zagrljaj 
u Svetoj misi. 

Loris Francesco Capovilla, 
arciv. di Mesembria 
titolo di Angelo Gius. Roncalli (1934. -1953.) 


Umro je ponizan - kao junak vjere 


U spomenicu župe Sv. Blaža u Zagrebu 
(Liber memoriabilium), knjiga I., str. 95., godine 
1960. župnik Josip Crnković zabilježio je po¬ 
vodom smrti bi. Alojzija Stepinca: 

»Godina obilježena velikim događaji¬ 
ma za Crkvu i ovu župu. Nakon što je nadb. 
zagr. dr. Alojzije Stepinac osuđen od komu¬ 
nista na 16 god. zatvora (jesen 1946.), boravio 
je nekoliko godina u Lepoglavi, a zatim pro¬ 
boravio u rodnom mjestu Krašiću ostale go¬ 
dine u konfinaciji. Tu se nije slobodno smjelo 


k njemu, osobito zadnjih godina. Iako naruše¬ 
na zdravlja, ipak je naglo i neočekivano umro 
10. II. 1960. u Krašiću. U zadnji čas su vlasti 
dozvolile pokop u zagr. katedrali. Pogreb je 
bio veličanstven i dirljiv. Kardinal sv. Rimske 
Crkve, koji nije mogao dobiti grimiza, umro 
je ponizan, no ne zalud, kao junak vjere. Bra- 
nio je neotuđiva prava Crkve i duša, slobodu 
savjesti i vjeru u hrv. narodu. Zato je i bio to- 6 
liko štovan. Grob mu stalno pohađaju vjerni- ’ 
ci, štuju ga kao Božjeg ugodnika.« J,. 





Uz Svećeničku godinu (4) 


Pod zaštitom i 
u nasljedovanju 
Majke Božje 

Papa Benedikt XVI. zaključio je u petak 
11. lipnja 2010. proslavu Svećeničke 
godine kojom se htjelo zahvaliti najpri¬ 
je Bogu za dar »koji nosimo u glinenim 
posudama« i po čemu iznova »on po 
svoj našoj slabosti svoju ljubav u svijetu 
čini konkretnom«. 

Čitateljima »Glasnika« predočujemo lik 
svećenika-mučenika Petra Sivjanovića. 


P remda je u slavljeničkom vidu završila 
Svećenička godina, ona se u mislima i ži¬ 
votu svećenika i Božjeg naroda nastav¬ 
lja. Stoga i mi u ovom broju Glasnika donosimo 
sažeti prikaz o svećeniku Petru Sivjanoviću. 

Petar se rodio 18. siječnja 1893. u Virju. U 
rodnom selu završio je i pučku školu, a kla¬ 
sičnu gimnaziju i studij teologije u Zagrebu. 
Za svećenika ga je zaredio nadbiskup dr. An¬ 
tun Bauer 13. srpnja 1916. godine. Kao sveće¬ 
nik službovao je u više župa. Bio je kapelan 
u Petrijancu, a od kolovoza 1920. u Sv. Ivanu 
Zelini. Dana 14. travnja 1921. imenovanje ka¬ 
pelanom u Grubišnom Polju, jednoj od naj¬ 
većih i najtežih župa Zagrebačke nadbisku¬ 
pije, s promjerom 20 km, s 14 vanjskih ško¬ 
la, i brojnim narodnostima. Živjeli su tu: Česi, 
Talijani, Nijemci, Srbi i Hrvati. On sam je tu 
činjenicu opisao riječima: »misijska zemlja« 
(»terrae missionum«). 

Upravitelj župe i župnik u 
Grubišnom Polju 

Gdje god je djelovao, ostavio je dojam za¬ 
uzeta svećenika, neustrašiva zastupnika cr¬ 
kvenih i narodnih prava, revan u katehezi i 
dijeljenju sakramenta. Godine 1932., nakon 
smrti župnika Josipa Pudjaka, Sivjanović je 


imenovan privremenim upraviteljem župe 
i preuzeo je sve župne poslove. Posvetio se 
župnom pastoralu i pridonosio privrednom 
i kulturnom uzdignuću naroda, išao bi i po 
okolnim selima držati propovijedi i slaviti 
svete Mise pod vedrim nebom. Uznastojao je 
poljepšati župnu crkvu i njezin okoliš i ured¬ 
nima držati brojne kapele u filijalama. 

Kad je saznao da je zagrebačkim nadbi¬ 
skupom koadjutorom imenovan dr. Alojzije 
Stepinac, zapisao je u kroniku župe Grubiš- 
no Polje: 

»Budući da je stari nadbiskup dr. Ante 
Bauer osjetio slabost tjelesnu, a bojeći se, da 


uuje guu je ujeiuvuu, usiu- 
vio je dojam zauzeta sveće¬ 
nika, neustrašiva zastupnika 
crkvenih i narodnih prava, 
revan u katehezi i dijeljenju 
sakramenta. Godine 1932., 
nakon smrti župnika Josipa 
Pudjaka, Sivjanović je ime¬ 
novan privremenim upravi¬ 
teljem župe i preuzeo je sve 
župne poslove. Posvetio se 
župnom pastoralu i pridono¬ 
sio privrednom i kulturnom 
uzdignuću naroda. 

bi Vlada mogla činiti neprilike sa imenova¬ 
njem nasljednika, odabrao si svoga za onda 
tajnika dr. Alojzija Stepinca. 

Na Tijelovo bude imenovan za nadbi¬ 
skupa koadjutora mladi svećenik, plemenita 
duša, dr. Alojzije Stepinac, koji iako se rodio 
8. V. 1898. u Krašiću, dospio na ratište iz sje¬ 
meništa, studirao gospodarstvo na Sveučili¬ 
štu u Zagrebu - nije osjećao zvanja za svjet¬ 
ski život, nego je otišao na svoj trošak u Rim 
na teološko-filozofski studij. I pošto je zavr¬ 
šio, doktorirao, dao se zarediti za svećenika 
god. 1931. Veoma težak je bio izbor koadjuto¬ 
ra preuzv. Dr. Antunu Baueru, jer je on osla¬ 
bio i ostario. Ali milijuni molitava dizali su 
se k prijestolju Svevišnjega, da izbor budu¬ 
ćeg hrvatskog metropolite bude što sretniji. 
I molitve su uslišane: za novog zagrebačkog 
nadbiskupa imenovan je pravi Božji i narod¬ 
ni odabranik, pobožan, svet, uman, daleko¬ 
vidan, odlučan i pun ljubavi prema svima i 
svakom, osobito prema sirotinji i seljacima.« 1 

A ubojstvo kralja Petra popratio je riječi¬ 
ma: »I mi kršćani osuđujemo svako zlo djelo, 
ali i znamo da Bog ne plaća svake subote. Ko¬ 
liko je zla počinjeno sa strane vlade katoličkoj 
crkvi i narodu! Koliki su poginuli, ali hrvat¬ 
ski narod ostaje i nadalje katolički.« 2 

BI. Alojzije Stepinac došao je u župu Gru- 
bišno Polje navečer 26. lipnja 1935. i tom pri¬ 


godom obavio kanonsku vizita- 
ciju te 27. lipnja podijelio sakra¬ 
ment sv. potvrde. Bila su 1034 
potvrđenika. 3 

Apostol katoličkog tiska 

Kao župnik u Grubišnom 
Polju, vlč. Sivjanović je jedno 
vrijeme bio potpredsjednik Hr¬ 
vatskog učiteljskog društva za 
kotar Bjelovar, Garešnicu i Gru- 
bišno Polje. Širio je katolički ti¬ 
sak, nabavio je mnogo dobrih 
knjiga i brošura, a i sam je često 
pisao za vjerski tisak. Bio je po¬ 
vjerenik Jeronimskog društva i ši¬ 
rio njegova izdanja, a uz župni 
ured osnovao je malu Jeronim- 
sku knjižnicu. Radi ovoga Druš¬ 
tvo svetog Jeronima imenovalo ga je 19. ožuj¬ 
ka svojim članom radnikom. Također je s jed¬ 
nim dijelom mještana Grubišnog Polja uteme¬ 
ljio Društvo za poljepšavanje Grubišnog Polja 
i više je godina bio tajnik tog društva. Zasadio 
je i uredio mjesni park u središtu mjesta, koji je 
ranije bio dosta zapušten. 4 

S osobitom pomnjom uključio je župu u 
proslavu 1300. obljetnice pokrštavanja Hrva¬ 
ta. U sklopu te proslave društvo Katoličke ak¬ 
cije izvelo je mnoge priredbe i duhovne vježbe 
»kao spomen obnove kršćanstva u sebi«. 

Promicatelj organiziranog djelovanja 
laikata 

Poznato je da je vlč. Sivjanović promicao 
kulturni život u Grubišnom Polju. Dana 3. trav¬ 
nja 1935. osnovao je »Društvo hrvatskih kato¬ 
ličkih muževa«, koje je brojilo šezdeset članova. 
Osim toga, osnovao je 11. srpnja 1937. »Druš¬ 
tvo hrvatskih katoličkih mladića«, a 15. kolo¬ 
voza »Društvo hrvatskih katoličkih djevojaka«. 
Time je i u Grubišnom Polju započela s radom 
Katolička akcija, u čijem su sastavu djelovala sva 
ranija crkvena katolička društva na području 
grubišnopoljske župe. Oni su uvježbali kazališ¬ 
ne predstave i pripremali programe koje su za¬ 
tim prikazivali tamošnjem pučanstvu u selima 
na području župe. Nastupili su u Velikom Gr- 
đevcu, a s igrokazom »Ružica od Garić-grada« 
postigli su izvanredan uspjeh u Našicama. 5 


1 Spomenica župe Grubišno Polje, str. 58.-59. 

2 Isto, str. 60. 



3 Isto, str. 62. 

4 Isto, str. 68. 

5 Isto. 




Uz Svećeničku godinu (4) 





Župnu crkvu sv. Josipa u Grubisnom Polju župnik 
Ivan Nepomuk Jemeršić dao je oslikati hrvatskim 
rodoljubnim motivima 


Pomoćnik stradalima u ratu 

No, djelovanje vlč. Sivjanovića nije bilo bez 
poteškoća i otpora. Činjenica je da ih je hra¬ 
bro suočavao i nadvladavao. Dana 7. prosin¬ 
ca 1942. službeno je posvjedočio o prilikama u 
župi rekavši i ovo: »U okolini Grubišnog Po¬ 
lja nastanili su se partizani. Moje filijale ima- 
du u glavnom oni u rukama. Dne 28. rujna o. 
g. u 3/4 na 5 sati u jutro provalili su u mjesto, 
i zapalili općinsku zgradu, u blizini župsko¬ 
ga dvora, zatim zgradu kotarske oblasti i želje¬ 
zničku stanicu. Sam župski dvor bio je u una¬ 
krsnoj vatri. Provalili su i na župni dvor, od¬ 
nijeli su mi džepni zlatni sat i naočale, i kaza¬ 
li: 'Druže, Ti se ne boj. Tebi ne ćemo ništa nači¬ 
niti!' Razumije se, da su mi odnijeli i cigarete, i 
nešto novaca, što je bilo na pisaćem stolu. 

Do kasnijih provala u samo mjesto nije 
došlo, no neprestano prijete, da će i opet na¬ 
valiti, a ujedno se i meni lično prijete, da će me 
ubiti, a crkvu spaliti, jer da sam dopustio na 
toranj staviti strojne puške ustaša, što ne sto¬ 
ji. Jednako mi prijete, da sam protivnik Srba 
(...). Što se tiče karitativne naše akcije pripo- 
minjem, da sam odvedenima u logor slao hra¬ 
nu, bez obzira na njihovu vjersku pripadnost. 


6 Isto, str. 69. 


Raspoloženje i stanje u župi vlč. Sivjanović 
je opisao ovim riječima: »Dobra volja, veselje i 
rad koji je vladao društvima poticali su ih na 
još veći rad za Boga i domovinu, da se ovaj io¬ 
nako zapušten kraj podigne iz mrtvih! Nismo 
se dali nikom smetati, makar su nam bacali če¬ 
sto klipove pod noge, zato smo još ustrajnije 
bili na svom putu. Nismo išli za izrabljivanjem 
nego da postignemo svoju svrhu, rekristaniza- 
ciju naroda od Boga otpaloga!« 6 

Noviju organizaciju sakupljanja hrane za naše 
ljude u južnim hrvatskim krajevima za sada 
ne mogu provesti, jer je Grubišno Polje i okoli¬ 
ca danas neprestano u ratnom području.« 7 

V 

Žrtva komunističkog progona 

Kad su završetkom Drugoga svjetskog 
rata komunisti preuzeli vlast i počeli otvo¬ 
reno progoniti Crkvu, osobito katoličke sve¬ 
ćenike, nije ostao pošteđen ni vlč. Sivjano- 
vić. Uhićenje 21. kolovoza 1945. U obranu ga 
je uzeo nadbiskup Stepinac, koji je 15. rujna 
1945. uputio pismo dr. Vladimiru Bakariću, 
predsjedniku Vlade Federativne Hrvatske, u 
kojem je tražio oslobađanje svećenika Adol¬ 
fa Dušića i Petra Sivjanovića te prestanak su¬ 
stavnog progona katoličkih svećenika. Reče: 
»S velikom boli u duši moram 
se ponovno i ponovno obrati¬ 
ti na Vas u slučaju, koji se kao 
automatski na žalost ponavlja¬ 
ju u demokratskoj našoj fede¬ 
ralnoj jedinici Hrvatskoj, a da 
nema ni otkale gotovo nikako- 
ve nade u poboljšanje ovih ne¬ 
snosnih prilika. 

O čemu se u ovom slučaju 
radi? (...). Sivjanović Petar, žu¬ 
pnik u Grubišnom Polju, isto 
tako se već nekoliko dana nala¬ 
zi u zatvoru, teško bolestan, te 
bi mogao i podleći, ako se od¬ 
mah ne pusti na slobodu. 

Budući da se ovakvi slu¬ 
čajevi zatvaranja svećenika ne 
smanjuju, nego sistematski i 
dalje nastavljaju, a veliki se broj 
svećenika nalazi zapravo zbog 
nikakvih razloga po logorima 
i zatvorima, tako da se duhovna pastva kato¬ 
ličkih vjernika zbog toga veoma oteščava. Sve 
ovo smatram sistematski uređenim progo¬ 
nom Crkve u Hrvatskoj, koji se nikako ne sla¬ 
že ni sa slobodom vjeroispovijedanja i savjesti 
ni s riječima g. Maršala Tita: da se ne će niko¬ 
me ništa dogoditi, tko nije okrvario ruke. 

Osim toga ovakvo maltretiranje svećen¬ 
stva, koliko mi je poznato, nije ni malo pode- 


7 BATELJA, ]., BLAŽENI ALO]Zl]E STEPINAC - Svjedok 
Evanđelja ljubavi. Životopis, dokumenti i svjedočanstva - prije, za 
vrijeme i nakon Drugoga svjetskoga rata, Knjiga 2, Dokumenti I, 
br. 1. - 399. (1933. -1943.), str. 410.-411. 


sno za duh nezadovoljstva u narodnim masa¬ 
ma, koje se zbog ovakvih slučajeva i te kako 
razdražuju. 

Stoga Vas, gospodine predsjedniče, mo¬ 
lim, da se najozbiljnije i najhitnije zainteresi¬ 
rate za ova dva spomenuta slučaja i vratite 
im slobodu, a drugim zatvorenicima i logo¬ 
rašima pribavite amnestiju.« 

Vlč. Sivjanović optužen je, okrivljen i osu¬ 
đen na montiranom sudskom postupku. Pre¬ 
suda mu je izrečena 26. studenoga 1945. godi¬ 
ne na Okružnom sudu u Daruvaru, a smrtna 
kazna vješanjem izvršena je 21. veljače 1946. 

U pismu mons. Josephu Hurleyju, regen¬ 
tu Apostolske nuncijature u Beogradu, nadbi¬ 
skup Stepinac je 2. ožujka 1946. spomenuo i 
smrt vlč. Sivjanovića riječima: 

»Mjere vlasti protiv katolič¬ 
kih svećenika nastavile su se i 
kroz ovaj mjesec veljaču. Pače, 
baš u veljači desili su se bolni do¬ 
gađaji, koji teško pogađaju kler 
i redovnike. To su dvije smrtne 
osude svećenika. Jedna od njih 
već je izvršena vješanjem u Da¬ 
ruvaru na 21. veljače nad župni¬ 
kom Petrom Sivjanovićem, (Gru¬ 
bišno Polje).« 8 

Vlč. Sivjanović je živio u slo¬ 
ženim vremenima i na vrlo ne¬ 
mirnom području. Volio je svo¬ 
je zvanje, pokušavao razumje¬ 
ti ljude, ali nije mogao udovoljiti 
svim njihovim zahtjevima, oso¬ 
bito kad nisu bili u skladu s na¬ 
čelima Katoličke crkve. Nastojao 
je kontrolirati svoj temperament 
i ostati miran pred izazovima i 
lažnim optužbama, ostajući vje¬ 
ran odredbama Crkve. Dr. Stjepan Kožul je 
lik i djelo vlč. Petra Sivjanovića predočio rije¬ 
čima: »Bio je dobar svećenik, revan u službi, 
crkvenog duha, zato je postao mučenik svog 
zvanja.« 9 


8 Isto, Knjiga 3, Dokumenti II, str. 333. 

9 Stjepan KOŽUL, Martirologij Crkve zagrebačke, Zagreb, 1998., 
str. 113.; usp. HEROUT, V., Nepoznati događaji iz grubišno- 
poljske prošlosti (1921.-1937.), u: Pučki kalendar Bjelovar sko-bi- 
logorske županije 2011., Bjelovar, 2010., str. 136.-140.; HEROUT, 
V., Petar Sivjanović. Životni put od Vir ja do Grubišnog Polja 
(1893.-1946.), u: Svečenici iz župe Virje rođeni krajem XIX. stolječa, 
(ur. PODRAVEC, D.), bez mjesta i godine izdanja, str. 96.-140. 


Kad su završetkom Drugo¬ 
ga svjetskog rata komunisti 
preuzeli vlast i počeli otvo¬ 
reno progoniti Crkvu, osobi¬ 
to katoličke svećenike, nije 
ostao pošteđen ni vlč. Sivja¬ 
nović. Uhićen je 21. kolovoza 
1945. U obranu ga je uzeo 
nadbiskup Stepinac, koji je 
15. rujna 1945. uputio pi¬ 
smo dr. Vladimiru Bakariću, 
predsjedniku Vlade Federa¬ 
tivne Hrvatske, u kojem je 
tražio oslobađanje svećenika 
Adolfa Dušića i Petra Sivja¬ 
novića, te prestanak sustav¬ 
nog progona katoličkih sve¬ 
ćenika. 












Obavijesti 




Učenici Osnovne škole »Sući- 
dar« iz Splita osvojili su 1. mjesto 
na državnom natjecanju iz vjero¬ 
nauka održanom u Krapinskim 
Toplicama od 19. do 21. svibnja 
2010. na temu »Kardinal Alojzije 
Stepinac - uzor svećenika« 


Učenici Srednje škole »Hvar« iz 
Hvara osvojili su 1. mjesto na dr¬ 
žavnom natjecanju iz vjeronauka 
održanom u Krapinskim Toplica¬ 
ma od 19. do 21. svibnja 2010. na 
temu »Kardinal Alojzije Stepinac 
- uzor svećenika« 




Zahvaljujemo svim dobročinite¬ 
ljima i suradnicima, čijom mo¬ 
litvom i darom napreduje po¬ 
stupak za proglašenje svetim bi. 
Alojzija Stepinca. 


Zahvaljujemo na svjedočanstvi¬ 
ma o čudesnim uslišanjima na 
zagovor bi. Alojzija Stepinca 
koja su nam proslijedili. 

★ ** 


OBAVIJEST ČITATELJIMA GLASNIKA 


Sve čitatelje »Glasnika« i štova¬ 
telje bi. Alojzija Stepinca, koji 
su se pismenim putem preporu¬ 
čili u zagovor bi. Alojzija Stepin¬ 
ca i zatražili molitvu na njegovu 
grobu, potičemo da se u molitvi 
sjedine sa svim njegovim štova¬ 
teljima koji sudjeluju u sv. misi 
svakog 10. u mjesecu u Zagre¬ 
bačkoj prvostolnici u 18 sati. 


Vjernici koji na Blaženikov zagovor budu uslišani - za¬ 
dobiju tjelesno ili duhovno ozdravljenje ili koju osobitu mi¬ 
lost - neka opis uslišanja i cjelovitu liječničku dokumentaci¬ 
ju dostave na adresu: 

dr. Juraj Batelja, postulator 
Kaptol 18, p. p. 949 
10001 ZAGREB 

U Muzeju bi. Alojzija Stepinca na Kaptolu 31 možete naba¬ 
viti medalju bi. Alojzija - odlivenu u srebru ili bronci, uokvirenu 
staklenim okvirom - koja može biti dragi dar ili uspomena. 



Svaki dopis na Postulaturu bla¬ 
ženoga Alojzija Stepinca kojim 
se priopćuje primljeno usliša- 
nje ili uspomena, neka bude 
potpisan te obilježen nadnev¬ 
kom i mjestom pisanja. Ano¬ 
nimna se pisma ne arhiviraju. 
Vjernici koji žele ostati anoni¬ 
mni neka to napomenu u do¬ 
pisu. 












Stepinac 


DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZIJA STEPINCA 


Nakon objavljivanja zadnjega broja Glasnika svoj dar za pokriće troškova u postupku za pro¬ 
glašenje svetim kard. Alojzija Stepinca uručili su ovi darovatelji: Ivan HUDY - Zagreb; vlč. Ivan 
JANOS - Đakovo; Hotel DUBRAVA D.O.O.; John HRDI - Cleveland; Ozana CRNOGORAC - 
Biograd; Branislav MENALO; Barbara KUHARIĆ - Buzet; Jakov ŽUVELA - Zagreb; Optika 
STEPINAC - Zagreb; Stjepan SKRBIN; Mara ČELIĆ; preč. Josip GJURAN (Zagreb); Katarina 
KEČKEŠ - Zagreb; Irena SLIŠKOVIĆ; N. N.; Josip TKALEC; Sandra dr. VULETIĆ. 



Uplatu i pretplatu za Glasnik i svoj dar za 
pokriće troškova u postupku za proglašenje 
svetim kardinala Alojzija Stepinca možete po¬ 
slati preko Zagrebačke banke na ime: 

Postulatura kard. Stepinca i kunski 
račun: 2360000-1101605758 

ili iz inozemstva i domovine u devizama na 
sljedeći konto: 

ZAGREBAČKA BANKA d. d. - ZAGREB 
SAMOBORSKA 145 - HRVATSKA 
SVVIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA BL. ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758 


Hvala svim čitateljima, štovateljima 
blaženoga Alojzija Stepinca u domovini 
i širom svijeta, za molitve i darove te za 
nesebično i velikodušno promicanje gla¬ 
sa svetosti i mučeništva kardinala Alojzi¬ 
ja Stepinca. 

kkk 

Od srca zahvaljujemo svim čitateljima 
Glasnika koji su nam proslijedili osobne sa¬ 
stavke ili članke već objavljene o bi. Alojzi- 
ju Stepincu ili pak dokumente pronađene 
u pismohranama raznih ustanova, a sve sa 
željom da s njihovim sadržajem upozna¬ 
mo širi krug Blaženikovih štovatelja. 

kkk 

Zahvaljujemo gospođi Mariji Capjak 
iz Rijeke, koja nam je proslijedila sačuva¬ 
ne primjerke mjesečnika »Obitelj« iz 1936., 
1937. i 1938. godine i »Hrvatskog lista« iz 
godine 1944., koji čuvaju uspomenu na bi. 
Alojzija Stepinca, a časopise je njezina obi¬ 
telj donijela iz Slavonije na Viškovo pored 
Rijeke i ljubomorno čuvala kao prilog isti¬ 
ni o našem Blaženiku. 


MOLITVENA ZAJEDNICA BLAŽENOG ALOJZIJA STEPINCA 

Već sedmu godinu u Zagrebu djeluje Molitvena zajednica blaženoga Alojzija Stepinca. To je skupina katolič¬ 
kih vjernika koja nastoji živjeti evanđelje nadahnuta primjerom bi. Alojzija Stepinca. Do sada se u zajednicu 
uključilo oko 5000 molitelja. Ta naša braća i sestre nastoje molitvom, praćenom savjesnim kršćanskim živo¬ 
tom, pridonijeti vlastitoj osobnoj duhovnoj formaciji, a time i duhovnoj i moralnoj obnovi Crkve u Hrvata i 
samoga hrvatskoga naroda, na temeljima četrnaestostoljetne katoličke baštine. 


Tko može postati članom i što čini član Molitvene zajednice bi. Alojzija 
Stepinca? 

Svaki se kršćanin može uključiti u Molitvenu zajednicu blaženog Alojzija Stepinca, koja pro¬ 
miče molitveni život, duhovne vrijednosti, i širi Kristovu ljubav u svim područjima javnoga živo¬ 
ta, kako je to činio i bi. Alojzije. 

■ Prijavnica se može naručiti na sljedećoj adresi: 

Zajednica štovatelja BLAŽENOG ALOJZIJA STEPINCA 
10 000 Zagreb, Kaptol 31, Tel. (01) 4894 879 








Obavijesti 


Molitva u čast blaženoga Alojzija Stepinca, biskupa i mučenika 





Gospodine, Bože naš. 

Ti si blaženom Alojziju Stepincu dao milost 
čvrsto vjerovati u Isusa Krista 

i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitoga života za nju. 

Njegova živa vjera u Isusa Krista 
i postojana ljubav prema Crkvi 
neka nas učvrste u borbama života 
na putu vječnoga spasenja. 

Po njegovu zagovoru udijeli milost 
svoga blagoslova našim biskupima, 
svećenicima, redovnicima i redovnicama, 
svećeničkim i redovničkim pripravnicima, 
našim obiteljima da budu čvrste u vjeri 
i blagoslovljene 
novim i brojnijim životima. 

Budi utjeha svim starijim osobama te pomoć 
bolesnicima i patnicima. 

Očeve i majke, djecu i mlade 

očuvaj od unutarnjih i vanjskih pogibelji duše i tijela. 

Udijeli milost svećeničkih i redovničkih zvanja 
našoj župi, našoj biskupiji i Crkvi u Hrvata. _. „ . , _ 

(Po njegovu zagovoru udijeli mi milost...) Nadbiskup Stepinac u pratnji kanonika Du- 

Po Kristu Gospodinu našemu. Amen. šana Mlčlča 1 bro i no 8 naroda P ronos [ moćl sv - 

Nakon toga izmoli: Oče naš. Zdravo, Marijo, Vlaha ulicama Dubrovnika, 3. veljače 1941. 

Slava Ocu, sa zazivom: Blaženi Alojzije Stepinče, moli za nas! 


, Svaki štovatelj blaženog Alojzija Stepinca uključen u ovu molitvenu zajednicu moli: 

■ za čast i proslavu Isusa Krista i Katoličke crkve, 

■ za čvrstoću osobne vjere i vjernosti Isusu Kristu i Crkvi, 

■ za svoje osobne nakane i potrebe, 

W ■ za domovinu Hrvatsku i svakoga čovjeka, 

■ za očitovanje i potvrdu svetosti bi. Alojzija Stepinca u postupku njegove kau- 
\ ze za proglašenje svetim. 

Uz molitvu svaki štovatelj bi. Alojzija Stepinca uključen u ovu molitvenu zajednicu 
svojim radom nastoji: 

■ savjesno obavljati svoje svakodnevne obveze, 

■ svjedočiti kršćanske istine u osobnome i javnome životu, 

■ surađivati s Postulatu rom u promicanju blaženikova glasa svetosti, 

■ sudjelovati svakoga 10. dana u mjesecu u slavlju sv. mise ili na moli¬ 
tvenom sastanku, 

■ darom i žrtvom pridonositi uspješnu dovršetku postupka za proglaše¬ 
nje svetim bi. Alojzija Stepinca. 

$ vjerom u općinstvo svetih, za svoje potrebe i potrebe braće ljudi, osobito zo ozdravljenje bolesnih i obraćenje ne¬ 
vjernika, moli zagovor bi. Alojzija Stepinca, biskupa i mučenika, s nakanom što skorijeg njegova proglašenja svetim. 



1/2011. 


Stepinac 


U nizu euhoristijskih kongresa, kojima je blaženi Alojzije Stepinac nastojao pokrenuti sveopću moralnu i vjersku 
obnovu u Zagrebačkoj nadbiskupiji i u cijelom hrvatskom narodu, bijaše proslavljen i Euharistijski kongres u Sta¬ 
rom Gradu na Hvaru 17. i 18. kolovoza 1940. 

Napominjemo da cijeli prikaz pripreme i proslave ovoga kongresa, potom bibliografiju i slikovne zapise čitatelji 
mogu pronaći u knjizi »Euharistijska evangelizacija nadbiskupa Alojzija Stepinca«, Zagreb, 2006., str. 411. - 440. 


Stari Grad na Hvaru, 17. i 18. kolovoza 1940. (2) 

Europa bez Krista srlja u propast 


Propovijed nadbiskupa Alojzija 
Stepinca 

Hrvatski metropolit dr. Stepinac održao 
je prigodnu propovijed. Govoreći na temu 
Ustrajati vjerno uz Krista!, prikazao je suvre¬ 
mene zablude kojima nasjeda čovječanstvo: 

»Draga braćo! U knjizi života, u Svetome 
pismu, čitamo neobičnu stvar. Kao što mati 
vodi za ručicu svoje dijete, tako je Bog vodio 
narod židovski iz Egipta u obećanu zemlju 
(usp. Hoš 11,1 - 5). Ali umjesto da taj narod 
drži vazda na umu onoga koji ga je izbavio 


iz ropstva i koji ga je želio učiniti trajno sret¬ 
nim, taj narod, tek što je Mojsije uzašao na 
goru, načini sebi zlatno tele, zapleše oko nje¬ 
ga, pokloni mu se i prinesavši mu žrtve reče: 
'Ovo su, Izraele, bogovi tvoji koji te izvedoše 
iz zemlje egipatske' (Izl 32, 8). Zaista, prizor 
za koji čovjek ne zna, da li bi se nad njim sa- 
žalno nasmijao ili gorko zaplakao. Čovjek, ra¬ 
zuman stvor, klanja se teletu od zlata. 

Starokatolici, masoni, komunisti 

Ali nemojte se čuditi. Dobar dio današ¬ 
njeg čovječanstva nije ništa bolji. On je tako 



nestalan u svojim nazorima, tako prevrtljiv u 
svojim činima, tako lud u svojim pothvatima, 
da se ničim ne razlikuje od onih, koji su malo 
prije vidjeli snagu Božju, kad ih je vodila pre¬ 
ko Crvenoga mora, a sada padaju ničice pred 
zlatnim teletom. Pogledajte po našoj vlastitoj 
domovini i naći ćete sličnih primjera. 

Zar ne vidimo i tu ljudi koji su do jučer 
bili članovi Crkve katoličke, a onda su, ne za 
komad zlata, to jest za duhovno dobro, nego 
za zdjelu leće kao Ezav (usp. Post 25, 29-34), 
to jest radi kakve ženidbe, ostavili pećinu, na 
kojoj je Krist osnovao Crkvu svoju i otišli na 
drugu vjeru? Zar ne vidimo i kod nas ljudi 
koji čim su iza svjetskoga rata nanjušili da bi 
se mogli nečesa dočepati ako postanu članovi 
one zloglasne družbe slobodnih zidara, po¬ 
stali njezine sluge, a sada bježe iz nje, kad joj 
idu crni dani, da opet uskoče u nju ako bi joj 
se još kada posrećilo da zadobije vlast u na¬ 
šoj domovini? Zar ne vidimo i kod nas ljudi 
koji su zaboravili preko noći sve što su bili i 
što moraju biti, i bivaju pristaše najveće laži 
koju je svijet vidio - komunizma, čim im se 
približi kakva plaćena komunistička propali¬ 
ca? Spremni su odmah prodati ne samo svo¬ 
je prvorođenstvo kao Ezav, nego i samo ime 
kršćansko i svoju domovinu Hrvatsku. 

Crkva i socijalno pitanje 

A što mislite, tko je kriv da je današnji čo¬ 
vjek tako prevrtljiv i da tako lako podliježe 
svakoj laži? Kriv je najviše on sam. A kriv je 
sam najviše zato, jer ga je Bog obdario razu¬ 
mom, da misli i sudi gdje mu je prava sreća i 
spas. Međutim, izgleda da dobar dio niti mi¬ 
sli niti sudi svojom glavom, već padaju prvoj 
laži na lijepak baš tako kao i muha u mrežu 
paukovu. 

Ono što razni sistemi danas najviše lažu 
čovjeku jest tvrdnja da je čovjeku dosta ako 
ima kruha i zabava. Baš tako kao što je nekad 
rimski puk vikao: Panem et circensesl Zato se 
jedino valja truditi, lažu modernom čovjeku, 
a sve drugo je besmislena izmišljotina sveće¬ 
nika. Da je čovjeku potreban kruh, tko će pa¬ 
metan zanijekati? Ta zar nas nije Krist učio 
moliti: 'Kruh naš svagdanji daj nam danas!' 
(Mt 6, 11). Sam Isus Krist čudom umnožava 
nekoliko hljebova da nahrani hiljade gladnih 
koji su ga slijedili. I zato čovjek ima ne samo 
pravo, nego i dužnost da se brine za kruh, 
pogotovo ako je otac obitelji. 



»Ako zaboravimo tebe, Kriste, koji si nam dao sav ži¬ 
vot i veličinu u prošlosti, onda neka se preda zabora¬ 
vu i uspomena na nas«, rekao je nadbiskup Stepinac 
na Euharistijskom kongresu u Starom Gradu 1940. 

I zato je Katolička crkva dala jasne i si¬ 
gurne norme za uspješno rješenje socijalnog 
pitanja, ali nažalost oni koji su na vlasti mi¬ 
sle da će učiniti nešto bolje umjesto da poslu¬ 
šaju i provedu u život savjet Crkve. No, ako 
se kaže da je kruh jedino čovjeku potreban, 
onda je to najveća laž, da je to jedino čovje¬ 
ku potrebno. Imade nešto više, imade nešto 
daleko vrednije, bez čega sve drugo ne kori¬ 
sti ništa. A to drugo nije ni više ni manje nego 
živi Bog, kojeg evo slavimo danas u svetoj 
Euharistiji. Tu vrijede one lijepe riječi veli¬ 
kog umnika svetoga Augustina: 'Jao drzovi¬ 
toj duši koja se nada da će naći nešto boljega 
ako ode od Tebe, Gospodine! Ja sam se kretao 
na leđa, na stranu, na prsa, ali uvijek mi je le¬ 
žaj bio tvrd. Ti si jedini mir. Gospode!' 

Dostojanstvo čovjeka 

I ja vama kažem: možete se okretati na 
prsa ili na leđa, na lijevu ili desnu stranu, mo¬ 
žete pristati uz ovaj ili onaj sustav ili skupi¬ 
nu, izvan Krista nećete naći ništa boljega, pa 
da vam obećaju ili dadu baš cijeli široki svi- 

■ Nadbiskup Stepinac na Euharistijskom kongresu u Starom Gradu, ■ Nadbiskup Stepinac polazi na 

jet. A znate li zašto ne? Zato jer čovjek nema 
samo tijelo, nego ima i dušu. Čovjek nije samo 
životinja kao vol, magarac ili pas. To dobro 
znadu i osjećaju i oni koji viču da nema ništa 
drugo u čovjeku nego samo tijelo, i kad ono 
svrši, da je svršeno sve. 

Jer ako možda riječima i tvrde tako, djeli¬ 
ma niječu. Kušajte reći seljaku da je životinja, 
zar se neće s pravom uvijediti? Kušajte reći 
radniku da je životinja, zar se neće s pra¬ 
vom uvrijediti? A što istom da kažete tako 
školovanom čovjeku? Predat će vas sudu za 
uvredu poštenja. Ali ako kažeš magarcu da je 
životinja, nema uvrede. Ako kažeš volu da je 
životinja, nema uvrede. Ako kažeš psu da je 
životinja, nema uvrede, ama baš nikakve. A 
odakle proizlazi ta razlika? Sigurno ne po tije¬ 
lu, koje će izjesti crvi i raspast će se u prah upra¬ 
vo tako kao i ono u magarca, vola ili psa, nego 
po duši razumnoj i besmrtnoj duši, koja ti daje 
sposobnost, da misliš i sudiš, da nisi isto što i 
životinja. I ta je tvoja duša po svojim težnjama 
neograničena. A pitam vas: tko može zasititi 
neograničene težnje nego onaj, koji je tu težnju 
usadio u ljudsku dušu i koji je po svojoj naravi 
i sam neograničen, a to je Bog? I zato je razum¬ 
ljiv zaključak glasovitog govornika Lacordai- 
rea: Tli je Bog naša budućnost ili mi uopće ne¬ 
mamo budućnosti. Ili ćemo u njemu živjeti ili 
neminovno idemo ususret smrti!' 


Teror u komunističkom 'raju' 

Ako, dakle, hoćemo da živimo i kao poje¬ 
dinci i kao narod, onda nam nema druge nego 
ustrajati vjerno uz Krista. To je jedini zalog si¬ 
gurnom uspjehu. Sve drugo mogu biti lijepe 
fraze, iza kojih će brzo slijediti krvavo i gor¬ 
ko razočaranje. Zato vam ne treba nikakvog 
drugog dokaza, nego uprijeti prstom na siste¬ 
me i zemlje koje su htjele izbrisati iz ljudskih 
duša Krista i njegov sveti zakon. Kakva gorka 
razočaranja! Razočaranja usprkos hvastavim 
službenim izvještajima, kad znamo da nitko ne 
smije, napose u komunističkom raju, da pisne i 
kaže što misli, ako mu je draga na ramenu gla¬ 
va. A nije li već to gorko ropstvo i teška kazna 
za čovjeka, da ne smije ni misliti više svojom 
glavom? Zato ponavljamo! Ako hoćemo da 
živimo i kao pojedinci i kao narod, ostanimo 
vjerni Kristu i zakonu njegovu. Krist je jedini 
izvor pravog ljudskog života, i nitko drugi. 

I nehotice mi pada na um jedan prizor, koji 
sam doživio prije tri godine na putu s našim 
hrvatskim hodočašćem po Egiptu. Nanio nas 
je put na rub one glasovite pustinje Sahare. O 
kako žalostan prizor! Nigdje jedne travke, nig¬ 
dje zelenog grma, nigdje kapi vode, nigdje tra¬ 
ga kakvom životu. Po danu neizdrživa žega, 
a po noći studen. Nije mi bilo stalo da idem 
dalje po pustinji kad je svuda dalje ista pustoš 
i smrt. Neki pisac kaže: kad se milijarde onih 






to završnih slavlja Euharistijskog 
na 1940. 

zrnaca pijeska pomaknute vjetrom počnu trti 
jedna o drugu, to sliči uzdisanju na smrt ran¬ 
jenog orijaša. Ogromna pustinja po vjerovan¬ 
ju Arapa plače, plače što je postala beskrajnom 
nerodnom ravni. Plače kad se sjeti lijepih vrto¬ 
va, mirisnih vinograda, zelenih šuma, čistih 
izvora, šarenih livada, plodnih polja sa zlat¬ 
nim klasjem, koje je valjda i ona nosila na sebi 
prije nego je postala tužnom pustinjom. 

Europa bez Krista srlja u propast 

Draga bračo! To je vjerna slika svake ze¬ 
mlje i svakog naroda koji ostavi Krista. Pogle¬ 
dajte Europu dok je bila vjerna Kristu. Kakva 
je to bila plodna zemlja! Zemlja visoke kulture 
duha koji je stvorio majstorska djela u kipar¬ 
stvu, slikarstvu, graditeljstvu, prema kojim su 
djelima sve tvorevine modernog čovjeka sli¬ 
čne lješini prema živome čovjeku. Naoko sli¬ 
čne, a stvarno sasvim oprečne, jer jedna nosi 
na sebi klicu života, a druga klicu smrti. 

Zemlja visoke kulture duha, koja je stvo¬ 
rila divna djela kršćanske ljubavi, koja nije 
zatajila ni onda kad su se vodili možda rato¬ 
vi. Zemlja visoke kulture koja je podređiva¬ 
la materiju duhu znajući da je 'duh onaj koji 
oživi ju je, jer tijelo ne koristi ništa' (Iv 6, 64). 

A danas? Danas imademo pred sobom 
pustinju nad kojom još sjaji nešto sunca sve¬ 
te vjere, ali strasti raspaljene i potpirivane od 

Sahare. 0 kako žalostan prizor! Neki pisac 
kaže: kad se milijarde onih zrnaca pije¬ 
ska pomaknute vjetrom počnu trti jedna o 
drugu, to sliči uzdisanju na smrt ranjenog 
orijaša. Ogromna pustinja po vjerovanju 
Arapa plače, plače što je postala beskraj¬ 
nom nerodnom ravni. Plače kad se sjeti 
lijepih vrtova, mirisnih vinograda, zele¬ 
nih šuma, čistih izvora, šarenih livada, 
plodnih polja sa zlatnim klasjem, koje je 
valjda i ona nosila na sebi prije nego je 
postala tužnom pustinjom. To je vjerna 
slika svake zemlje i svakog naroda koji 
ostavi Krista. 


dobro plaćenih komunističkih agenata pri¬ 
jete joj da izdahne u samrtnom hrvanju. Te 
sudbine mi sigurno ne želimo svome naro¬ 
du i domovini. Mi nećemo da naš narod po¬ 
stane beskrajna pustinja komunističkog di¬ 
vljanja i ubijanja, nego hoćemo da osta¬ 
ne plodna zemlja kršćanske civilizacije, ci¬ 
vilizacije duha, kojoj je materija sredstvo, a 
ne cilj života na ovoj zemlji. Stoga neka naš 
zaključak na ovom kongresu bude isti kao i 
onaj zaključak Izraelaca na vodama Babilo¬ 
na: 'Ako zaboravimo tebe, Jeruzaleme, neka 
se preda zaboravu desnica naša!' Ako zabo¬ 
ravimo tebe, Kriste, koji si nam dao sav život 
i veličinu u prošlosti, onda neka se preda za¬ 
boravu i uspomena na nas!« 





Stepinac 



■ Završno euharistijsko slavlje Euharistijskog kongresa u Starom Gradu na m Završno euharistijsko slavlje l 
Hvaru, 18. kolovoza 1940. Hvaru, 18. kolovoza 1940. 


Javno zborovanje 

Nakon svečanog euharistijskog slavlja 
održano je javno zborovanje na kojem je go¬ 
vorio dr. Stjepan Vukušić, odvjetnik iz Spli¬ 
ta, na temu: 1300-godišnjica pokrštenja Hrvata 
i veze sa Svetom Stolicom. Zatim je gosp. Viče 
Barić, dipl. pravnik, održao govor na temu: 
Euharistija i obitelj, u kojem je istaknuo da bu¬ 
dućnost hrvatskog naroda počiva na zdravoj 
i brojnoj obitelji, a pojedinci će moći jedino uz 
pomoć svete Euharistije svladati sve poteško¬ 
će i terete koje silom nosi obiteljski život. 


Zajednička molitva i gromko pobožno pje¬ 
vanje uz sklad mnogobrojnih glazbala pro¬ 
lazilo je iskićenim gradom. Svakome je oki¬ 
ćen dom. I stari grješnici časte svoga Boga. 
I ondje, gdje bi netko mislio naći Njegova 
neprijatelja, mogao je vidjeti svete slike 
u cvijeću i sjaju svijeća. Spasitelj i narod 
prolaze pod slavolucima. Euharistijski Spa¬ 
sitelj je naš Otac, naš Brat, naš Pastir, naš 
Kralj, naš Vođa! Stoga je i to Njegovo slav¬ 
lje slavlje svega Naroda Božjega. 


Staleška zborovanja 

U 15 sati održana su staleška zborovanja. 
Predavanje za muškarce održao je gosp. Ivo 
Šimetin, sudac Okružnog suda u Splitu, a za 
žene gđa Danica Ciko iz Splita. 

Na omladinskom zborovanju govorili su 
predstavnici pojedinih omladinskih skupina. 

Teoforička procesija 

U 16.30 sati krenula je ulicama Staroga 
Grada veličanstvena teoforička procesija u 
kojoj je sudjelovalo oko 6.000 vjernika, a pra¬ 
tilo ju je više glazbenih orkestara. Mnoštvo je 
djece u bijeloj odjeći sipalo latice cvijeća u čast 
Euharistijskog Spasitelja. Simboli Euharistije 
dočaravali su vjernicima uspomene njegove 
ljubavi i žrtve. 

Zajednička molitva i gromko pobož¬ 
no pjevanje uz sklad mnogobrojnih glazba¬ 
la prolazilo je iskićenim gradom. Svakome je 
okićen dom. I stari grješnici časte svoga Boga. 
I ondje, gdje bi netko mislio naći Njegova ne¬ 
prijatelja, mogao je vidjeti svete slike u cvi¬ 
jeću i sjaju svijeća. Spasitelj i narod prolaze 
pod slavolucima. Euharistijski Spasitelj je naš 
Otac, naš Brat, naš Pastir, naš Kralj, naš Vođa! 
Stoga je i to Njegovo slavlje slavlje svega Na¬ 
roda Božjega. 

aristijskog kongresa u Starom Gradu na ■ Djeca, mladići i djevojke te svi uzrasti vjernika sačinjavali su veličan¬ 
stvenu teoforičku procesiju na završetku Euharistijskog kongresa 


Zaključnu propovijed održao je o. dr. 
Šibe Budrović. Ukazivao je na posrtaje naro¬ 
da, ali i na njegove odluke za promjenu ži¬ 
vota. Kako su pred Izraelcima padali bede¬ 
mi grada Jerihona, tako će pasti i Božji pro¬ 
tivnici pred srcem ispunjenim euharistijskom 
ljubavlju. Jer, reče govornik: »Krist pobjeđu¬ 
je! Krist vlada! Krist uvijek kraljuje!« 

Slijedila je zajednička posveta Presvetom 
Srcu Isusovu, zatim pjesme Tebe Boga hvalimo 
i Divnoj dakle, nakon kojih je hrvatski metro¬ 
polit svima podijelio blagoslov s Presvetim 
Sakramentom. 

Slijedio je ispraćaj hodočasnika Kongresa 
i vatromet, koji je popratila mjesna glazba. 

REZOLUCIJE KONGRESA 

Na zborovanju u Starom Gradu prihva¬ 
ćene su sljedeće rezolucije: 

Katolici Hvarske biskupije s mnogim vjer¬ 
nicima iz susjednih biskupija, pod vodstvom 
svoga natpastira preuzv. mons. Mihe Puši- 
ća i sudioništvom preuzv. zagrebačkog nad¬ 
biskupa i hrvatskoga metropolita dr. Alojzi- 
ja Stepinca, sabrani dne 18. kolovoza 1940. 
na Euharistijskom kongresu u Starom Gradu 
oko svetootajstvenoga Isusa, izvora vremeni¬ 


toga i vječnoga života, dok ispovijedaju vjeru 
u njega, dok mu iskazuju kao Bogu svoje po¬ 
klonstvo i dok mu obećavaju svoju vjernost, 
istodobno: 

1. Izjavljuju svoju odanost Isusovu Na¬ 
mjesniku Svetome Ocu papi zahvaljujući mu 
za očinsko nastojanje oko društvenoga ure¬ 
đenja u svijetu na temelju pravde i ljubavi, za 
brigu i trud oko željkovana mira i napose za 
otvorenje svetoga jubileja prigodom hrvatske 
proslave 1300. godišnjice pokrštenja, čemu je 
svrha opća duhovna obnova. 

2. Osuđuju s obzirom na to stare narod¬ 
ne poroke osobito psovke i kletve te novo po- 
grđivanje dana Gospodnjih i rušenje svetosti 
braka bijelom kugom i kršenje drugih Božjih 
i crkvenih zapovijedi. Zato odlučuju i sami i 
pomoću vlasti po postojećim zakonima spri¬ 
ječiti i iskorijeniti javnu psovku, koja nas i 
sramoti pred kulturnim svijetom, i da će po¬ 
raditi oko provođenja i promicanja kršćan¬ 
skoga života. 

3. Osuđuju također s jedne strane nečo¬ 
vječno i nekršćansko izrabljivanje i tlačenje 
siromašnih slojeva, a s druge framasunsko i 
komunističko pogubno djelovanje, kao i tro¬ 
vanje narodnih masa zamamnim, a protupri¬ 
rodnim i lažnim socijalnim i prosvjetnim si- 

■ Svećenici, vjernici i sam nadbiskup Stepinac zahvaljivali su euharistijskome Spasitelju za opstanak Cr¬ 
kve u hrvatskom narodu 


stemima, zasnovanim u duhu materijalizma 
i bezboštva, uvjereni da se ljudsko društvo 
može urediti jedino u duhu evanđeoskih na¬ 
čela prema smjernicama velebnih papinskih 
enciklika Rerum novarum i Quadragesimo anno. 

4. Vidjevši naročito prijeteće rasulo naro¬ 
da u krizi i lagumanju obitelji, te prve druš¬ 
tvene stanice, odlučuju da će povesti borbu 
protiv obiteljskih poroka i ženidbenih zlodje¬ 
la, koji vapiju osvetu pred Božjim licem, a da 
će sve nastojanje uložiti oko preporoda obitelji 
na temelju ženidbene ljubavi, poštenja, požr- 
tvovnosti i drugih kršćanskih krjeposti tražeći 
u tome i izdašnu pomoć od narodnih vlasti. 

5. Odlučuju da će posebnu brigu posveti¬ 
ti kršćanskom odgoju mladeži. Zato pozivaju 
naše vlasti da podupru u tom nastojanju Cr¬ 
kvu, te uklone iz škola, iz ustanova, knjištva i 
javnosti sve što truje uzdanicu naroda u vjer¬ 
skom, moralnom, socijalnom i nacionalnom 
pogledu. 

6. Prosvjeduju protiv nepristojna ponaša¬ 
nja i golotinje nekih stranaca, koji se šepire po 
našim primorskim stranama na štetu narod¬ 
noga ponosa i dobrih običaja, na štetu javne 
moralnosti i na pokvaru naše mladeži, te po¬ 
zivaju naše vlasti, da u ovom pogledu vrše za¬ 
konske propise osobito prema protuzakoni¬ 
tom sablažnjivanju, organiziranju, sastajanju 
kojekakvih mješovitih (muških i ženskih za¬ 



jedno) ferijalnih kolonija, a isto tako protiv ski¬ 
tanja nezakonitih parova. 

7. Pozivaju napokon sve dobromisleće oso¬ 
be i obitelji da, za ustuk općoj pokvari i u svrhu 
narodnoga preporoda, urede svoj osobni, obi¬ 
teljski i društveni život izglednim ponašanjem, 
iskrenom pobožnošću, čestitim primanjem 
svetih sakramenata, međusobnim kršćanskim 
pomaganjem i natjecanjem u krilu prikladnih 
nabožnih društva, staleških, socijalnih i drugih 
društava Katoličke akcije i narodnih organiza¬ 
cija, jer jedino tako će se sretno uzdržati i obno¬ 
viti naša hrvatska domovina. 

Klevetnički napad na nadbiskupa 
Stepinca 

Nisu svi ljudi Euharistijski kongres u Sta¬ 
rom Gradu doživjeli kao osobnu radost i pri¬ 
godu za rast u vjeri. Bezbožnici i komunistički 
propagatori željeli su propovijed nadbiskupa 
Stepinca iskoristiti za napad na Katoličku cr¬ 
kvu i njezin socijalni nauk. Stoga je hvarski bi¬ 
skup mons. Miho Pušić sve vjernike svoje bi¬ 
skupije upozorio na neopravdane komunistič¬ 
ke napade na nadbiskupa Stepinca, koji je u 
propovijedi prokazao zle posljedice komuni¬ 
stičke ideologije. U pismu svim nadžupnim 
uredima u biskupiji istaknuo je ove misli: 

»Hvala Bogu, euharistijski kongres u Sta¬ 
rom Gradu lijepo je uspio, i nadamo se da će 





donijeti duhovnog ploda. Dakako da je ovaj 
kongres bio trn u oku protivnicima vjere, pa 
sada komunisti nastoje neistinama omrazi- 
ti tu vjersku manifestaciju. Oni šire glasove, 
da je preuzv. dr. Stepinac u svojoj propovije¬ 
di tobože govorio proti radnicima, što je očita 
laž, i mogu je konstatirati ono 8000 slušatelja 
toga govora. Istina je, govorio je proti komu¬ 
nizma, koji ruši vjeru, obitelj i uopće socijalni 
poredak, ali nije govorio proti radnicima nego 
je pače spomenuo da je Crkva već 
davno objavila sigurna načela za 
pravedno rješenje socijalnog pita¬ 
nja, ali nažalost nisu je poslušali. 

Svraća se pozornost mp. du¬ 
šobrižnika i vjeroučitelja da ondje 
gdje se šire te lažne glasine u pri¬ 
vatnom razgovoru, a do potrebe i 
u crkvi, to pobiju, a istodobno na¬ 
glase da je Crkva već odavna usta¬ 
la na obranu opravdanih zahtje¬ 
va radnika. Tako je npr. Lav XIII. 
u svojoj poznatoj enciklici Rerum 
novarum od 15. svibnja 1891. na¬ 
glasio ova socijalna načela: 1/ da 
se rad ne može smatrati kao pro¬ 
sta trgovačka roba, nego kao djelo 
slobodnog moralnog bića čovjeka. 

2/ da radnici imaju pravo ustano¬ 
viti svoja posebna udruženja (sin¬ 
dikate) na zaštitu svojih prava, što 
im je onda bilo zabranjeno. 3/ da se radnici¬ 
ma osigura dolična zarada, te da mogu pristoj¬ 
no živjeti oni i obitelj. 4/ da radnici imaju pra¬ 
vo na sedmični počinak od barem 24 sati, koji 
bi imao obuhvatiti i nedjelju, 5/ da se zabrani 
rad djece i ograniči rad žena i mladeži, 6/ da 
svaka država treba ustanoviti inspektorat za 
zaštitu radnika. 

Ova je načela ponovno potvrdio Pio XI. 
u enciklici Quadragesimo anno od 15. svibnja 
1931. Da su države nazad 50 godina usvoji¬ 
le i na vrijeme u praksi provele ova spasono¬ 
sna načela Katoličke crkve, ne bi bilo došlo do 
ovog današnjeg socijalnog pomračenja. Crkva 
je učinila svoje. Svečano je objavila svoju nau¬ 
ku, ali ona nema vlasti da provede i uzakoni 
ova načela. Ona može stvar preporučiti, i ni¬ 
šta više. Tu vlast imaju zastupnici i vlade. Oni 
stvaraju zakone, pa zato su oni krivi današ¬ 
njim socijalnim potresima jer nisu proveli bla¬ 
gotvorna načela Crkve, a ne Crkva, Papa, bi¬ 
skupi i svećenici. A ipak se nepravedno napa¬ 
da Crkva. 


Stoga treba da mp. dušobrižnici i vjerou¬ 
čitelji češće u razgovoru i u crkvi rastumače 
puku što je Crkva sve učinila za pravedno rje¬ 
šenje socijalnog pitanja. Gdje se nastojalo pro¬ 
vesti socijalnu nauku Crkve u zakonodavstvo, 
znatno su bili poboljšani životni uvjeti radniš¬ 
tva. Tako u Belgiji, Njemačkoj (nastojanjem 
Centruma), Portugalu, Sjedinjenim Država¬ 
ma (gdje je Roosevelt pomno proučio encikli¬ 
ku Quadragesimo anno). 

Protivnici uporno raspi¬ 
ruju laži. Trebamo i mi upor¬ 
no širiti istinu. Još nešto: ko¬ 
munisti šire u nekim mjestima 
po otoku Hvaru očitu laž, da je 
potpisani tobože dobio za po¬ 
svetu crkve u Dolu na Hvaru 
5.000 dinara, dočim nije ni bilo 
posvete ni crkve ni zvona, a za 
posvetu popravljene crkve u 
Vrbanju da je tražio 15.000 di¬ 
nara, dočim ova crkva ne tre¬ 
ba ponovne posvete. Evo kako 
oni bune narod proti Crkve i 
crkvenim poglavarima. Sto¬ 
ga opetujem da trebamo i mi 
zgodnim načinom aktivno po¬ 
bijati njihove laži u razgovori¬ 
ma, u našim društvima, u ško¬ 
li i u crkvi. 

Na koncu određujem slje¬ 
deće: Neka mp. dušobrižnici u prvu nedje¬ 
lju primitka ove okružnice pročitaju i potanje 
protumače u crkvi i na sastancima katoličkih 
društava rezolucije prihvaćene na Euharistij- 
skom kongresu u Starom Gradu (tiskane u Hr¬ 
vatskoj Straži, Katoličkoj Riječi, Katoliku itd.) te 
živo potaknu vjernike na vršenje onoga što na 
njih spada. To isto neka učine mp. vjeroučitelji 
u školi, osobito u višim razredima.« 

Živjeti duh Euharistijskog kongresa 

Mons. Miho Pušić potaknuo je dušobriž¬ 
nike i vjeroučitelje svoje biskupije da trajno 
žive duh Euharistijskog kongresa. Učinio je 
to pastoralnim smjernicama za provedbu ju- 
bilejske godine hrvatskog naroda, kojima je 
sve svećenike i vjeroučitelje u biskupiji zadu¬ 
žio da u svakom mjestu sve sile ulože »da se 
rak rana /psovke i kletve/ što više iskorijeni« 
i da je baš u »tu svrhu dao i dijecez. Euhar. 
kongresu u Starom Gradu biljeg borbe pro¬ 
tiv psosti i kletve« i odredio konkretne nači¬ 
ne provedbe te borbe. 


Nisu svi ljudi Euharistijski 
kongres u Starom Gradu do- j 
živjeli kao osobnu radost i 
prigodu za rast u vjeri. Bez¬ 
božnici i komunistički propa- ; 
gatori željeli su propovijed 
nadbiskupa Stepinca iskori- j 
štiti za napad na Katoličku 
crkvu i njezin socijalni nauk. 
Stoga je hvarski biskup mons. : 
Miho Pušič sve vjernike svoje 
biskupije upozorio na neo¬ 
pravdane komunističke napa¬ 
de na nadbiskupa Stepinca, 
koji je u propovijedi prokazao 
zle posljedice komunističke 
ideologije. 









Stepinac 

»Gvozdansko 

— zaboravljeno junaštvo!« 


Prikaz staroga grada Gvozdanskog i junaštvo njegovih branitelja koji radije pomriješe nego da se preda¬ 
ju živi neprijatelju u ruke podsjeća na razoren grad-utvrdu Masadu, koja postade simbol Židova u borbi 
za slobodu i simbol nacionalnoga ponosa 


P alaču je dao izgraditi Herod Veliki u 1. 
st. prije Kristova rođenja. Nalazi se na 
800 metara visokoj hridi iznad Mrtvoga 
mora, u blizini grada Arada u Izraelu. Zidi¬ 
ne Masade iskoristili su u prvom stoljeću ži¬ 
dovski ustanici protiv Rimljana koju su je tri 
godine bezuspješno opsjedali. Da nakon tako 
uspješne i duge borbe ne padnu u ruke nepri¬ 
jatelja, njih oko 1000 osoba, uključujući muš¬ 
karce, žene i djecu, izvršilo je kolektivno sa¬ 
moubojstvo. 

Dok se iz Hrvatske na židovsku Masadu 
penju tisuće posjetitelja i hodočasnika u Sve¬ 
tu Zemlju, hrvatska Masada - Gvozdansko - 
zaboravljena je i zanemarena! Spomenuti Bo- 
rovčakov članak prenosimo s nakanom da 
obnovimo ljubav prema djedovini i junaštvu 
iskazanom žrtvom života njegovih branitelja 
i boraca za slobodu hrvatskog naroda. 


Gvozdansko - zaboravljeno 
junaštvo! 

U krvavom 16. stoljeću Hrvatska se bori¬ 
la za goli opstanak zbog neprekidnih ratova s 
Turcima. Brojnim poznatim i nepoznatim ju¬ 
naštvima ostaci ostataka nekad slavnog Hivatsko- 
ga Kraljevstva ipak su spašeni od silovitih tur¬ 
skih naleta. Tu je hrvatsku obranu i sam papa 
nazvao predziđem kršćanstva - Antemurale 
Christianitatis. Iz tih je vremena u hrvatskome 
narodu ostala u povijesnom pamćenju turska 
opsada Sigeta 1566. god. i junačka smrt po¬ 
sljednjih preostalih branitelja na čelu s Niko¬ 
lom Šubićem Zrinskim. To je junaštvo opjeva¬ 
no u operi Ivana Zajca s poznatom budnicom 
Franje Markovića U boj, u boj... 

Ovih su dana mediji usmjereni na Svjet¬ 
sko rukometno prvenstvo u Hrvatskoj. Šal s 
natpisom U boj, u boj, poklikom koji je hrvat- 




Aktualno 


ski velikan Nikola Šubić Zrinski uzviknuo 
prije nego što je iz tvrđave Siget u 16. stolje¬ 
ću navalio na Turke, bio je nepoželjan u split¬ 
skoj areni Spaladium na utakmici Hrvatska - 
Kuba, piše Večernji list 21. siječnja 2010. Pod 
naslovom Poklik 'Uboj...' nije zabranjen opisuje 
se kako je Šibenčanin Ivan Papak ipak ušao u 
dvoranu, ali tek nakon što je takav šal ostavio 
na ulazu u dvoranu. Ni njemu nije bilo jasno 
zbog čega jer Zrinski i bitka s Turcima nema¬ 
ju nikakve veze s ustašama. Razlika je barem 
u 400 godina. No, na snazi su oštre mjere pro¬ 
tiv ustaškog znakovlja, pa je neki neuki redar 
očito bio previše revan. Izvršni odbor grada 
Splita izdao je nalog u kojem piše što je zabra¬ 
njeno unositi u dvoranu, među inim i zasta¬ 
ve na kojima je hrvatski grb 
s bijelim početnim poljem. 

To je rekao Petar Škorić, šef 
sigurnosti dvorane u Spli¬ 
tu, koji se pohvalio da je na 
Internetu proučavao kako 
izgleda ustaški grb! Za za¬ 
ključiti je kako hrvatski po¬ 
vijesni grb, kao i u komu¬ 
nizmu, postaje po nečijoj 
procjeni i nalogu nepože¬ 
ljan. Nevjerojatno je koliko 
daleko seže glupost pojedi¬ 
naca. Po primitivnoj bi logi¬ 
ci nepodoban mogao posta¬ 
ti i krov crkve Sv. Marka u 
Zagrebu, nasuprot Saboru i 
Vladi, jer je na njemu, eto, 
hrvatski grb s bijelim po¬ 
četnim poljem. Krivotvori¬ 
ne o hrvatskoj povijesti, hr¬ 
vatskom grbu, hrvatskom 
novcu, pokliču U boj, u boj... 
ili o pozdravu Za dom spre¬ 
mni, uvijek šire političari ulizice. Oni su spre¬ 
mni bez ikakva povijesnog znanja tumačiti 
podobnost hrvatske baštine, pa zašto to sada 
ne bi mogli i redari na utakmicama? 

A hrvatska je povijest puna nedovoljno 
istraženih događaja, o kojima mnogi Hrvati 
nemaju pojma. Tako je nepoznato i da u Hr¬ 
vatskoj postoji utvrda koja je doživjela sudbi¬ 
nu sličnu Sigetu, a izbrisana je iz hrvatskog 
sjećanja. U svjetskoj su literaturi nadasve po¬ 
znata imena židovske utvrde Masade, portu¬ 
galskog Alkazara ili teksaškog Alamoa. To su 
istoznačnice svjetskih razmjera za iznimnu 


hrabrost i žrtvu za domovinu, za junački ot¬ 
por branitelja, za borbu do posljednjeg čovje¬ 
ka. Tužno je i tragično što je u hrvatskoj po¬ 
vijesti hotimice zanemaren isti takav primjer! 
Riječ je o utvrdi Gvozdansko i velikom hrvat¬ 
skom junaštvu, kojega se potrebno prisjetiti 
13. siječnja svake godine. 

Župa Gvozdansko osnovana je davne 
1334., a obnovljena 1769. Gvozdansko se spo¬ 
minje i 1488. kao posjed obitelji Zrinskih. Moć¬ 
ni su Zrinski tu imali vlastitu kovnicu novca 
te bogate rudnike željeza i srebra. Poznat je i 
prvi hrvatski novac kovan u Gvozdanskom. 
Kad su Turci 1556. osvojili utvrdu Novigrad, 
današnji Dvor na Uni, Gvozdansko je posta¬ 
lo ugroženo. Dolinom potoka Žirovnice vo¬ 
dio je na zapad stari put koji 
je time postao nebranjen i 
otvoren za turske provale. 
Gvozdansko postaje važ¬ 
na strateška točka na tom 
putu, kao štit pred tursko- 
vlaškim osvajačima s isto¬ 
ka. Od 1571. do 1577. tur- 
sko-vlaška vojska poduzela 
je četiri neuspješne vojne na 
taj starohrvatski grad. Sva¬ 
ki je put posada Gvozdan- 
skog u dramatičnim okolno¬ 
stima odbila napade i uspje¬ 
la zadržati utvrdu. Obližnji 
rodni grad Nikole Šubića 
Zrinskog, utvrda Zrin, pao 
je već 20. listopada 1577. 
Tako Gvozdansko ostaje je¬ 
dina brana od prodora Tu¬ 
raka u srednju Hrvatsku i 
dalje prema Europi. Tek na¬ 
kon pete višemjesečne opsa¬ 
de, 13. siječnja 1578., Turci 
su osvojili utvrdu Gvozdansko. No nisu do¬ 
bili bitku. Kako to? 

Još je prije tri godine, u glasilu Hrvatski 
vojnik, mjesečniku Hrvatske vojske (br. 68, si¬ 
ječanj 2006.), taj događaj podrobno prikazan 
na temelju kronika iz tog vremena. Utvrdu 
Gvozdansko branilo je oko 300 hrvatskih vi¬ 
tezova, 50-ak vojnika Zrinskih i 250 seljaka, 
rudara i žena s djecom. Obranom su uprav¬ 
ljala četiri hrabra satnika: Damjan Doktoro- 
vić, Juraj Gvozdanović, Nikola Ožegović i An¬ 
drija Stepšić. Podno grada utaborila se vojska 
od 10 tisuća turskih napadača zajedno s vlaš- 


Hrvatska je povijest puna nedovoljno 
istraženih događaja, o kojima mnogi 
Hrvati nemaju pojma. Tako je nepo¬ 
znato i da u Hrvatskoj postoji utvrda 
koja je doživjela sudbinu sličnu Si¬ 
getu, a izbrisana je iz hrvatskog sje¬ 
ćanja. U svjetskoj su literaturi nada¬ 
sve poznata imena židovske utvrde 
Masade, portugalskog Alkazara ili 
teksaškog Alamoa. To su istoznačnice 
svjetskih razmjera za iznimnu hra¬ 
brost i žrtvu za domovinu, za junački 
otpor branitelja, za borbu do po¬ 
sljednjeg čovjeka. Tužno je i tragično 
što je u hrvatskoj povijesti hotimice 
zanemaren isti takav primjer! Riječ 
je o utvrdi Gvozdansko i velikom hr¬ 
vatskom junaštvu, kojeg se potrebno 
prisjetiti 13. siječnja svake godine. 





Stepinac 




BI. Alojzije 
Stepinac pri¬ 
godom blago¬ 
slova župne 
crkve sv. Jo¬ 
sipa na Treš- 
njevci, 20. lip¬ 
nja 1937. 


kim četama. Osvajanje Gvozdanskog započe¬ 
lo je 3. listopada 1577. i trajalo je nepredviđeno 
dugo - čak tri mjeseca, sve do 13. siječnja 1578. 
U vrijeme osvajanja, branitelji Gvozdanskog 
nisu bili u vezi sa slobodnim dijelom Hrvat¬ 
ske, pa pomoć ni u ljudstvu 
ni u hrani nije stizala. Zalihe 
su bile potrošene, toga je bio 
svjestan i turski osvajač Fer- 
hat-paša. Ponudio je brani¬ 
teljima Gvozdanskog da 
slobodno napuste utvrdu sa 
svom pokretnom imovinom 
i odu na slobodni prostor 
Hrvatske. Treće noći nakon 
ponude još uvijek nije bilo 
predaje. Tih noći u siječnju, 
zime Gospodnje 1578., dr¬ 
veće je pucalo od hladno¬ 
će u šumama oko Gvozdan¬ 
skog, dok su konji na otvo¬ 
renom počeli ugibati. Fer- 
hat-paša je zapovjedio stra¬ 
žama da nalože još nekoliko 
vatri. Istovremeno su se va¬ 
tre u utvrdi Gvozdansko noću 12./13. siječnja 
ugasile. Sve je utihnulo i tako uznemirilo tur¬ 
ske straže. Zbog bojazni da bi mogao uslijedi¬ 
ti napad iz utvrde, turska je vojska bila u pri¬ 
pravnosti. 

U zoru 13. siječnja 1578. Ferhat-paša zapo¬ 
vjedio je svojoj vojsci pokret prema utvrdi za¬ 
metenoj snijegom. Kad su Turci prišli bedemi¬ 
ma grada, na njima su vidjeli nepomične stra- 
žare kako stoje s oružjem u rukama. Provalili 


Junačka obrana utvrde Gvozdansko 
gotovo je izostavljena iz hrvatske 
povijesti, no začudo ostavlja trag u 
književnosti. Hrvatski političar i knji¬ 
ževnik Ante Tresić Pavičić napisao je 
ep o najviteškijem i najnevjerojat- 
nijem djelu u povijesti čovječanstva. 
Nakon tri godine rada, od 1937. do 
1940. ispjevao je najdulji hrvatski ep 
»Gvozdansko«, sastavljen od 21406 
rimovanih deseteraca u 24 pjevanja. 
Autor je želio očistiti hrvatsku povijest 
od laži i izopačivanja. Tresić završava 
svoj ep mišlju da nijedan narod nije 
prolio toliko krvi za obranu kulturnih 
stečevina čovječanstva kao hrvatski. 


su gradska vrata i našli samo smrznuta tijela. 
Tri stotine muškaraca, žena i djece, mjesecima 
bez dovoljno hrane, vode i ogrjeva, ostali su 
zaleđeni u junačkoj obrani Gvozdanskog. Tur¬ 
ci su dobili grad, no ne i bitku. Tolika hrabrost 
i izdržljivost zadivile su Fer- 
hat-pašu, te je naredio da se 
pronađe katolički svećenik te 
da se branitelji pokopaju na 
kršćanski način. Bio je to čin 
posmrtne počasti i poštova¬ 
nja. 

Junačka obrana utvrde 
Gvozdansko gotovo je izo¬ 
stavljena iz hrvatske povije¬ 
sti, no začudo ostavlja trag u 
književnosti. Hrvatski poli¬ 
tičar i književnik Ante Tre¬ 
sić Pavičić napisao je ep o 
najviteškijem i najnevjerojatni- 
jem djelu u povijesti čovječan¬ 
stva. Nakon tri godine rada, 
od 1937. do 1940. ispjevao je 
najdulji hrvatski ep Gvozdan¬ 
sko, sastavljen od 21.406 ri¬ 
movanih deseteraca u 24 pjevanja. Autor je 
želio očistiti hrvatsku povijest od laži i izopa¬ 
čivanja. Tresić završava svoj ep mišlju da ni¬ 
jedan narod nije prolio toliko krvi za obranu 
kulturnih stečevina čovječanstva kao hrvat¬ 
ski. Ep je objavljen tek šest desetljeća kasni¬ 
je, u slobodnoj Hrvatskoj 2000. god., ali ni do 
danas nije dobio dostojnu pozornost. 

A ruševine utvrde Gvozdansko još uvijek 
strše na strmom brijegu poviše sela uz cestu 

Glina - Dvor. Hrvati katolici preživjeli su tu 
turska osvajanja, što potvrđuje i crkva sv. Fi¬ 
lipa i Jakova, ponovno izgrađena 1796. Ipak 
se stradanja Hrvata u Gvozdanskom nastav¬ 
ljaju. Za Božić 1941. pokolj Hrvata čine oni čiji 
su vlaški preci prije nekoliko stoljeća poma¬ 
gali Turcima. Selo su napali četnici. Hrvate su 
poubijali i protjerali, kuće opustošili i na kra¬ 
ju zapalili zajedno s crkvom. Istu su sudbinu 
9. rujna 1943. doživjeli i stanovnici Zrina, koji 
se nikada kasnije nisu smjeli vratiti na svoja 
ognjišta. Crkva u Gvozdanskom obnovljena je 
tek 1963., a zatim ponovno srušena 1991. Tada 
su se dogodili novi zločini. Zaklani su Mate 
Grabarević, sa suprugom Anom, i Boško Še¬ 
sto, te su zajedno s kućom zapaljeni. U svibnju 
1999. podignut je spomenik s imenima 58 čet¬ 
ničkih žrtava. Podiglo ga je »Društvo prijate¬ 
lja Zrina« na ruševinama rodne kuće Martina 
Grabarevića, u kojoj su mu 1941. Srbi ubili oca. 
Martin, povratnik iz Kanade, otkrio je spome¬ 
nik. U Kanadi je 1982. g. napisao knjigu Kalva¬ 
rija hrvatskog vojnika (obnovljeno izdanje, Za¬ 
greb, 1993.), u kojoj je opisao svoj životni put, 
kao i stradanja mještana Gvozdanskog u Dru¬ 
gom svjetskom ratu. 

U Gvozdanskom danas nema ni ozna¬ 
ka, ni povjesnice s opisom junačkih događa¬ 
ja. Nema ni mostića preko potoka Žirovnice, 

Dok je Komunistička partija Jugoslavi¬ 
je preko partijskih organizacija na Banovi¬ 
ni i Kordunu provodila srbovanje te pre¬ 
ma svjedočanstvu samih komunista zane¬ 
marivala »mobilizaciju hrvatskih i musli¬ 
manskih masa«, bila »nebudna prema čet¬ 
nicima«, te imala »nepravilan odnos prema 
oslobođenim hrvatskim selima (Gvozdan- 
sko itd.)«, 1 dotle je nadbiskup Stepinac po¬ 
kušavao spasiti hrvatski narod i katoličke 
vjernike na tom području. On sam je o tome 
posvjedočio kao sužanj u Krašiću, 24. ruj¬ 
na 1953.: »Umro je župnik Hulenić u Sisku. 
Pastorizacija je tu dosta zapuštena. Govorili 
smo o tome, kako bi tu trebalo jednog jačeg 
svećenika, koji bi provodio modernu pasto- 
rizaciju grada. Kažem mu, da bi Radanović 
za to odgovarao. Eminencija se s time složio, 
ali tko će onda u Hrastovicu. 


1 HDA f. 1220, CK KPH, KP-9/183, Dragi drugovi, 4. VI. 1942., 

str. !. 


kojom bi se lakše stiglo do ostataka sablasne 
utvrde. U utvrdu je teško ući, čak i zimi, jer 
je sva obrasla trnjem i gustim raslinjem. Ar¬ 
heološka istraživanja nisu nikada provede¬ 
na, iako se spominje da su branitelji pokopa¬ 
ni podno zidina. Napunila se 431. obljetnica 
junačke obrane Gvozdanskog, mediji šute, ne 
istražuju, o tom hrvatskom junaštvu ne uči 
se ni u školama. No političari ipak nešto zna¬ 
ju. Obećano je da će se ceste do utvrda Zrin i 
Gvozdansko urediti još 2006. g. i da će zapo¬ 
četi restauratorski radovi, u koje da će Mini¬ 
starstvo kulture uložiti 2 milijuna kuna. Na¬ 
kon toga Gvozdansko se trebalo proglasi¬ 
ti hrvatskim vojnim svetištem, uz podizanje 
cijelog projekta na nacionalnu razinu. Sve je 
to obećao vrhovni zapovjednik oružanih sna¬ 
ga i predsjednik RH Štjepan Mesić, na sastan¬ 
ku s izaslanstvom »Društva prijatelja Zrina«, 
održanom 21. studenoga 2005. godine u Za¬ 
grebu. No ništa od obećanog nije učinjeno! 

U Gvozdanskom nema tragova ikakvih 
radova. Je li to možda zbog zločina koji su se 
tu događali od 1941. do 1945., a koji se lažno 
predstavljaju kao antifašistička borba? Hoće 
li se obećani projekt hrvatskog vojnog sveti¬ 
šta u Gvozdanskom ipak ostvariti? Hrvatima 
je ipak nužna preobrazba povijesnog sjeća¬ 
nja, ali i srca i duše. 

Tu sam ga poslao, jer na Kordun mora¬ 
mo misliti. Zrin i Gvozdansko tu su kao mali 
otoci. Zrin su izbrisali, ali oko 600 ih još ra¬ 
seljeno živi. Poručio sam im, neka samo če¬ 
kaju vrijeme, kad će se natrag vratiti. Jer ako 
nam nestane tih dviju župa, onda nam je sve 
ovo presječeno.« - i pokaže na karti Kordun 
i Liku. - »To bi bilo bolno. Rekao sam Lachu 
neka misle na to, ali čini mi se, da oni nema¬ 
ju za to smisla.« 2 

Već 27. rujna 1954. opet se sjetio teškog 
položaja katoličkih vjernika na Baniji i Kor¬ 
dunu. Krašićki župnik Josip Vraneković bi¬ 
lježi: »Eminencija je poslao pismeni apel na 
sve muške redove, da daju kojeg svećeni¬ 
ka na upražnjene župe. - 'Kako mi je bol¬ 
no, kad se sjetim Korduna. Srbi su potpuno 
uništili župu Zrinj. U drugim župama toli¬ 
ke su poubijali, porušili crkve i župne dvo- 


2 Josip VRANEKOVIĆ, Dnevnik, sv. II., str. 49. 

rove. Neke su župe godinama bez svećeni¬ 
ka. Tako se srpstvo širi, i to naglo, a mi na¬ 
cionalno i vjerski propadamo. Rekao sam 
nekoliko puta Lachu, neka nešto poduzme 
u vezi toga, ali nekako nisu imali smisla za 
to/« 3 

Župnik Vraneković je slične Blaženiko- 
ve misli zabilježio i 15. listopada 1954.: »Pi¬ 
šem [,..] 4 radi Korduna. Taj mi je problem 
od početka na srcu. Čuntić, Gvozdansko 
i Zrinj predao sam franjevcima. Imao sam 



3 Isto, str. 265. 

4 Precrtano ime, ali se ispod crta nazire prezime Bakšić 


nakanu, da se tu formiraju samostani, koji 
će biti snažni centri - dorasli, da odole skiz- 
mi! Zato sam se i sastao tu na tromeđi s Bu- 
rićem i pokojnim Garićem i održali euhari- 
stijski kongres u Cetinu. Dogovorili se, kako 
da ojača ovdje katolicizam i da onda od Kor¬ 
duna pa na Knin udarimo i tako presječemo 
klin, što su ga pravoslavni zabili u ove naše 
strane. Pišem Bakšiću, da učine na Kordu¬ 
nu, što najviše mogu. Organizirati molitve¬ 
nu akciju. Pa i Vi to ovdje učinite. Neka dje¬ 
ca i časne sestre mole na tu nakanu!« 5 


5 Isto, str. 276.-277. 



Iz knjige dojmova 
u Muzeju bi. Alojzija Stepinca 


29 . 9 . 2010 . 


- Da nam je samo još JEDAN 
blaženik a uskoro SVETAC - Njegova svetost 
Alojzije Stepinac, bili bi mnogi pravi katoli¬ 
ci... bili bi pravi Hrvati..., Bili bi istinski na¬ 
sljednici predziđa kršćanstva - bili bi svoji 
na svome. U Boga se uzdajemo, Juro Turalija i 
Ante Turalija, Melbourne, Australija 


23 . 10 . 2010 . 


- Mala, ali hrabra grupa sred¬ 
njoškolaca i animatora župe Navještenja BDM 
iz Velike Gorice posjetili su Muzej bi. A. Ste¬ 
pinca. Mladi na početku svog života utječu 
se Blaženiku kao moćnom zagovorniku kod 
Boga, da im bude primjer i poticaj u njihovim 
životnim nastojanjima i putovima. Blaženi 
Alojzije, moli za nas! Tomislav Buntak, vlč. An¬ 
drija Miličević i mladi (svi su se potpisali) 


»Evo veliki Svećenik, koji se 
u svoje dane svidio Bogu, Zato je Gospodin 
pod zakletvom učinio da on raste za svoj na¬ 
rod!« Nevjerojatna snaga i ljubav prema Bogu 
i Hrvatskoj izvire iz života ovog Blaženika. 
Pod njegovu se zaštitu i zagovor utječe cije¬ 
la Hrvatska i cijeli mu narod. Neka naše mo¬ 
litve urode velikim plodovima za širenje cr¬ 
kvenog nauka, na veću slavu Božju i na spas 
hrvatskog naroda. Tomislav N. 

jgffižfla - Na spomendan sv. Katarine 
posjetili smo Muzej bi. Alojzija Stepinca i do¬ 
živjeli kratko iskustvo života Blaženika. Svje¬ 
dok Istine za naše vrijeme puno govori. Uče¬ 
nici, njih 42, i profesori OŠ Vinka Žganca, Koza¬ 
ri Bok. - s. Vlatka Dujmović, ŠSSF 

Šest novih svetaca 



Ivo DULČIĆ, vitraž nad zapadnim vratima zborne crkve: Procesija sv. Vlaha s nadbiskupom 
koji nosi Parčevu glavu, (snimio Bozo Gjukić) 

Papa Benedikt XVI. je u nedjelju 17. listopada 2010. uz sudjelovanje hodočasnika iz raznih krajeva svijeta 
proglasio šestoro novih svetaca i svetica koji su živjeli u razdoblju od XV. do XX. stoljeća. Novi sveci i svetice 
su poljski svećenik iz reda regularnih lateranskih kanonika Stanislavv Kazimierczyk Soltys, koji je živio i dje¬ 
lovao sredinom 15. st„ zatim kanadski redovnik, časni brat iz Kongregacije sv. Križa Andre (Alfred) Bessette, 
koji je živio od 1854.-1937. i njegova suvremenjakinja španjolska redovnica - utemeljiteljica Kongregacije 
kćeri Isusovih Candida Mario de Jesus Cipitria y Bariola, te australska redovnica - utemeljiteljica Kongre¬ 
gacije sestara svetoga Josipa od Srca Isusova Marija od Križa (Mary Helen) Mac Killop, koja je živjela i dje¬ 
lovala na prijelazu iz 19. u 20. stoljeće, kao i talijanska redovnica Giulia Salazano, dok je druga talijanska 
svetica Battista Camilla da Varano pripadala klarisama, a živjela je od 1458. do 1524. 


P redstavljajući nove svece, Benedikt XVI. 
je istaknuo da su »sveci odraz Božje lju¬ 
bavi. Pred nepravdama čovjek mora tra¬ 
žiti pravdu, ali nadasve moliti bez prestan¬ 
ka, jer Božja pravda nadoknađuje ljudsku ne¬ 
pravdu«. Potom je, osvrćući se na nedjeljno 
Evanđelje, objasnio da je Bog širokogrudan i 
milostiv i uvijek spreman poslušati molitve 
svojih vjernika. Zbog toga ne bi smjeli nikada 


očajavati, već ustrajno moliti, kao što su mo¬ 
lili i novi sveci. Nekada dobivamo dojam da 
je molitva beskorisna, da nije djelotvorna te 
se posvećujemo djelatnostima, koristeći sva 
ljudska sredstva oko postizanja naših ciljeva 
i ne mislimo na Boga. Isus međutim kaže da 
moramo neprestano moliti. »Naravno - do¬ 
dao je Papa - da molitva mora biti izraz vje¬ 
re, jer inače nije prava molitva.« 


□ 


Novi budući svetac i blaženici 


P 


apa Benedikt XVI. odobrio je 10. prosin- fortija, utemeljitelja misionara ksaverijanaca, 
ca 2010. objavljivanje dekreta za kano- te za uzdignuće na čast oltara jedanaestoro 
nizaciju blaženoga Guida Marije Con- slugu i službenica Božjih. 

Guido Maria Conforti godine 1895. ute¬ 
meljio je Kongregaciju svetoga Franje Ksa- 
verskoga za vanjske misije. Bit će to jedan 
novi cvijet u vrtu Crkve; već godinu dana 
nakon ustanovljenja, naime, dva ksaverijan- 
ca odlaze u misije u Kinu. Conforti je u dobi 
od 37 godina imenovan nadbiskupom Rave- 
nne, ali zbog bolesti odustaje nakon godinu 
dana. Međutim, godine 1907. postaje koadju- 
tor biskupa u Parmi, potom njegov nasljed¬ 
nik, te je tijekom 25 godina vrlo aktivno vo¬ 
dio biskupiju. Tri godine prije preminuća, 
1928. godine, mons. Conforti ostvario je svoj 
san, otputovao u Kinu i posjetio svoje ksave- 
rijance. Godine 1995. Ivan Pavao II. gaje pro¬ 
glasio blaženim. 

Samo je dvije godine mlađi od Conforti- 
ja don Francesco Paleari, rođen godine 1863. 
nedaleko od Milana, ali je cijeli svoj život pro¬ 
veo u Maloj kući Božanske providnosti, koju 
je utemeljio sveti Josip Benedikt Cottolengo. 
Odgojitelj mladih, kao i odraslih posvećenih 
osoba, i laika, don Francesco se ističe kao je¬ 
dan od brojnih svećenika apostola ljubavi 
koji osvjetljuju povijest Crkve na prijelazu iz 
XIX. u XX. stoljeće. 


Među budućim blaženicama nalaze se i 
dvije utemeljiteljice. Riječ je o Mariji Chiari od 
Djeteta Isusa, koja je rođena u portugalskom 
gradu Amadora godine 1843., a 1871. je ute¬ 
meljila Kongregaciju sestara franjevki bolni¬ 
čarka od Bezgrješnoga začeća, koje su danas 
posebno djelatne u skrbi za bolesne u Aziji te 
Sjevernoj i Južnoj Americi. 

Osim nje, tu je i Španjolka časna službe¬ 
nica Božja Anna Maria Janer Anglarill, rođe¬ 
na u Cerveri u prosincu 1800. godine, a na¬ 
dahnula je ustanovljenje Družbe sestara Sve¬ 
te obitelji iz Urgella. 

Od sedmorice mučenika koji će biti uzdi¬ 
gnuti na čast oltara, jedan je biskupijski sve¬ 
ćenik, Luigi Andritzki, Nijemac iz Radwora, 
koji je godine 1943., sa samo 28 godina, izgu¬ 
bio život u koncentracijskom logoru u Da- 
chau. Ostala šestorica - dva biskupijska sve¬ 
ćenika, te skupina franjevačkih svećenika i 
klerika Reda manje braće i Trećega svjetov¬ 
nog reda, dio su vrlo brojnih svjedoka vjere 
koji su tijekom progona Katoličke crkve, raz- 
buktalih godine 1936. u Španjolskoj, krvlju 
platili svoju vjernost Evanđelju. 


Kardinal Xavier Nguyen Van Thuan 
— kandidat za čast oltara 



Kard. Xavier Nguyen Van Thuan propovijeda 
u crkvi sv. Jeronima Papinskog hrvatskog Za¬ 
voda sv. Jeronima u Rimu, 10. veljače 2001. 



U Rimu je 22. listopada 2010. otvoren ka¬ 
nonski postupak za proglašenje bla¬ 
ženim i svetim kardinala Xaviera 
Nguyena Van Thuana, jednoga od velikih 
svjedoka vjere XX. stoljeća. 

Xavier Nguyen Van Thuan bio je sveće¬ 
nik, biskup i zatvorenik. Rodio se 17. travnja 
1928. u Phu Cam Parish. Za svećenika je za¬ 
ređen 11. lipnja 1953. Između 1964. i 1967. bi¬ 
jaše generalni vikar nadbiskupije Hue. Papa 
Pavao VI. imenovao ga je 13. travnja 1967. 
biskupom biskupije Nha Trang, a kad ga je 
isti papa 24. travnja 1975. imenovao nadbi¬ 
skupom koadjutorom u Saigonu, vijetnam¬ 
ska diktatura ga je stavila iza rešetaka, gdje 
je proveo trinaest godina, i to bez sudskoga 
postupka, jer to imenovanje - prema mišlje¬ 
nju vijetnamskih vlasti - nije moglo biti ništa 
drugo doli zavjera između Vatikana i imperi¬ 
jalista. Bio je čovjek živ pokopan, kako bi bio 
jedan kršćanin manje, a postao je Kristova sli- 

ka zahvaljujući izvanrednoj ljudskoj čvrsto¬ 
ći i nepokolebljivoj i poduzetnoj vjeri. Hosti¬ 
ja mu je bila mrvica kruha, s tri kapi vina na 
dlanu koji je bio i kalež i oltar, a papir za ci¬ 
garete tabernakul. Njegovu su zatvorsku će¬ 
liju tamničari smatrali grobom, a za njega je 
ona bila crkva. 

Nakon puštanja iz zatvora režim mu je 
naredio živjeti u kućnom pritvoru nadbi¬ 
skupskog doma i na različite načine vršio na 
nj pritisak da napusti zemlju. Kad je 1991. oti¬ 
šao u Rim, državna vlast zabranila mu je po¬ 
vratak. Ivan Pavao II. imenovao ga je 24. li¬ 
stopada 1994. Predsjednikom papinskog vi¬ 
jeća za pravdu i mir, a kardinalom ga je uči¬ 
nio 21. veljače 2001. Umro je u Rimu 16. ruj¬ 
na 2002. 

Papa Benedikt XVI. rekao je za njega da 
je bio čovjek nade, živio je od nje, i širio ju na 
sve koje je susretao. 

Zahvaljujući toj duhovnoj snazi, izdržao 
je u svim tjelesnim i moralnim teškoćama. 
Godinu prije no što će biti imenovan kardina¬ 
lom, papa Ivan Pavao II. pozvao ga je da pred¬ 
vodi korizmene duhovne vježbe u Vatikanu. 
Iznenađen pozivom i ne znajući koju temu iza¬ 
brati, sam mu je papa sugerirao: »Dajte nam 
svoje svjedočanstvo.« Kalvariju koju je trpio 
108 mjeseci pretočio je u nježne riječi. 

Dirnut njegovom tako čvrstom, kršćan¬ 
skom, odnosno radosnom vjerom, Ivan Pa¬ 
vao II. zahvalio mu je ističući kako je kardinal 


sam bio svjedok križa, tijekom dugih godina 
zatočeništva u Vijetnamu, a pripovijedajući o 
svojemu zatočeništvu, ojačao nas je - kako je 
rekao Ivan Pavao II. - u utješnoj sigurnosti da 
kada se sruši sve oko nas, a možda i u nama, 
Krist ostaje naša neprolazna potpora. 

Godinu dana prije preminuća, kao pred¬ 
sjednik Papinskoga vijeća za pravdu i mir, s 
papom je pripremao skup u Asizu, u siječnju 
2002. godine. Tom je prigodom dao svjedo¬ 
čanstvo u razgovoru za Radio Vatikan te re¬ 
kao da je imao doista teških trenutaka, kušnji 
odmazde, kušnji očaja - rekao je - ali u naj¬ 
kritičnijem trenutku, u ponoru moje bijede, 
moje ljudske slabosti, u tom trenutku Gospo¬ 
din mi je pružio ruku i nada se vratila, poput 
svjetlosti nakon kiše. 

Hrvatski se narod blagopokojnoga kardi¬ 
nala Van Thuana sjeća posebno po njegovoj 
propovijedi koju je održao na treći liturgijski 
spomendan blaženoga Alojzija Stepinca, 10. 
veljače 2001. godine, u Hrvatskoj crkvi sveto¬ 
ga Jeronima u Rimu. Stepinac je oprostio i na¬ 
cistima i komunistima, rekao je tada kardinal 
te dodao kako je Kardinalovu svetost priznao 
i Tito. Znajući da bi tisuće ljudi svakodnevno 
hodočastile u Stepinčevo rodno mjesto Kra- 
šić, Tito je dopustio da kardinal bude poko¬ 
pan u Zagrebačkoj katedrali kako bi u veliko¬ 
me gradu neprimjetnije prošao dolazak veli¬ 
kog broja vjernika, istaknuo je kardinal Van 
Thuan. 


»U godinama moga tamnovanja primjer 
svjedočenja bi. Alojzija Stepinca bio mi je ve¬ 
lika utjeha. Stepinac je bio moj učitelj i uzor. 
Osjećam da sam sjedinjen s vama u euharisti¬ 
ji, i molim vas da svoje molitve uputite Bogu 
i za moju domovinu - Vijetnam - koja i danas 
nastavlja svoju patnju. 

Posebna mi je radost što mogu slavi¬ 
ti Božju milost koja je djelovala u Blaženiko- 
voj duši. Osjećam veliku poteškoću pri po¬ 
misli govoriti o jednoj tako velikoj osobnosti 
kao što je bio Alojzije Stepinac. Pomolio sam 
se, i sada bih vam želio priopćiti što izvire iz 
moga srca. 

Ne pronalazim riječi kojima bih mogao 
opisati svoje ganuće, pobožnost i divljenje 
prema Stepincu. Jednom zgodom sveti Am¬ 


brozije je trebao održati propovijed o svetoj 
Agnezi i jedino što je rekao bilo je: 'Nazvat 
ću je mučenicom, i ja sam dovoljno propovi¬ 
jedao.' 

Ako svi Alojzija Stepinca nazovemo mu¬ 
čenikom, uočit ćemo da je u riječi 'mučenik' 
sažeta već cijela propovijed, i ništa više ne 
treba dodavati. Pokušajmo ipak razmišljati 
o plodovima milosti u njegovoj divnoj duši. i 
Tolike izrečene propovijedi pomažu nam ■, 
upoznati blaženog Alojzija, počevši od one ? 
koju je izrekao Sveti Otac 3. listopada 1998. 
prigodom proglašenja blaženim u Mariji Bi- - }1 
štrici. K tome prisjećam se propovijedi kar- 
dinala Kuharića, nadbiskupa Bozanića, i toli¬ 
kih drugih pastira koji su veličali Stepinčeve / 
krjeposti (...). 

Pio XII. je proces protiv Stepinca ocije¬ 
nio 'velikom žalošću'. Ali istina, snaga i svje¬ 
tlo koji su zračili iz Stepinca, djelovali su na 
sve koji su bili prisutni na njegovu suđenju. 
Čak su i dvojica odvjetnika, koje je postavio 
> režim, umjesto da napadaju Stepinca branili 
ga i optužili samu državnu vlast. Snaga jed¬ 
noga sveca, njegova hrabrost i heroizam, pro¬ 
mijenili su srca i dvojice državnih pravnika. 
Razumljivo je da je u tim trenucima, kad je 
on odvojen od stada, od svojih vjernika koji 
su bili raspršeni jer je njihov Pastir bio progo¬ 
njen, duboko osjećao patnju i napuštenost. 

I ja sam iskusio taj osjećaj. Ponekad, za 
vrijeme boravka u zatvoru, u meni se pojavi¬ 
lo svojevrsno buntovno pitanje: Zašto Gospo¬ 
din dopušta da budem u zatvoru kada sam 
potreban svom narodu? Kada su moji sjeme- 
ništarci, svećenici, redovni¬ 
ci i redovnice, toliki mladi 
ljudi u župama ostali bez 
pastira? Ali tada bih čuo 
Gospodinov glas u svom 
srcu: 'Izaberi Boga, a ne 
Božja djela.' Sve moje duž¬ 
nosti bile su Božja djela, ali 
to nije i sam Bog. Mislim da 
sav život Pastira u zatvoru 
mora biti poput krunice u 
kojoj se neprestano ponav¬ 
lja:. 'Izaberi Boga, a ne Bož¬ 
ja djela.' (...) 

Bio sam sjemeništarac; 
mlad svećenik, sada sam 
biskup; svjedočanstvo Aloj- 
zija Stepinca i tolikih dru¬ 
gih mučenika unijelo je u 
moj život svjetlo i osposo¬ 
bilo me na vjernost Crkvi i 
Papi, sve do spremnosti na 
smrt. Stepinac je i učitelj molitve te marijan¬ 
ske pobožnosti, primjer pravoga -duhovnog 
pastira. No ne možemo zaboraviti njegovu 
pastirsku službu, njegovu ljubav prema Eu¬ 
haristiji. 

Kroz devet godina potpune izolacije, u 
zatvoru sam slavio svetu misu držeći na dla¬ 
nu tri kapi vina i kap vode, zasigurno zahva¬ 
ljujući i primjeru Alojzija Stepinca. On mi je 
dao snagu da slijedim Isusa kao vjerni uče¬ 
nik. 

Stepinac je za sve, pa i za mene, tako- 
t der primjer opraštanja i pomirenja sa svima 

koji su mi učinili zlo. Volio je svoje neprijate¬ 
lje. Volio je i opraštao Srbima; volio je i opra¬ 
štao fašistima, nacistima i komunistima koji 
su ga progonili. Zbog toga je velik, jer je veli¬ 
ka ljubav, autentična Isusova ljubav u njego¬ 
vu srcu. 

Alojzije Stepinac je blaženik, ali može¬ 
mo slobodno reći, sudeći prema životopisu, 
da su ga 'kanonizirali' sami komunisti! Kada 
je umro, njegov je grob bio pripremljen u cr¬ 
kvi njegove župe u Krašiću, gdje je bio zato¬ 
čen. Ali je Tito iznenada izdao naredbu da 
se njegovo tijelo ipak preveze u Zagrebačku 
katedralu. Njegovo razmišljanje je bilo ova¬ 
kvo: 'Ako Stepinca pokopamo u Krašiću, sva¬ 
kodnevno će onamo dolaziti 5.000 ljudi i tako 
ćemo od Krašića napraviti novo svetište. Bo¬ 
lje je, dakle, prenijeti ga u katedralu, koja je u 
središtu Zagreba, gdje se tih 
5.000 ljudi neće toliko pri¬ 
mjećivati.' Time su, na izvje¬ 
stan način, komunisti - nje¬ 
govi neprijatelji - priznali 
Stepinčevu svetost i predvi¬ 
djeli njegovu beatifikaciju. 

Blaženi Alojzije na pose¬ 
ban je način štovao sveca čija 
je liturgijska proslava 11. ve¬ 
ljače. Ime toga sveca je: 'Qu- 
odvultdeus', što znači: 'Ono 
što Bog hoće'. I Stepinac je 
jedan 'Quodvultdeus', jer je 
do kraja vršio Božju volju. 

Zaključujući velim: ako 
smo ga nazvali 'mučeni¬ 
kom', dosta smo propovije¬ 
dali. 

Blaženi Alojzije, moli za 
nas! Štiti svoju voljenu Hr¬ 
vatsku, zemlju križeva i ze¬ 
mlju mučenika, posebno u ovom trenutku 
krhkog i osjetljivog mira. 

Blaženi Alojzije, ti si slava sveopće Crkve, 
ti si slava herojske Hrvatske, ti si ponos Bož¬ 
jega naroda u Zagrebu.« 1 


1 Cjelovit tekst propovijedi »Stepinac je bio moj učitelj i 
uzor!«, Fran£oisa-Xaviera Nguyen Van Thuana, predsjed¬ 
nika ustanove »lustitia. et pax«, objavljen je u Glasniku 
postulature Blaženi Alojzije Stepinac , God. 8. (2001.), Br. 
2-3, str. 51.-53. 

Stalna sakralna izložba Tomislava Ostoje u Supetru 


Manifestacija kulta i kulture 



M ons. Slobodan Štambuk, hvar- 
sko-bračko-viški biskup, 20. 
rujna 2010. pred starom crkvom 
sv. Martina (18. st.) u Supetru, obnov¬ 
ljenu nastojanjem župnika Ursića, u na¬ 
zočnosti velikog broja vjernika i mješta¬ 
na otoka Brača, otvorio je stalnu sakral¬ 
nu izložbu suvremenog hrvatskog kipa¬ 
ra, slikara i donatora Tomislava Ostoje. 

Otvarajući izložbu, biskup Štambuk 
je zahvalio velikom donatoru Tomisla¬ 
vu Ostoji na značajnom daru župi Supe¬ 
tar: 42 skulpture i deset slika te gipsanom 
modelu bi. Alojzija Stepinca (290 cm) za 
koji je umjetnik svojedobno dobio prvu 
nagradu. Biskup je naglasio važnost ovog 
kulturnog događaja jer Crkva je u svo¬ 
joj povijesti kultom promicala i kulturu, 
bogoljublje i domoljublje. U galerijskom 
prostoru crkve sv. Martina sjedinili su se 
kult štovanja Boga i kultura koja svjedoči 
o crkvenim i nacionalnim herojima. Spo¬ 
menici jesu vrijedni i svjedoče svoje vri¬ 
jeme i kulturu, ali su najvrjedniji hodaju¬ 
ći spomenici, a to su djeca bez koje nema 
budućnosti. Kipar Ostoja bio je sedmo od 
osmoro djece, pa njegovi roditelji moraju 
biti putokaz mladim majkama i očevima 
da se ne zaustavljaju na jednom ili dvoje 
djece - naglasio je biskup Slobodan. Gle¬ 
dajući mnoštvo ljudi i velik broj sastava 
i izvođača, biskup je poželio da ovaj dan 
ostane za Supetar dan susreta i manife¬ 
stacija kulta i kulture. 

Među odlično postavljenom zbir¬ 
kom u prezbiteri ju dominira kip bi. Aloj¬ 
zija Stepinca. (A. U.) 


Mons. Slobodan Štambuk, biskup hvarsko-bračko- 
viški prigodom otvaranja donirane izložbe akadem¬ 
skog umjetnika Tomislava Ostoje, 20. rujna 2010., 
u crkvi sv. Martina u Supetru pred Alojzijem Ste- 
pincem, najreprezentativnijim kipom iz donacije 
koju je umjetnik poklonio župi Supetar 


Moći bi. Alojzija 
Stepinca u Širokoj Kuli 

U Širokoj Kuli, selu nedaleko od Gospića, 
teško stradalom u Domovinskom i u 2. 
svjetskom ratu, posvećen je u utorak 21. rujna, 
na blagdan zaštitnika župe sv. Mateja, novosa¬ 
građeni oltar u koji su ugrađene moći bi. Aloj¬ 
zija Stepinca. 

U nazočnosti brojnih vjernika oltar je posve¬ 
tio gospićko-senjski biskup Mile Bogović, uz sve¬ 
ćenike Gospićkoga dekanata na čelu s mjesnim 
župnikom Lukom Blaževićem. Nakon kratkog 
prikaza svetačkog života sv. Mateja, biskup Bo- 
gović je u propovijedi istaknuo kako su se na taj 
način župljani odužili brojnim žrtvama koje su 
stradale tijekom povijesti na tim prostorima. 

Pozdravljajući nazočne, župnik Blažević 
podsjetio je da je župa Široka Kula utemeljena 
1860., dok je crkva sv. Mateja izgrađena 1734. 
U doba II. svjetskog rata, 21. lipnja 1942., crkva 
je spaljena. Godine 1948. crkvu i župni stan ko¬ 
munističke su vlasti minirale, i od toga mate¬ 
rijala gradile zadružnu štalu. Poslije toga žu¬ 
pom je upravljao Alojzije Kukec, koji je tražio 
dopuštenje za obnovu i gradnju crkve, no ko¬ 
munističke vlasti to nikad nisu dopustile. Una¬ 
toč teškoćama, prijetnjama i zabranama žu¬ 
pnik je na tim temeljima slavio misu. 

Poslije vojno-redarstvene operacije Oluja 
Kuljani su se vratili u svoj kraj te postupno po¬ 
čeli obnavljati mjesto. Temeljni kamen župne cr¬ 
kve položen je 27. kolovoza 1998., a već za dvi¬ 
je godine crkva je bila pod krovom. Poslije toga 
postupno se uređivala da bi se za blagoslova ol¬ 
tara u nj ugradile moći bi. Alojzija Stepinca. 

Oltar, ambon i krstionicu izradila je klesar¬ 
ska radnja Ivice Pezelja-Gliše iz Gospića. 

Stepinac 



Moto Stepinčeva života: 

U tebe se, Gospodine, uzdam! 


Mnoštvo Božjega naroda sudjeluje u mi¬ 
snom slavlju na obljetnicu posvećenja 
svoje župne crkve u čast bi Alojzija Ste- 
pinca u Velikoj Gorici, 3. listopada 2010. 


Mons. Vjekoslav Huzjak, biskup bjelo- 
varsko-križevački, predvodi misno slavlje 
u crkvi bi. Alojzija Stepinca u Velikoj Go¬ 
rici, 3. listopada 2010. 


V elikogorička župa bi. Alojzija Stepinca 
proslavila je 3. listopada 2010. sveča¬ 
nim misnim slavljima blagdan posve¬ 
te crkve, te titulara i zaštitnika župe. Kako je 
to i godišnjica beatifikacije kardinala Stepin¬ 
ca, obilježena je i 12. obljetnica njegova uzdi- 
gnuća na oltar i završeno je obilježavanje 50. 
obljetnice smrti kardinala Alojzija Stepinca. 

Euharistijska slavlja u 9 i 11 sati predvo¬ 
dio je dr. Tonči Matulić, profesor KBF-a, a 
svečanu misu u 18,30 sati mons. dr. Vjeko¬ 
slav Huzjak, biskup bjelovarsko-križevač- 
ki, uz koncelebraciju biskupa Janusza Kale- 
ta, apostolskog administratora u zapadnom 


Kazahstanu, župnika Josipa Ružmana, te još 
dvadesetak svećenika Velikogoričko-odran- 
skog dekanata. 

Podsjetivši na uzništvo hrvatskog blaže- 
nika, biskup Huzjak je pozvao vjernike da 
uvijek u kardinalu Alojziju Stepincu prona¬ 
đu uzor vjere i požrtvovnosti, jednako u Cr¬ 
kvi kao i u društvu. 

Dajući svjedočanstvo za Boga, dajemo 
svjedočanstvo za čovjeka. Nema prave ljuba¬ 
vi bez žrtvovanja i davanja vlastitoga živo¬ 
ta za druge. Koja ovozemaljska ljepota može 
potaknuti na žrtvu za drugoga do smrti? Je¬ 
dino Božanska žrtva. 

Od prvih apostola do danas Crkvu su pro¬ 
gonili oni kojima je Crkva smetala zbog istine, 
zbog svoga čovjekoljublja, stvaranja perspek¬ 
tive čovjekove za vječnost. Crkva uvijek diže 
glas za dostojanstvo čovjeka, jer Bog je došao 
radi nas i našega spasenja. 

To je ono svjedočanstvo koje je dao kar¬ 
dinal Stepinac. On je stajao čvrsto na braniku 
vjere. Borio se za dostojanstvo čovjeka, nije mu 
bilo važno koje je vjere, nacije i koje boje kože. 
U svakom je čovjeku gledao sliku i kap Božan¬ 
ske ljubavi i žrtve Krista Gospodina - kazao je 
biskup Huzjak. 

U onim vremenima nije bilo lako diči glas 
protiv bilo koje manipulacije i bilo koje strane 
koja je od čovjeka htjela napraviti poslušnike. 
Njegov je život primjer hrabroga neustrašivo¬ 
ga života Krista Gospodina i Evanđelja. In te, 


Domine, speravi - U tebe se. Gospodine, uzdam 
- to je bio moto njegova života. Svoj život dati 
kao svjedočanstvo za Boga i za Crkvu. To je 
poziv i nama danas, svjedočiti za Krista Gos¬ 
podina - naglasio je biskup Huzjak. 

Svetkovini titulara župe prethodila je de- 
vetodnevna duhovna priprava. Kroz nadah¬ 
nute propovijedi za župni blagdan vjernike su 
pripremali p. Stjepan Fridl, p. Zvjezdan Linič 
OFM, dr. Tomislav Ivančić i p. Zdravko Tuba. 

Euharistijska slavlja pjesmom su opleme¬ 
njivali zborovi susjednih župa. Kako svjedo¬ 
či župnik preč. Josip Ružman, velik broj vjer¬ 
nika pristupio je sakramentu pomirenja. Bili 
su to, kaže, dani od velike duhovne koristi, na 
slavu našem Spasitelju, kako je to svojim živo¬ 
tom svjedočio zaštitnik ove župe, hrvatski bla- 
ženik Alojzije Stepinac. 



U Cirkovljanu postavljen kip bi. Alojzija Stepinca 


Mons. Mrzljak, svećenici i predstavnici folklorne skupine s mi¬ 
nistrantima oko blagoslovljenog kipa bi Alojzija Stepinca, 11. 
listopada 2010. 

U ponedjeljak 11. listopada 2010., na obljet¬ 
nicu sramotne presude koju je poslije¬ 
ratni komunistički sud 1946. godine donio 
na montiranom procesu protiv zagrebačkog 
nadbiskupa Alojzija Stepinca, u središtu Cir- 
kovljana kod Preloga u Međimurju - kra¬ 
ju koji je hrvatskim očuvao i taj zagrebački 
nadbiskup koji je rado pohađao međimurske 
vjernike, koji su se zajedno s njime okupili i 
na veličanstvenom euharistijskom kongresu 
u Čakovcu prije 75 godina - blagoslovljen je 
njegov kip koji ga predstavlja kao mučenika i 
blaženika Katoličke crkve. 

Novi Blaženikov kip djelo je akademskog 
kipara Anđelka Odaka, a otkrivenje i u prigo- 


Kip bi. Alojzija Stepinca u Cirkovljanu, rad 
akademskog kipara Anđelka Odaka 

di ovogodišnje 50. obljetnice mučeničke smr¬ 
ti »prijatelja i zaštitnika Međimurja«, kako je 
istaknuto na postolju kipa. 

Kip blaženog Alojzija na središnjem mje¬ 
snom Trgu sv. Lovre blagoslovio je varaždin¬ 
ski biskup Josip Mrzljak. Uz brojne goste, žu- 
pljane i vjernike iz mnogih župa, među ko¬ 
jima su bili i članovi molitvene zajednice bi. 
Alojzije Stepinac, svečanosti su nazočili najvi¬ 
ši predstavnici Međimurske županije. Grada 

Mons. Josip Mrzljak, dr. Matija Berljak (do¬ 
nator), župnik preloški Antun Hoblaj i vatro¬ 
gasci, pokraj blagoslovljenog kipa bi. Alojzija 
Stepinca u Cirkovljanu, 11. listopada 2010. 

Preloga, Zrinske garde Čakovec, čako¬ 
večkog ogranka Matice hrvatske. Druž¬ 
be Brača hrvatskoga zmaja i drugih in¬ 
stitucija i udruga. 

Okupljene su pozdravili Zlatko 
Horvat, predsjednik Vijeća Mjesnog odbo¬ 
ra Cirkovljan, koji je istaknuo kako sam na¬ 
ziv mjesta govori o višestoljetnoj povezanosti 
mještana s Crkvom, te domaći župnik preč. 
Antun Hoblaj, dekan Donjomeđimurskog 
dekanata. Svečanosti su nazočili donatori ne¬ 
davnog uređenja trga i obnove crkve, te do¬ 
nator kipa prof. dr. Matija Berljak, kanonik u 
Zagrebu, domaći sin rodom iz Cirkovljana. 

Postulator Batelja čestitao je i zahvalio 
idejnim začetnicima koji su zamislili i podu- 
pirateljima koji su ostvarili veliko povijesno 
djelo podizanja spomenika svom nadbisku¬ 
pu, za kojeg je podsjetio da je Svetom Ocu 
Piju XII. pisao: »U Međimurju živi moj na¬ 
rod i vjernici mojoj duhovnoj pastvi podre¬ 
đeni. Povjereni su mojoj ljubavi, pa Vas mo¬ 
lim neka se ne bi dogodilo da taj narod osta¬ 
ne bez svoje hrvatske riječi, bez svoga hrvat¬ 
skoga pisma i bez svoje hrvatske pjesme.« 
Dodao je kako je napisao i četiri pisma hrvat¬ 
skim vlastima, u kojima je molio da sve po¬ 
duzmu da se »sačuva zdravi živalj hrvatski 
i katolički na ovom prostoru«. Stoga je oku¬ 
pljenima poručio da se i danas, kao i za vri¬ 
jeme Drugog svjetskog rata, blaženi Alojzije 
ovdje nalazi u svome domu, jer su ga međi¬ 
murski vjernici sačuvali u svojem srcu. 

Zatim su biskup Mrzljak, donator Ber¬ 
ljak i autor Odak zajedno otkrili kip koji pri¬ 
kazuje Stepinca kao zatočenika u okovima, 
dok mu se sa stražnje strane uspravnog tije¬ 
la oslikava lik križa. Akademski kipar Anđel¬ 
ko Odak, predstavljajući svoje djelo, u uvo¬ 
du je kazao da je blaženi Alojzije simbol opće 
Crkve i nosi sudbinu svjedoka učenika Kri¬ 
sta koji je stajao pred Pilatom, kako je Alojzi¬ 
je stajao pred svojim tužiteljima. Biskup Mrz¬ 
ljak blagoslovio je zatim kip izliven u ljevao¬ 
nici umjetnina Ujević u Zagrebu, a predstav¬ 
nici Grada Preloga zapalili su svijeće. Nakon 
svečanog blagoslova, biskup Mrzljak pred¬ 
vodio je zajedno s 15-tak svećenika zahvalno 
misno slavlje u mjesnoj crkvi sv. Lovre. 


Otkriven kip bi. Alojzija 
Stepinca u Lepoglavi 

S pomenik blaženog kardinala Alojzija 
Stepinca otkriven je u Lepoglavi u nedje¬ 
lju 5. prosinca 2010., na dan njegova izlaska 
iz zatvora u kojem je proveo pet godina na 
području Varaždinske biskupije, kojoj je da¬ 
nas nebeski suzaštitnik. Stepinčev kip djelo 
je akad. kipara Anđelka Odaka iz Zagreba, a 
u godini 50. obljetnice njegove smrti blago¬ 
slovio ga je varaždinski biskup Josip Mrz¬ 
ljak, koji je uoči otkrivanja predvodio mi¬ 
sno slavlje u župnoj crkvi Bezgrješnog za¬ 
čeća BDM. Budući da je Odakov kip nedav¬ 
no otkriven i u Cirkovljanu u župi Prelog, s 
biskupom su koncelebrirali preloški župnik 
preč. Antun Hoblaj, preč. Matija Berljak, ka¬ 
nonik, rodom iz Cirkovljana, generalni vi¬ 
kar mons. Ivan Godina, dekan Bednjansko- 
ga dekanata preč. Stjepan Vorih, direktor 
Glasa Koncila vlč. Nedjeljko Pintarić i dru¬ 
gi svećenici, a sudjelovao je i domaći sin đa¬ 
kon Ivica Cujzek. 

Župnik Kišiček je podsjetio kako je Le- 
poglava bila veliko duhovno središte i da 
su četvorica priora lepoglavskog pavlin¬ 
skog samostana bili i poznati zagrebački bi¬ 
skupi. 

Gradonačelnik Marijan Škvarić izrazio je 
radost zbog postavljanja prvoga kipa u gra¬ 
du Lepoglavi, a posebno što je to kip blaže¬ 
nog Alojzija. Podsjetio je kako Lepoglava ima 
bogatu povijesno-kulturnu tradiciju na koju 
su ponosni, a vezana je uz crkvu i samostan. 
U svečanosti blagoslova sudjelovali su do¬ 
maći vatrogasci, limena glazba, članovi 
KUD-a »Lepoglavski pušlek«, domaće čip¬ 
karice i gosti »Zrinska garda« iz Čakovca, te 
uz župljane i drugi gosti, uzvanici te pred¬ 
stavnici društvenog života. 










Fresko-slika u kapelici Baćanijeva dvora u Lud- 
bregu vjekovni je svjedok čudesnog euharistij- 
skog događaja u Ludbregu 

T ijekom godine 2011. u Ludbregu će se 
proslavljati 600. obljetnica posebnoga 
štovanja Krvi Kristove. Za tu značaj¬ 
nu obljetnicu biskupi Zagrebačke crkvene 
pokrajine uputili su vjernicima posebno pi¬ 
smo u kojem su napomenuli da je »u sredi¬ 
štu ove jubilejske godine svakako euharisti¬ 
ja i promicanje slavljenja Dana Gospodnjega, 
ali pozornost valja usmjeriti i na izražaje puč¬ 
ke pobožnosti. Među pobožnostima ističe¬ 
mo: Vijenac Predragocjene Krvi Kristove, Li¬ 
tanije Krvi Kristove, Sat klanjanja Predrago- 
cjenoj Krvi Kristovoj, Put Krvi Kristove (Via 
Sanguinis). U tim se pobožnostima, prože¬ 
tima biblijskim čitanjima i molitvama, jasno 
vidi povijesno-spasenjska nit vodilja i molba 
za dobivanje milosrđa i oproštenja, kao i pri¬ 
nos Predragocjene Krvi za dobro Crkve«. 


600. obljetnica 
posebnog 
štovanja Krvi 
Kristove 

U središtu ove jubilejske godine svaka¬ 
ko je euharistija i promicanje slavljenja 
Dana Gospodnjega, ali pozornost valja 
usmjeriti i na izražaje pučke pobožnosti. 


Svetište u čast Presv. Krvi Isusove nastalo 
je povezano uz čudesni događaj koji se zbio 
godine 1411. ili koju godine ranije. Predaja 
govori da je neki svećenik slaveći Misu po¬ 
sumnjao, da li se uistinu nakon riječi pretvor¬ 
be: Hoc est corpus meum (»Ovo je tijelo moje«) 
i Hicest Calix sanguinis mei (»Ovo je kalež krvi 
moje«) kruh i vino pretvaraju u Tijelo i Krv 
Isusovu. Naime, kad je dospio do onoga di¬ 
jela Mise gdje se hostija lomi u tri dijela, a je¬ 
dan dio spušta u kalež, opazi on, da je u ka- 
ležu svježa krv. Silno uzbuđen spremio je iza 
oltara u kaležu krv i brzo dovršio Misu. 

Taj je svećenik neko vrijeme taj događaj 
držao u tajnosti, ali papa Leon X. piše 4. trav¬ 
nja 1513. u svojoj buli: »Svevišnji Gospodin 
Bog nije htio, da se tako odlično čudo i potpo¬ 
ranj katoličke vjere protiv sumnjivaca u njoj 
dulje krije, pa je rečeni svećenik nalazeći se u 
zadnjim časovima svoga života sam tu stvar, 
kako se bila dogodila, javno pred svjedoci¬ 
ma priznao i rečeni kalež s istom tekućinom 
(licjuor), koja ima boju vidljive i naravne krvi, 
bio predao na vječno čuvanje u župnoj crkvi 
Presv. Trojstva gradića Ludbrega ( oppidi Lud- 
bregh), koja se nalazi u Zagrebačkoj biskupiji, 
i od onoga je vremena Višnji Gospodin u re¬ 
čenoj crkvi kod istoga kaleža mnoga i velika 
čudesa učinio [i] iz dana u dan nije ih prestao 
činiti.« (usp. Sluga Božji Alojzije Stepinac, Gla¬ 
snik postulature, br. 2.-3. (1994.), str. 48.-50.) 

ZNANSTVENI SKUP 0 ŠTOVANJU KRVI KRISTOVE U LUDBREGU 


U Ludbregu je 28. listopada 2010. održan znanstveni skup na kojem se s povije¬ 
snog vidika govorilo o 600 godina štovanja Presvete Krvi u Ludbregu. Pokrovitelj 
skupa bio je Hrvatski sabor, a organizirali su ga Varaždinska biskupija. Grad Lud- 
breg i ludbreška župa Presvetog Trojstva. 


S kup je otvorio varaždinski biskup Jo¬ 
sip Mrzljak, zahvalivši svim predavači¬ 
ma koji su se potrudili istražiti povije¬ 
sne zapise i dokumente koji će još više rasvi¬ 
jetliti šest stoljeća čašćenja relikvije Krvi Kri¬ 
stove. Zahvalio je i organizacijskim odborima 
na čelu s mons. Antunom Perčićem i mr. sc. 
Damirom Bobovcem. Okupljene su pozdra¬ 
vili i ludbreški gradonačelnik Marijan Krobot 
te domaći župnik i upravitelj svetišta Predra- 
gocjene Krvi Kristove preč. Josip Đurkan. 

Prijepodnevnim dijelom skupa predsje¬ 
dao je bjelovarsko-križevački biskup Vjeko- 
slav Huzjak. Prvi predavač dr. sc. Slavko Sliš- 
ković govorio je o povijesnom kontekstu lud- 
breškog čuda, odnosno o povijesnim crkve¬ 
nim neprilikama u vrijeme čuda. 

Dr. sc. Zvonimir Kurečić govorio je o do¬ 
gađaju ludbreškog čuda prema povijesnim 
izvorima. U izlaganju je prikazao događaj 
čudesne pojave Krvi Kristove u Ludbregu na 
temelju šest najstarijih poznatih isprava koje 
se odnose na ludbreško svetište. Najstarija 
isprava je ona od 28. listopada 1410. godine. 

Dakle, prije točno 600 godina u Ludbregu 
je napisana isprava u kojoj se govori o osniva¬ 
nju nove župe i župne crkve posvećene Krvi 
Gospodina našega Isusa Krista. U nastavku 
izlaganja osobito se zadržao na ispravi iz go¬ 
dine 1510., u kojoj kardinali u Rimu donose 
ispravu kojom spominju župnu crkvu u Lud¬ 
bregu u kojoj se čuva čudotvorna Krv Kristo¬ 
va. Ostale četiri isprave vezane su uz papin 
nalog o ispitivanju ludbreškog događaja te 
uz samu bulu Lava X. iz 1513. godine. 

O odnosu plemićke obitelji Batthyany i 
relikvije Presvete Krvi govorio je dr. sc. Hr- 
voje Petrić, koji je naglasio kako su članovi te 
obitelji arhivsku građu prilagođavali u svo¬ 
ju korist, pa mnogi izvori više nisu dostupni. 
Također je naglasio kako se čudo nije moglo 
zbiti u dvorskoj kapeli, kako je to isticala obi¬ 
telj Batthyany, jer je kapela Svetoga Križa iz- 



Nacrt za kapelicu Presvete Krvi Isusove u Ludbregu 


građena kasnije, dok je u vrijeme čuda na tom 
mjestu bila kula utvrde. 

Dr. sc. Tomislav Mrkonjić zatim je iznio 
paleografsko-diplomatički opis originala bu¬ 
le Lava X. iz 1513. g., a mr. Anđelko Košćak 
predstavio je povijesni razvoj ludbreškog 
prošteništa. 

U poslijepodnevnom dijelu skupa, kojim 
je predsjedao generalni vikar Varaždinske bi¬ 
skupije mons. Ivan Godina. Prvi predavač 
bio je dr. Stjepan Razum. Govorio je o zavjetu 
Hrvatskog sabora iz 1739. te prvom i drugom 
uspješnom pokušaju njegova ostvarenja. 

Potom je mr. Damir Bobovec izlagao o 
ludbreškoj Knjizi milosti i čudesnih uslišanja 
po zagovoru Presvetoj Krvi. Zaključio je kako 
vjernici nisu u svim vremenima imali jednak 
osjećaj za milosti, znakove i čudesa Božje lju¬ 
bavi. Zaželio je da ih ovaj mali, ali dragocjeni 
dokument o vjeri, pobožnosti i Božjoj ljuba¬ 
vi ne samo informira, nego i potakne na veću 
pozornost na milosti, znakove i čuda što im 
se svakodnevno događaju. 

Prof. Andrija Lukinović, koji je među pr¬ 
vima istraživao povijesne izvore o ludbreš- 
kom svetištu, izlagao je o izvješću dekana 
Ivana Nepomuka Likevića, župnika u Mar- 
tijancu, o istrazi nad relikvijom Krvi Kristo¬ 
ve koju je 1896. proveo po nalogu zagrebač¬ 
kog nadbiskupa Jurja Posilovića. To je jedi- 





























na poznata istraga relikvije koju je provela cr¬ 
kvena vlast nakon 1512. godine po nalogu ta¬ 
dašnjeg pape. Podsjetio je da je čudo uvijek 
čudo iz razloga što izmiče prirodnim zakoni¬ 
ma. Ujedno je izrazio uvjerenje kako se samo 
čudo zbilo u župnoj crkvi, gdje se i čuvala 
kroz prvih 100 godina, privremeno je zbog 
turske opasnosti bila sklonjena u Gotalovec, 
a neko je vrijeme bila i u dvorcu u doba dvor¬ 
ske kapelanije. 

Postulator kauze za kanonizaciju bi. Aloj- 
zija Stepinca dr. Juraj Batelja govorio je o po¬ 
vezanosti bi. Alojzija i štovanja Presvete Krvi 
u Ludbregu. Naglasio je da je sve ono što je 
Stepinac učinio za promaknuće svetišta u 
Ludbregu izviralo iz njegove duboke vjere, 
osobito u sakrament euharistije. To svetište, 
uz ono u Mariji Bistrici, smatrao je mjestom 
moralne obnove hrvatskog naroda. Nedaće 
hrvatskog naroda vidio je i u neizvršavanju 
danog zavjeta iz 1739. godine, zbog čega je 
želio da se on ispuni o njegovoj 200. obljet¬ 
nici. 

Mons. Batelja predstavio je Stepinčeva 
nastojanja i događanja u tim predratnim go¬ 
dinama, kao i ponovnu aktualizaciju ostva¬ 
renja zavjeta 1944. godine, no novonastale 
prilike to su onemogućile. Zaključno je iznio 
kako je i današnji oblik čašćenja Presvete Krvi 
u Ludbregu nastavak njegovih želja i nasto¬ 
janja. 

Na kraju je o odjeku štovanja Presvete 
Krvi u Ludbregu u izdanjima Glasa Koncila 
progovorio direktor te nakladničke kuće vlč. 
Nedjeljko Pintarić, koji je predstavio mnogo¬ 
brojna izvješća i napise o štovanju Presvete 
Krvi u tjedniku Glas Koncila i drugim izda¬ 
njima unatrag 40-tak godina, a osvrnuo se i 
na napise u Katoličkom listu i lokalnom crkve¬ 
nom listu Podravski zvonici. 

Nakon simpozija zahvalno misno slavlje 
u župnoj crkvi Presvetog Trojstva u Ludbre¬ 
gu predvodio je biskup Mrzljak u zajedniš¬ 
tvu s domaćim župnikom Đurkanom, pre¬ 
davačima, te brojnim svećenicima koji su su¬ 
djelovali na cjelodnevnom skupu, i vjernici¬ 
ma. 

Jubilarna 600. obljetnica posebnoga što¬ 
vanja Krvi Kristove u Ludbregu u Varaždin¬ 
skoj biskupiji bit će tijekom godine 2011. obi¬ 
lježena brojnim skupovima, slavljima i po- 
božnostima u Ludbregu i diljem domovine. 

Kardinal Franjo Kuharić predvodio je sv. Misu 
u Zagrebačkoj prvostolnici, 1. travnja 1974. 

Deveta obljetnica smr¬ 
ti kardinala Kuharića 

ana 11. ožujka 2011. navršava se de¬ 
veta obljetnica od smrti zagrebačkoga 
nadbiskupa kardinala Franje Kuharića. U 
svom pastirskom nauku i osobnim svjedo¬ 
čanstvom bijaše vjeran sljedbenik evanđeo¬ 
ske istine koju je neustrašivo propovijedao 
i kojoj vjeran proživljavaše izazove svijeta, 
bivajući uključen i u komunistički progon 
Katoličke crkve. Ostao je postojan i vjeran 
svjestan, da »Crkva nije od ovoga svijeta, 
ali živi u svijetu«. »Ona je«, reče u korizme- 
no-uskrsnoj poslanici 1990., »evanđeoskim 
kvascem oplemenila razne kulture i unije¬ 
la u civilizacije najviše pojmove čovječno¬ 
sti. Ako promatramo samo europsku civi¬ 
lizaciju, što bi ostalo od nje kad bismo uni¬ 
štili sve vrijednosti i sva djela umjetnosti, 
znanosti, prava i dobrotvornosti, sve što je 
izraslo iz nadahnuća Evanđelja i što nosi K 

pečat stvaralaštva Crkve?« = 

Deveta obljetnica Kardinalove smrti 
prigoda je dublje shvatiti njegov poziv upu¬ 
ćen u istoj poslanici: »Ljubimo Crkvu kao 
svoju duhovnu obitelj, kao svoju duhov¬ 
nu Majku koja nas je rodila kao djecu Bož¬ 
ju i odgaja nas za baštinu vječnoga života. 

Ljubimo Crkvu jer je ona Otajstveni Krist! 

U njoj smo mi hodočasnici u apsolutnu bu¬ 
dućnost kroz sva iskušenja vremena.« 

U nedjelju 31. listopada preminuo je 
u župnom dvoru u Mariji Bistrici 
svećenik Zagrebačke nadbiskupije 
preč. Matija Burja u 80. godini života i 53. 
godini svećeništva. 

Preč. Burja rođen je 15. srpnja 1930. 


UMRO PREC. MATIJA BURJA 


»Jadna država koja se bavi 
ovakvim poslovima« 


godine u Brezariću u župi Krašić kao drugo 
od osmoro djece Josipa i Barbare rođene Ste¬ 
pinac. Nakon završene osnovne škole u Kra- 
šiću odlazi u međubiskupijsko sjemenište 
na Salati u Zagrebu, gdje završava i teološ¬ 
ke studije. 

Za svećenika je zaređen 29. lipnja 1957. 
godine. Iste godine prima službu kapelana 
u Koprivnici. Od 1958. do 1962. godine ob¬ 
naša župničku službu u Sveticama, a nakon 
toga imenovan je župnikom u Lukaču kod 
Koprivnice, gdje ostaje do 1974. godine. Iste 
godine u jesen imenovan je župnikom u župi 
sv. Nikole u Krapini, koju obnaša do godine 
1999., kada je imenovan supsidijarom u župi 
Uznesenja Blažene Djevice Marije u Mariji Bi¬ 
strici i duhovnikom u Karmelu Majke Božje 
Bistričke i Blaženoga Alojzija Stepinca u Ma¬ 
riji Bistrici. 

Misu zadušnicu je u bazilici Majke Božje 
Bistričke u Mariji Bistrici u ponedjeljak 1. stu¬ 
denoga predvodio zagrebački pomoćni bi- 

VARAŽDINSKE TOPLICE 


Moći bi. Stepinca ugra¬ 
đene u oltar u Varaž¬ 
dinskim Toplicama 


N a središnjem misnom slavlju u prigo¬ 
di proslave župnog blagdana u župi 
sv. Martina biskupa u Varaždinskim To¬ 
plicama, u četvrtak 11. studenoga 2010. 
varaždinski biskup Josip Mrzljak posve¬ 
tio je novi oltar župne crkve u koji je po¬ 
ložio moći bi. Alojzija Stepinca. 

Dan ranije, u srijedu 10. studenoga, 
nakon večernje mise Blaženikove moći 
bile su izložene vjernicima na štovanje. 
Bio je znakovit odaziv školske djece, ko¬ 
joj je upriličena i kateheza o bi. Stepincu, 
mučeniku jedinstva Crkve i ljubitelju hr¬ 
vatskog naroda. 


Moći bi. Alojzija Stepinca, koje će biti ugrađene 
u oltar župne crkve sv. Martina u Varaždinskim 
Toplicama, bile su izložene vjernicima na čašće- 
nje. Među pobožnicima najzanimljivije je bilo 
djeci, 10. studenoga 2010. 





Povodom Dana škole, učenici OŠ Slave Raškaj iz 
Ozlja hodočastili su u Krašić. Posjetili su rodnu 
kuću bi Alojzija Stepinca u Brezariću, a onda sla¬ 
vili svetu misu u župnoj crkvi u Krašiću te izveli 
prigodni program u čast bi. Alojzija Stepinca, 29. 
travnja 2010. 

skup Valentin Pozaić, a potom je pokojniko¬ 
vo tijelo prevezeno u rodnu župu u Krašić, 
gdje je u srijedu 3. studenoga u župnoj crkvi 
euharistijsko slavlje predvodio varaždinski 
biskup mons. Josip Mrzljak, a sprovod mons. 
Valentin Pozaić. U sprovodnim obredima su¬ 
djelovao je i vojni ordinarij mons. Juraj Jeze- 
rinac, oko 70 svećenika, te uz krašićke vjerni¬ 
ke i brojni vjernici iz župa gdje je preč. Bur- 
ja djelovao. 

Krašićki je župnik Josip Vraneković 14. 
srpnja 1957. ovim riječima opisao mladu 
Misu preč. Matije Burje: 

»Danas je u Krašiću oko 40 milicionera. 
Opkolili su mjesto. Posebno stoje oko crkve. 
Ipak ujutro sa ljudima uspije vlč. Žgeli i dvo¬ 
jici bogoslova, da se probiju u crkvu. Dvoji¬ 
ci iz Penićeve kuće nije uspjelo i oni se ispod 
sela po livadi vrate u Brezarić. Od Jaske do 
Metlike, od Žumberka do Karlovca silan je 
svijet krenuo prema Krašiću. Tisućama bilo 
je onemogućeno. Mnogi su prodrli u mjesto, 
ali do crkve nisu mogli. Nervoza vlada. Svijet 
je ogorčen. Bilo je plača. Milicija nesmiljeno 
vraća ljude. I pendreki su bili u akciji. Ugovo¬ 
rili smo, da vjernici Brlenića i Brezarića pri¬ 
čekaju kod mladomisnikove kuće. Ja ću doći 
pred njega u 10 sati. Prolazeći mjestom s lije¬ 


va i desna vidim puna dvorišta stranog 
svijeta. Žene se preoblačile u krašićku 
nošnju. Nekima je tako uspjelo doći u 
crkvu. Silan svijet i 10 svećenika čeka 
kod Burje. 

Upozorim ljude, da ovo nije proce¬ 
sija i neka idu u grupi. Na pragu rod¬ 
ne kuće mladomisnika pozdravi Kati- 
ca Stepinac. Te riječi i blagoslov oca i 
majke natjerali svima nama prisutnima 
suze na oči. U sredini grupe krenem s 
mladomisnikom i rodbinom. Sjetim se: 
bolje je, da mi idemo malo među po¬ 
sljednjima, da nam ne mogu predba¬ 
citi, da smo vodili procesiju. Putem do 
crkve bile su 4 straže. Svijet je nagr- 
nuo za nama i oko nas. I svećenici su 
u civilu krenuli s muževima. Dr. Šemudvar- 
ca i Dimnjakovića vratili. Petorica svećeni¬ 
ka i 4 bogoslova probili se do crkve. Tako je 
bila osigurana potpuna asistencija. Kad smo 
se približili crkvi - nastala je tolika gužva, da 
je milicija postala nemoćna i silan je svijet po¬ 
trčao na crkveni prostor. Komandir milicije 
bespomoćno je raširio ruke i rekao: 'Pa što im 
mogu, neka idu.' 

U sakristiji se obuče asistencija (duplex - 
dvostruka), no pred crkvom izađem samo ja, 
preč. Šimečki i mladomisnik i domaći abitu- 
rijent, obučeni kao klerici. Bilo je tu 8 mini- 
stranata i djevojčice sa simbolima Euharistije i 
muke Isusove na jastucima. Silan svijet pomi¬ 
ješan sa milicijom i Udbom stajao je tu pred cr¬ 
kvom i oko crkve, dok je crkva iznutra bila is¬ 
punjena do zadnjega mjesta. Čim se mi pojavi¬ 
li pred crkvom, zbor gromko zapjeva pozdrav 
mladomisniku. Zatim sam ja govorio. Slijedi¬ 
le su deklamacije i pozdravi djevojčica - djece. 
Uđemo u crkvu. Jedva smo se jedan po jedan 
probili do oltara. Pred oltarom bio je Uzoriti 
propovjednik. Mi pred oltar, a »ilegalna« asi¬ 
stencija stopi se s nama dolazeći iz sakristije. 

Eminencija je imao tihu sv. Misu u Vi 6 
sati ujutro. Tu su bili kod te sv. Mise, koji su 
kasnije bili zauzeti poslom kod mladomisni¬ 
kove kuće. Iza sv. Mise do Vi 11 sati Eminen¬ 
cija je promatrao kretanje svijeta i milicije - 
kako crveni »ureduju«. Vidio je žalosnih, ali i 
smiješnih »okršaja« na cesti. 

- 'Sve u svemu - rekao je - jadna država, 
koja se bavi ovakvim poslovima.' 

Eminencija je divno govorio. Na početku 
govora bio je toliko ganut, da je gotovo pla- 

kao i taj čas jedva izgovorio nekoliko riječi. 
Sv. Misa lijepo je svršila. Eminencija rado¬ 
stan, kao malo kada. 

- 'Na objed ne idem - veli on, jer bi ovi išli 
za mnom - rastjerali svečenike od stola, pa 
čemu ta neprilika? Ostajem veseo ovdje sam. 
Danas ću sam objedovati kao Papa' - rekao je 
kroz smijeh. 

Zanimljivo je bilo, da je udbaš u civilu 
prije Mise stao pred Starčevića, upr. župe iz 
Draganića. No, ovaj ga je odgurnuo i skočio 
u crkvu. Još više iza Mise Starčević potrči u 
župni dvor - i ravno Eminenciji u sobu. Tu 
sam bio sam s Eminencijom, kad najednom 
on - Starčević - samo se stvori na koljenima 
pred Eminencijom. Eminenciju je ta smionost 
obradovala, pa mu smijući se reče: 

-'To je samo Starčeviću slično!' 

Iziđe. Milicija ga uhvati i odvede na sta¬ 
nicu. Zapisnik... puste ga - i čekat će, da vidi, 
kakva bude kazna! 

Na objedu je bilo 16 svećenika, 9 bogoslo¬ 
va i 150 uzvanika. Deo gratias! Toliko su po¬ 
duzimali, da osujete slavu. Ukoliko im je to 
djelomično uspjelo, efekt svoje vrsti i opet je 
na našoj strani! 

A preč. Matija Burja je pred sudskim 
povjerenstvom koje je utvrđivalo glas sve¬ 
tosti i mučeništva bi. Alojzija Stepinca, 30. 
svibnja 1995., posvjedočio i ovo: 

»Sluga Božji AlojzijeStepinac bio je pot¬ 
puno svjestan ozbiljnosti svoga zdravlja, 
prihvaćao je da ga liječnici pohađaju i izvr¬ 
šavao terapije koje su mu savjetovali cije¬ 
neći njihovo služenje prema njegovoj oso¬ 
bi. Vedrinom duha prihvaćao je trpljenja i 
potpuno se predao u ruke Božje. U tim teš¬ 
kim trenutcima svojega života nikada nije 
imao osjećaje mržnje prema svojim neprija¬ 
teljima. bezbroj puta rekao je da je spreman 
i raspoložen dati vlastiti život za katolič¬ 
ku vjeru, za svetu crkvu i za vjernost papi. 
S obzirom na osjećaje opraštanja [kardina¬ 
la Stepinca] prema svojim progoniteljima 
sjećam se i toga da mi je dao novčani pri¬ 
log da primijenim nakanu u slavljenju sve¬ 
te mise 'za svoje neprijatelje'; to potvrđuje 
i moja bilješka u knjizi misnih nakana koju 
sam upisao 7. listopada 1957. (...) 

S obzirom na neposredne uzroke smrti 
kardinala Stepinca, mogu reći to, što mi je 
priopćio župnik Marijan Mihelčić, župnik 
župe Svete Obitelji [u Zagrebu] kojemu je 
za vrijeme razgovora s jednim od liječni¬ 


ka koji su liječili slugu Božjega, dr. Šercer, 
rekao da je [nadbiskup Stepinac] otrovan 
u zatvoru u Lepoglavi. Rekao mi je i to da 
ne širim takvu izjavu zbog straha od ko¬ 
munističke vlasti, jer je dr. Sercer s njome 
već prije imao poteškoća. Osim toga, slu¬ 
ga Božji mi je osobno povjerio da je njego¬ 
va bolest prouzročena boravkom u zatvo¬ 
ru u Lepoglavi.« 


VERBUM DOMINI 


BI. Alojzije Stepinac - 
učitelj i učenik Sv. pisma 

P apa Benedikt XVI. u postsinodalnoj 
apostolskoj pobudnici Verbum Domini, 
koju je potpisao 30. rujna 2010., u broju 48. 
vrlo pohvalno govori o svecima i blaženi- 
cima koji su kroz zemaljski život na osobit 
način bili suživljeni s riječju Božjom. Da¬ 
pače, koji su omogućili da riječ Božja obli¬ 
kuje njihovu osobnost čitanjem, osluški- 
vanjem i razmišljanjem o njoj. Reče: »Sva¬ 
ki svetac je kao zraka svjetla koja snažno 
izvire iz riječi Božje: možemo se sjetiti sv. 
Ignacija Loyole u njegovoj potrazi za isti¬ 
nom i njegovu razlikovanju duhova; sv. 
Ivana Bosca u njegovu žaru za obrazova¬ 
nje mladih; sv. Ivana Marije Vianneya u 
njegovoj svijesti o veličini svećeništva kao 
dara i zadatka; sv. Pija iz Pietrelcine koji 
je svojim služenjem postao oruđe božan¬ 
skog milosrđa; sv. Josemarije Escriva u 
njegovu naviještanju sveopćeg poziva na 
svetost; bi. Terezije iz Kalkute, misionar¬ 
ke Božje ljubavi prema najodbačenijima, 
kao i na mučenike nacizma i komunizma, 
koje predstavljaju, s jedne strane, sv. Tere- 
zija Benedikta od Križa (Edith Stein), kar- 
melska redovnica i s druge strane bi. Aloj¬ 
zije Stepinac, kardinal i nadbiskup zagre¬ 
bački.« 

Doista je blaženi Stepinac bio služitelj 
Svetoga pisma i o njemu je govorio i že¬ 
lio progovoriti, kako sam reče, »ne u jed¬ 
nom nego u mnogim nagovorima, buduć 
o njemu vlada veliko neznanje, a od toga 
neznanja proizlazi neprocjenjiva šteta za 
čovjeka, izravno za dušu, a neizravno za 
tijelo. Jer tko ne pozna zakona Božjega 
nužno pada u grijeh, a 'grijeh čini narode 
nesretnima' (Izr 14, 34)« (2. propovijed na 
Knjigu Postanka). 

Vlč. Željko Rudolf Pavličić: 

»Nadbiskup Stepinac pomogao mi je 
doći do oltara« 



Z eljko Rudolf Pavličić rođen je u Đakovu 
10. travnja 1923. od oca Antuna i majke 
Marije rod. Hajling kao treće od njiho¬ 
vo petoro djece. Osnovnu školu pohađao je u 
Zagrebu, a klasičnu gimnaziju u zagrebačko¬ 
me Dječačkom sjemeništu. Teološki studij za¬ 
počeo je u Zagrebu, a završio u Đakovu. Za 
svećenika ga je zaredio bosanski ili đakovač¬ 
ki i srijemski biskup mons. Antun Akšamović 
u Đakovu 1948. godine. Mladu je misu imao 
u Bošnjacima, srijemskom mjestu i župi, oda¬ 
kle je potjecao njegov otac i za koju je rodbin¬ 
ski bio vezan cijeloga života. 

Nakon ređenja Pavličić je bio pisar u Bi- 
skupijskome ordinarijatu te kapelan u Đa¬ 
kovu. Kao svećenik službovao je u nekoli¬ 
ko župa sadašnje Đakovačko-osječke nadbi¬ 
skupije: u Štitaru (do 1961.), u Osijeku-Retfali 
(do 1963.), u Nuštru (do 1965.), u Vrbanji (do 
1971.), Gradištu (do 1974.) i Ruščici (do 1981.). 
Zbog slaba zdravlja umirovljen je 1985. godi¬ 
ne, otkad živi u Svećeničkome domu u Đako¬ 
vu, gdje je i umro 28. lipnja 2010. 

Ni nakon umirovljenja Pavličić nije pre¬ 
stao s pastoralnim radom; održao je duhovne 
obnove u preko 400 župa diljem domovine, a 


Na đakovačkome je groblju u nazočnosti mnogih sve¬ 
ćenika, časnih sestara, rodbine i vjernika iz župa u 
kojima je nekada djelovao, 30. lipnja 2010. pokopan 
svećenik Đakovačko-osječke nadbiskupije vlč. Željko 
Rudolf Pavličić. Ukopne je obrede predvodio pomoć¬ 
ni biskup dr. Đuro Hranić, a na pokojnikovu grobu je 
govorio i župnik Župe sv. Martina biskupa u Bošnja¬ 
cima vlč. Vladimir Mikrut, koji je posebno spomenuo 
sjemeništarca sveta života Matiju Pavličića, kojemu 
je pokojnik bio nećak. Nakon ukopa misu zadušnicu 
je predvodio nadbiskup dr. Marin Srakić, a u homili¬ 
ji posebno isticao pokojnikovu svekoliku zauzetost za 
povjerene župe i vjernike. 


u petnaestak godina napisao je i izdao gotovo 
40 knjiga i brošura kršćanskoga sadržaja, od 
kojih su neke imale i ponovljena izdanja. 

Poznato mi je da je Pavličić bio osobiti 
štovatelj blaženoga kardinala Alojzija Stepin- 
ca, pa ovdje prenosim zapis iz njegove kratke 
autobiografije pisane autoru ovih redaka: »Ja 
sam već u četvrtom razredu osnovne škole 
izrazio želju da budem svećenik, što je rodite¬ 
lje veoma obradovalo. Upisali su me u Nad¬ 
biskupsku klasičnu gimnaziju u Zagrebu - 
malo sjemenište, gdje sam svršio osam razre¬ 
da gimnazije prema tadašnjem prosvjetnom 
planu. Kada mi je otac umro, majka je ostala s 
četvero djece bez ičega, a svi smo bili djeca. Ja 
sam svršio šesti razred gimnazije kada je otac 
umro i na početku sedmog razreda bio sam 
u velikom strahu kako ću nastaviti sa školo¬ 
vanjem. Odmah na početku sedmog razreda 
pozvao me je sjemenišni poglavar vlč. Kuku- 
la i rekao doslovno: 'Željko, nemoj se brinu¬ 
ti, preuzvišeni Stepinac je rekao da će za Vas 
plaćat.' 

Nikada ne bih došao do oltara, da dra¬ 
gi Blaženik nije preuzeo brigu za mene, pla¬ 
ćao sam od svojih prihoda. Na jesen 1941. ja- 

vio sam se u zagrebačku bogosloviju iz za¬ 
hvalnosti prema Nadbiskupu, i tu sam svr¬ 
šio dvije godine filozofije kod profesora svjet¬ 
skog glasa. U jesen 1943. razbolio sam se na 
plućima i moja tetka Ana Lešić (...) me je pri¬ 
mila na oporavak te sam se u Bošnjacima na¬ 
lazio do pred svršetak rata. (...) 1945. u trav¬ 
nju sam se skupa s roditeljima i bratom i se¬ 
strom povukao u Zagreb te onda proslijedio 
na put kroz Sloveniju s nekoliko svećenika i 
bogoslova. Došli smo do blizu Klagenfurta, a 
onda su nas Englezi predali partizanima. Na¬ 
kon višemjesečnog zatvora i kratkog boravka 
u vojsci, pušten sam kući gdje sam se upisao 
u djakovačku bogosloviju.« 

Pavličića sam nekoliko puta posjećivao 
u njegovoj sobi u Svećeničkome domu u Đa¬ 
kovu, a pamtim kako sam ondje vidio i Bla- 
ženikovu sliku. Sam mi je posvjedočio da se 
utjecao u Stepinčev zagovor te da mu je bio 
zahvalan za to što je postao svećenik. (Vin¬ 
ko Juzbašić) 

Kard. Peter Erdo: »BI. Stepinac 
bijaše neustrašivi ispovjednik 
vjere.« 

Ostrogonsko-budimpeštanski nadbiskup 
kardinal Peter Erdo, predsjednik Vijeća eu¬ 
ropskih biskupskih konferencija (CCEE-a), na 
otvorenju 40. plenarnog zasjedanja CCEE-a u 
Zagrebu 30. rujna 2010. progovorio je i o bi. 
Alojziju Stepincu, pastiru Crkve zagrebač¬ 
ke, »kojega njezin puk osobito ljubi i sluša, a 
koji je podnio mnoge nedaće i zatvor zato što 
je odbio prihvatiti Titove manevre, usmjere¬ 
ne na to da se u Jugoslaviji stvori nacional¬ 
na Crkva odijeljena od Rima. U godini u ko¬ 
joj se slavi 50. obljetnica njegova 'rođendana 
- dies natalis - kroz mučeništvo', želimo oso¬ 
bito podsjetiti da se u vrlo teškim vremeni¬ 
ma, u kojima je bio nametan bezbožni komu¬ 
nizam, blaženi Stepinac na kršćanski način 
borio za zaštitu temeljnih prava svakoga čo¬ 
vjeka i svakoga naroda, te se žrtvovao kako 
bi obranio i zaštitio sve progonjene. U svojim 
spisima, a osobito u pismima, kardinal je na¬ 
stojao uliti hrabrost i povjerenje svim pred¬ 
stavnicima Crkve i vjernicima koji su mu se 
obraćali za savjet te kako bi od njega dobi¬ 
li potporu u mračnim godinama militantnog 
komunizma, koji je Titova politika nametnu¬ 
la narodima Jugoslavije. U svojem je svjedo- 



Nadbiskup Stepinac pobožno je slavio euha¬ 
ristiju, blagovao ju je kao zalog vječnoga ži¬ 
vota i klanjao joj se kao pravome Bogu 

čanstvu blaženi Alojzije Stepinac bio solida¬ 
ran i duhovno povezan s drugim biskupima 
Središnje i Istočne Europe, područja koje je 
na ciničan način bilo bačeno kao plijen stalji- 
mzmu«. 

U homiliji u zagrebačkoj prvostolnici, 
na euharistijskome slavlju završetka prosla¬ 
ve 50. obljetnice smrti bi. Alojzija Stepinca, u 
sklopu 40. plenarnoga zasjedanja Vijeća eu¬ 
ropskih biskupskih konferencija, u nedjelju 3. 
listopada 2010., kardinal Peter Erdo je, pozi¬ 
vajući se na nedjeljno evanđelje Lk 17, 5-10, 
rekao: 

»U ovoj nedjeljnoj euharistiji slavimo ve¬ 
liku stvarnost: ozbiljnost i dubinu zauzetosti 
u biskupskoj službi koja se očitovala u živo¬ 
tu blaženoga kardinala Alojzija Stepinca, koji 
je ostao vjeran sve do mučeništva. To je za¬ 
uzetost i izazov biskupskoga poziva s kojim 
se trebamo suočiti i mi, današnji europski bi¬ 
skupi. Kada tražimo temelj svoga jedinstva, 
možemo ga pronaći u samome biskupskom 
ređenju koje nas čini na najpotpuniji način 
dionicima trostrukoga Kristova poslanja. Po¬ 
vezuje nas s Njime, jedinim Velikim sveće¬ 
nikom Novoga zavjeta; povezuje nas jedne s 
drugima, nas današnje biskupe s biskupima 
koji su živjeli prije nas. 





Svjedočanstva 



»Živjeli naši pošteni radnici, kojima ni je ideal ljudsko društvo u 
kojem se strijelja i ubija bez suda i istrage, nego takovo ljudsko 
društvo, u kojem se svakome daje što mu po Božjoj pravdi pripa¬ 
da, bio on na vlasti ili podređen, velik ili malen! Živjelo kršćan¬ 
sko uređenje ljudskog društva! Za kršćansko pak uređenje tog 
društva borit će se i nova naša župa na Trešnjevki pod zaštitom 
sv. Josipa«, bile su riječi bi. Alojzija Stepinca prigodom blago¬ 
slova župne crkve sv. Josipa u Zagrebu, 20. lipnja 1937. 


Razmišljajući o današnjemu 
Evanđelju, već na samome počet¬ 
ku odlomka koji smo čuli, pred 
nama se javlja temeljna istina. 

Svatko se može pouzdati u svo¬ 
je dobre prijatelje. Imajući pouz¬ 
danja u neku osobu, vjerujemo da 
je istinito to što nam ona govori. 

Vjerujemo joj. U kontekstu današ¬ 
njega Evanđelja postavlja se pita¬ 
nje do koje mjere možemo vjero¬ 
vati u Boga, kako trebamo u nje¬ 
ga vjerovati. Molba koju učeni¬ 
ci upućuju Gospodinu: 'Umno¬ 
ži nam vjeru', smješta se u puno 
širi kontekst. Znamo da je Isus če¬ 
sto izrekao riječi koje su pobudile 
čuđenje i negodovanje; govorio je 
o stvarima koje su bile kušnja i za 
njegove najvjernije sljedbenike. 

Kako je moguće svemu tomu 
vjerovati? Stoga: 'Umnoži nam 
vjeru', jer ti želimo vjerovati, jer 
se pouzdajemo u tebe, jer te voli¬ 
mo. Učini, dakle, da možemo vjerovati ono 
što nam govoriš. Početna molba znači to. I Isu¬ 
sov je odgovor sličan. Premda nam se čini ne¬ 
običnim i teško vjerojatnim ono što nam go¬ 
vori, u vjeri to možemo prihvatiti. To je istin¬ 
ska poruka prispodobe o dudu, kojemu mo¬ 
žemo reći: 'Iščupaj se s korijenom i presadi se 
u more', i on će nas poslušati. Vjera je ta koja, 
ako je dovoljno snažna, može presaditi drvo 
čak i u more. Kristu možemo vjerovati i u tim 
stvarima koje nam izgledaju nemogućima, jer 
on dobro zna o čemu govori, i zacijelo nas ne 
želi prevariti. 

Snaga te vjere očituje se u životu svetih 
u svakome razdoblju povijesti Crkve. Božja 
je milost moćna, sposobna preobraziti život 
svakoga čovjeka. Tijekom povijesti Crkve, 
čovjek se, milošću preobražen na sliku Kri¬ 
stovu, javlja u raznim oblicima. Svaki svetac 
očituje snagu milosti na svoj poseban način. 
Dvadeseto je stoljeće bilo stoljeće velikoga ra¬ 
zvoja, širega priznavanja ljudskih sloboda i 
prava u pojedinim krajevima svijeta; bilo je 
to stoljeće koje je u mnogim narodima donije¬ 
lo puno slobode ili čak suverenosti te mnoš¬ 
tvo demokratskih vrijednosti. 

Taj je napredak, u nekim vidicima, pri¬ 
sutan i u razvoju zajednice naroda u Europi. 
Kada je 1957. Rimskim ugovorima zaživjela 


stvarnost koja se danas zove Europskom Uni¬ 
jom, mnoštvo je kršćana radilo na tome djelu 
koje je od samoga početka pružalo i nastav¬ 
lja pružati primjeren okvir za miroljubiv su¬ 
život, štoviše, za pomirenje među narodima. 
U tome smislu i mi ovdje, u srednjoistočnoj 
Europi, imamo priliku - koju nam je ponu¬ 
dila Božja Providnost - da bratskom simpati¬ 
jom gledamo druge narode i pročistimo svoj 
spomen, svoju memoriju, kako je rekao slu¬ 
ga Božji, papa Ivan Pavao II. Mi, katolici, mo¬ 
žemo dati svjedočanstvo toga pomirenja koje 
može postati stvarateljska snaga i na društve¬ 
noj razini. 

No, povijest dvadesetoga stoljeća i krva¬ 
va je povijest. Najgrozniji ratovi, najstrašni¬ 
ji genocidi, najveće nepravde i diskrimina¬ 
cije obilježavaju to zadnje stoljeće. I u sadaš¬ 
njosti se - barem u zapadnome svijetu - po¬ 
kazuju zabrinjavajući znakovi slabosti u in¬ 
telektualnome razmišljanju i poteškoća u do¬ 
nošenju životnih odluka, kao što je izbor pro¬ 
fesionalnoga zanimanja, svećeničkoga ili re¬ 
dovničkoga zvanja, braka itd. Prisutni su ta¬ 
kođer elementi relativizma, koji prijeti oduzi¬ 
manjem slobodi njezina pozitivnog sadržaja 
i pretvaranjem slobode u puko formalno na¬ 
čelo. Takva sloboda, bez uvjerenosti u istinu 
i njezine objektivne vrijednosti, ne govoreći o 
svim mogućim kratkotrajnim užitcima ovoga 

života, često u konačnici dono¬ 
si razočaranje, gorčinu i očaj. 

Na tamne stranice toga 
razdoblja sveci unose Kristo¬ 
vo svjetlo; oni su naši primjeri 
i naši nebeski zaštitnici. U teš¬ 
kim godinama Drugoga svjet¬ 
skog rata i komunističkoga pro¬ 
gona, pojedini su crkveni pred¬ 
stojnici na ovim našim strana¬ 
ma pružili ohrabrujući nauk za 
cijele narode, štoviše - za sveopću Crkvu. Bla¬ 
ženi Alojzije Viktor Stepinac, kardinal i nad¬ 
biskup ovoga grada, borio se tijekom rata za 
prava progonjenih i diskriminiranih, izaziva¬ 
jući bijes nacista. A nakon rata, usprkos poku¬ 
šajima da ga se udalji od zajedništva sa Stoli¬ 
com sv. Petra, uvijek je ostao vjeran Katoličkoj 
Crkvi i nasljedniku sv. Petra. 

Zbog toga je trpio u zatvoru i zbog toga 
je bio podvrgnut višegodišnjemu progonstvu, 
da bi na kraju - teško bolestan zbog pretrplje¬ 
nih muka u zatvoru - bio cinički otrovan. Ne¬ 
ustrašivi ispovjednik vjere zapečatio je svo¬ 
je svjedočanstvo vlastitim mučeništvom. Ne 
tako davno vidio sam fotografiju koja ga pri¬ 
kazuje pred komunističkim sudom 1946. go¬ 
dine. Iz njegova ozbiljna lica, iz njegovih otvo¬ 
renih i mirnih očiju, iz njegova uspravnoga dr¬ 
žanja vidi se njegova spremnost da ostane vje¬ 
ran sve do smrti. Postoji velika sličnost izme¬ 
đu te fotografije i fotografije kardinala Jozsefa 
Mindszentya na sudu u Budimpešti dvije go¬ 
dine nakon toga. Kardinal Mindszenty, nešto 
stariji od svoga hrvatskoga subrata, sjedi jed¬ 
nako tako uspravan i svojim dubokim očima i 
prodornim pogledom gleda do dna srca onih 
koji ga promatraju i u našim danima. 

Bilo je ispravno da se papa Pio XII. u svo¬ 
me glasovitom apostolskom pismu, koje po¬ 
činje riječima »Dum maerenti animo« (»Dok 
ožalošćena duha«), objavljenomu 29. lipnja 
1956., povodom petstote obljetnice apostol¬ 
skoga pisma koje je papa Kalikst III. uputio 
narodima istočne Europe, obratio kardinalima 
Jozsefu Mindszentyu, Alojziju Stepincu i Ste- 
fanu Wyszynskomu te svim biskupima, kleri¬ 
cima i laicima zemalja srednjoistočne Europe. 
Tri velika pastira, imenom spomenuta u tome 
papinskom pismu, bili su iznimni svjedoci vje¬ 
re. Zagrebački je nadbiskup prvi među njima 
primio mučenički vijenac. Njihove osobnosti i 
njihovo svjedočanstvo, njihova duhovna bašti¬ 


na povezuje narode naših 
zemalja, i istinsko je vre¬ 
lo bratstva među katolici¬ 
ma. Veliki se Papa obraća 
trojici kardinala sljedećim 
riječima poštovanja i pri¬ 
znanja: »U našemu je oža¬ 
lošćenom srcu trajno pri¬ 
sutno sve ono što ste vi, 
nepravedno udaljeni od 
svojih biskupskih sjedišta 
i od svoje svete službe, pretrpjeli i nastavljate 
nepoljuljani trpjeti za Isusa Krista.« (AAS 48, 
1956, 549.-554.) Ove smo godine slavili pede¬ 
setu obljetnicu smrti kardinala Stepinca. Mo¬ 
limo njegov zagovor za nas, biskupe i sveće¬ 
nike naših zemalja i cijele Europe, kako bismo 
mogli služiti Kristu, njegovoj Crkvi i svim lju¬ 
dima, u strpljivoj i radosnoj sigurnosti istine 
Evanđelja te otvorena srca, spremna oprosti¬ 
ti. Molimo njegov zagovor za hrvatski narod i 
za narode cijele Europe, kako bi se mogli hra¬ 
niti Kristovom životnom snagom i naći ispra¬ 
van put kršćanskoga življenja u našemu tako 
složenom svijetu.« 

Dominique Mamberti: »Kardinal 
Alojzije Stepinac - Isusov herojski 
svjedok« 

Tajnik Svete Stolice za odnose s državama 
nadbiskup Dominique Mamberti boravio je ti¬ 
jekom mjeseca listopada u višednevnom bo¬ 
ravku u Republici Hrvatskoj. U četvrtak 21. li¬ 
stopada posjetio je Muzej bi. Alojzija Stepinca 
i zagrebačku katedralu. Pomolio se na grobu 
bi. kardinala Stepinca, a 21. listopada navečer 
je u propovijedi u riječkoj katedrali sv. Vida, 
tijekom euharistijskog slavlja kojim je zaklju¬ 
čeno 41. plenarno zasjedanje HBK, održano 
u Lovranu, ustvrdio: »Isusov herojski svje¬ 
dok, koji nam može služiti kao primjer, bio je 
sin ove zemlje blaženi kardinal Alojzije Ste¬ 
pinac, koji se u svome životu morao suočiti s 
tri zla 20. stoljeća: nacizmom, fašizmom i ko¬ 
munizmom. Vjernost istini stajala ga je progo¬ 
na, zatvora i na kraju smrti. Ali ostao je vjeran, 
bez ikakvog kompromisa, jer njegova je sna¬ 
ga u borbi protiv zla bio Gospodin Isus. Više 
nego ikada, današnji svijet treba svjedoke isti¬ 
ne evanđelja. Ne možemo strahovati pred isti¬ 
nom, makar ona nije uvijek unosna, već, na¬ 
protiv, može prouzročiti progon, čak i od stra¬ 
ne najbližih.« 


»Isusov herojski svjedok, koji nam 
može služiti kao primjer, bio je sin ove 
zemlje blaženi kardinal Alojzije Stepi¬ 
nac, koji se u svome životu morao su¬ 
očiti s tri zla 20. stoljeća: nacizmom, 
fašizmom i komunizmom. Vjernost 
istini stajala ga je progona, zatvora i 
na kraju smrti...« 




IZDANJA POSTULATURE 


Donosimo popis knjiga koje je o blaženom Alojziju Stepincu objavila Postulatura za njegovo proglaše¬ 
nje blaženim i svetim, a svaki ih čitatelj »Glasnika« može naručiti na adresi Postulature: 

Kaptol 18, pp 949,10001 Zagreb: 


i BARBOUR, H. Ch. i BATELJA, J., Svjetlo 
na putu života, popravljeno i prošireno iz¬ 
danje (2007.) službenoga duhovnog životo¬ 
pisa kardinala Alojzija Stepinca, nadbisku¬ 
pa zagrebačkoga, mučenika, uz njegovo 
proglašenje blaženim (1998.) (50 kn + po¬ 
štarina) 

i Alojzije STEPINAC, nadbiskup zagrebački. 
Propovijedi, govori, poruke (1934.-1940.) 
Priredio i predgovor napisao: dr. Juraj BA¬ 
TELJA; proslov: dr. Ante MATELJAN, Za¬ 
greb, 2000. (100 kn + poštarina) 

i BATELJA, J., Euharistijska evangelizaci¬ 
ja nadbiskupa Alojzija Stepinca, izd. Po¬ 
stulatura za proglašenje svetim blaženo¬ 
ga Alojzija Stepinca i Glas Koncila, Zagreb, 
2006. (180 kn + poštarina) 


■ BATELJA, J., Blaženi Alojzije Stepinac i 
grad Jastrebarsko. Euharistijski kongres 
1939. i pohod ratnoj siročadi 1943., Zagreb, 
2008., (30 kn + poštarina). 

■ BATELJA, J., Blaženi Alojzije Stepinac i 
grad Varaždin, Zagreb, 2008., (50 kn + po¬ 
štarina) 

■ Alojzije kard. STEPINAC, Propovijedi o 
lurdskim ukazanjima; pozdravno slovo: 
mons. Juraj Jezerinac, vojni ordinarij; pri¬ 
redio te uvodnim slovom i bilješkama po¬ 
pratio dr. J. Batelja, Zagreb, 2008.; (50 kn 
+ poštarina) 

■ Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postu¬ 
lature blaženoga Alojzija Stepinca: Propo¬ 
vijedi iz sužanjstva, sv. 2.; pozdravna riječ: 
Kard. Tomaš Spidlik; uvodne misli, bilješ¬ 
ke, biblijska kazala i kazalo imena sastavio 
J. Batelja; Zagreb, 2009. (50 kn + poštarina) 

■ Alojzije kard. STEPINAC, Propovijedi 
Presvetom Srcu Isusovu; proslov: mons. 
Valentin Pozaič, pomoćni biskup zagre¬ 
bački; priredio te uvodnim slovom i bi¬ 
lješkama popratio dr. J. Batelja; Zagreb, 
2009. (50 kn + poštarina) 

^ Župnik Josip Vraneković (desno) i preč. Josip Šimeč- 
ki asistiraju bi. Alojziju Stepincu prigodom krunje- 
nja kipa »Kraljice Orijenta«, 31. svibnja 1959. 


U pravo je objavljena knjiga Josipa VRANEKOVIĆA - Dnevnik. Život u Krašiću 
zasužnjenog nadbiskupa i kardinala Alojzija Stepinca (svesci 1.-5.); predgovor je 
napisao kardinal Josip BOZANIĆ, nadbiskup zagrebački, a knjigu je priredio i bi¬ 
lješkama popratio dr. Juraj BATELJA. 

Nakon što je godine 2006. objavljen sadržaj 1. i prvi dio 2. sveska Vranekoviće- 
va dnevnika, sada se u jednoj knjizi donosi cjelovit tekst svih pet svezaka rukopisa 
koji javnosti pruža uvid u način života bi. Stepinca u krašićkom sužanjstvu, u perfid¬ 
ni progon kojim je komunistička vlast gotovo u zatvor pretvorila župnu kuću i mje¬ 
sto Krašić te okolnosti Blaženikove mučeničke smrti. 

Vranekovićev dnevnik može se naručiti na adresi Postulature: Kaptol 18, pp. 949, 
10001 Zagreb; cijena: 200 kn + poštarina. 

BLAŽENI ALOJZIJE STEPINAC 

IMAWJA BISTRICA 


■ BATEUA, i.. Blaženi Alojzije Stepinac i Marija Bistrica, izdavač: Postulatura bi. Alojzija Stepinca, 
Zagreb, 2010. 


■ BLAŽENI ALOJZIJE STEPINAC- Svjedok Evanđelja 
ljubavi 

U izdanju Postulature bi. Alojzija Stepinca je počet¬ 
kom 2010. objavljena knjiga: BLAŽENI ALOJZIJE 
STEPINAC - Svjedok Evanđelja ljubavi. Životopis, 
dokumenti i svjedočanstva - prije, za vrijeme i 
nakon Drugoga svjetskoga rata (Juraj BATEUA); 
riječ je o trilogiji: Knjiga 1, Životopis; Knjiga 2, 
Dokumenti I, br. 1. - 399. (1933. - 1943.) i Knjiga 
3, Dokumenti II, br. 400.- 691. (1944.- 1998.). 

Ova zbirka predočuje javnosti 691 dokument 
nadbiskupa Stepinca iz razdoblja od 1933. do 
1998. godine i svjedočanstva o njegovu spa¬ 
šavanju ugroženih ljudi, koji su bili žrtve re¬ 
presivnih režima, žrtve gladi i vremenskih 



nepogoda, stradalnici i žrtve rata. Među nji¬ 
ma je velik broj Hrvata, Poljaka, Roma, Slove¬ 
naca, Srba, Židova, ustaša, komunista (»crve¬ 
nih«), muslimana, pravoslavnih i drugih. 


Trilogija se može kupiti u Muzeju blaženoga Alojzija Stepinca, Kaptol 31,10000 Zagreb 
ili naručiti na adresi: Postulatura blaženoga Alojzija Stepinca, Kaptol 18, p. p. 949,10001 Zagreb 
ili telefonom: (01) 48 94 879 te na e-mail adresi: juraj.batelja@zg.htnet.hr 




Osvrti 



Sarajevski mjesečnik bosanskih franjevaca »Svjetlo riječi« u slobodi vlastitog promišljanja crkvene 
stvarnosti kao da ponekad »izgubi kompas« ne mareći previše za vrijednosti »drugih« (koji zapravo i 
nisu »drugi« jer su »isti« -> »njihovi«) 


»Ne izmišljajte rasprave!« 


Piše: Tomislav Vuković 


N edavno je na opću radost hrvatskih ka¬ 
toličkih vjernika, cijelog hrvatskoga na¬ 
roda i svih dobronamjernih hrvatskih 
građana, nakon susreta predsjednika HBK đa- 
kovačko-osječkog nadbiskupa Marina Sraki- 
ća i zagrebačkog nadbiskupa kardinala Josipa 
Bozanića s hrvatskim predsjednikom Ivom Jo- 
sipovićem, objavljena vijest u svim medijima 
da je papa Benedikt XVI. prihvatio poziv hr¬ 
vatskog državnog vrha i Katoličke crkve u Hr¬ 
vatskoj da posjeti Hrvatsku. Taj pohod ostva¬ 
rit će se 4. i 5. lipnja ove godine. No, ono što je 
uz tu vijest također važno istaknuti - novina¬ 
rima je obznanjen podatak u Uredu Predsjed¬ 
nika da će tom prigodom papa pohoditi i grob 
blaženog kardinala Alojzija Stepinca. 

Taj je detalj dobro povezati s gotovo svim 
europskim (nad)biskupima, koji su na ne¬ 
davnom zasjedanju Vijeća europskih biskup¬ 
skih konferencija (CCEE) u Zagrebu, također 


na grobu bi. Alojzija Stepinca, zajednički mo¬ 
lili njegov zagovor za »hrvatski narod i za na¬ 
rode cijele Europe«, kako su to prenijeli me¬ 
diji. Potrebno je citirati i pozdravne riječi za¬ 
grebačkog nadbiskupa, kardinala Josipa Bo¬ 
zanića, koji je tom prigodom prije koncelebri- 
ranogeuharistijskog slavlja u zagrebačkoj pr¬ 
vostolnici zahvalio Bogu »za dar bi. Alojzija, 
čijem zagovoru danas posebno preporučuje¬ 
mo Crkvu u Europi«. 

Jednako tako nije zgorega podsjetiti se 
da je papa Ivan Pavao II. proglasio 3. listo¬ 
pada 1998. blaženim Alojzija Stepinca na ve¬ 
lebnom skupu katoličkih vjernika u Mariji Bi¬ 
strici. 

Mnogi se s razlogom mogu zapitati: 
Čemu sada spominjanje dvojice papa, hrvat¬ 
skih katolika, kardinala Bozanića, europskih 
(nad)biskupa, proglašenja na Mariji Bistrici, 
blaženog Alojzija Stepinca, Božjeg dara hr¬ 
vatskome narodu, kojemu se upućuju moli¬ 
tve za Europu i sve europske narode i si.? Da- 








Stepinac 


kle, zašto spominjanje već poznatih činjenica, 
događaja i osoba? 

Zato što osobno smatram (s mojim se mi¬ 
šljenjem kao pojedinca, dakako, ne mora svat¬ 
ko složiti i ne smatram da je ono mjerodav¬ 
no) kako je potrebno upozoriti katoličku jav¬ 
nost u Hrvatskoj i katoličke Hrvate u svijetu 
na neke unutarcrkvene ocjene i ideje, koje su 
ne samo u potpunoj suprotnosti sa spomenu¬ 
tim, nego, možda je preteška riječ, podriva¬ 
ju tako potrebno crkveno zajedništvo Hrvata 
u Hrvatskoj i Bosni i Hercegovini. To zajed¬ 
ništvo, dakako, ne isključuje pluralizam mi¬ 
šljenja, ideja i pogleda u samoj Crkvi o Cr¬ 
kvi, koji je poželjan te uopće nije sporan. Me¬ 
đutim, poznato je da vlastita sloboda (promi¬ 
šljanja) mora voditi brigu o drugome, njego¬ 
voj slobodi, dostojanstvu, vrijednostima, što 
uključuje svojevrsnu dozu opreza, taktično¬ 
sti, primjerenih riječi i si. 

Konkretno, ako vjernička zajednica iznje¬ 
dri osobu, koja je u teškim životnim trenutci¬ 
ma na poseban način odskakala svojim živo¬ 
tom od prosječnosti, u bogoljublju, čovjeko¬ 
ljublju i domoljublju, vjernosti Kristu, Evan¬ 
đelju, Crkvi, ona je dar, kako je to istaknuo 
kardinal Bozanić, ne samo narodu iz kojega 
je potekla, zemlji i Crkvi u tom narodu, nego i 
svim vjernicima cijele Crkve, i budućim nara¬ 
štajima. Zato su sluge Božje, blaženici i sveci 
- uzori i primjeri, koji mogu potaknuti na što 
zauzetije dosljedno, životno i svjedočko na¬ 
sljedovanje. 

Međutim, sarajevski mjesečnik bosan¬ 
skih franjevaca »Svjetlo riječi« u slobodi vla¬ 
stitog promišljanja crkvene stvarnosti kao da 
poneki put »izgubi kompas« ne mareći previ¬ 
še za vrijednosti »drugih« (koji zapravo i nisu 
»drugi« jer su »isti«, »njihovi«). Kako npr. 
pomiriti i spojiti sve gore spomenuto o hr¬ 
vatskome blaženiku Alojziju Stepincu s tvrd¬ 
njama u tekstu dr. fra Petra Jeleča: »Ne dajte 
da se Bosna dijeli« u broju od prosinca 2008. 
u kojem se hladnokrvno i kategorički tvrdi: 
»Stepinca se ne može uzimati kao univerzal¬ 
ni model za svako vrijeme, jer su nove okol¬ 
nosti i povijesne prilike uvijek drukčije«!? 

Običan vjernik mogao bi se naći u nedo¬ 
umici: Komu sada vjerovati: papi, biskupi¬ 
ma, hrvatskome narodu, u kojemu se bi. Ste¬ 
pinac štuje diljem svijeta, kojemu se podižu 


crkve i kapele, koji je postao crkveni i narod¬ 
ni simbol i ponos, ili »Svjetlu riječi« i dr. Je- 
leču? U istome tekstu dr. Jeleča također sto¬ 
ji: »U ovoj prilici želio bih se samo nakratko 
osvrnuti na dominantnu tezu u crkvenom ti¬ 
sku da se Stepinac istim žarom, dosljednošću 
i odlučnošću borio protiv fašizma (nacizma) 
i protiv komunizma, što teško da odgovara 
povijesnoj istini.« 

I u drugim tekstovima dr. Jeleč donosi ne 
samo kontroverzne nego i znanstveno pro¬ 
blematične teze kada npr. u istu razinu stavlja 
»komunističku i velikosrpsku historiografiju« 
i »klerikalno-nacionalističku hrvatsku histori¬ 
ografiju« (»Manipulacije poviješću«, »Svjetlo 
riječi«, siječanj 2008.) spominjući s jedne stra¬ 
ne autore, kao što su: Viktor Novak, Sima Si- 
mić, Vladimir Dedijer, Atanasije Jeftić, Dejan 
Lučić, Dragoljub Živojinović, Milorad Lazić, 
Predrag Dragić i Momir Vasiljević (isto), a s 
druge strane: Vitomira Zečevića, »Glasilo vi- 
cepostuplature fra Rafe Kalinića« i Antu Ba- 
kovića!? (»Odsutnost samokritike«, »Svjetlo 
riječi«, veljača 2008.). Koliko je teza o izjedna¬ 
čavanju dr. Jeleča »nategnuta« po svaku cije¬ 
nu govori podatak da svu spomenutu »kleri¬ 
kalno-nacionalističku hrvatsku historiografi¬ 
ju« može strpati u pola knjige jednog jedinog 
spomenutog autora »suprotne« strane - »Ve¬ 
liku optužbu« Viktora Novaka od 1119 str. 
(Svjetlost, Sarajevo, 1964.). Osim velikog koli¬ 
činskog nerazmjera ne treba zaboraviti da je 
mnoštvo knjiga, a riječ je o desetcima tisuća 
stranica »komunističke i velikosrpske histori¬ 
ografije«, prevedeno na sve svjetske jezike, pa 
bi bilo zanimljivo čuti kakva je utjecaja na po¬ 
vjesničare u svijetu, kao protuteža, imalo npr. 
spomenuto glasilo vicepostulature? 

Na kraju, neka »Svjetlo riječi« i dalje na¬ 
stoji dobronamjerno u potpunoj slobodi pro¬ 
mišljati sve unutarcrkvene teme, događaje i 
osobe zalažući se za dobro naroda i Crkve, ali 
bilo bi dobro kada bi zbog sadašnje rastrga¬ 
ne, izmučene, jadne, razdijenjene, opljačka¬ 
ne, prevarene, osiromašene i iznevjerene hr¬ 
vatske sirotinje, dr. fra Jeleč i njemu slični ba¬ 
rem poslušali vapaj: »Ne izmišljajte raspra¬ 
ve«! Jasno je da im to ne će biti lagano jer o 
tome ovisi i njihova atraktivnost u sadašnjim 
svjetovnim medijima u Hrvatskoj. 



Vranekovićev dnevnik 


Nastavljamo objavljivati izabrana poglavlja 
dnevnika vlč. Josipa Vranekovića, u kojima je 
on opisao život i stradanja blaženoga Alojzija 
Stepinca na izdržavanju kazne u Krašiću. 

B laženik je u potpunoj tajnosti na novu posta¬ 
ju križnoga puta u Krašić prebačen 5. prosin¬ 
ca 1951. Bilo je to premještanje iz jednoga zatvora u 
drugi. No, on je i tu bio onemogućen u vršenju bi¬ 
skupske službe, ponižavan i progonjen. O tom pro¬ 
gonu on je napisao mnoga svjedočanstva. Jedno od 
njih nalazimo i u pismu koje je napisano 26. siječnja 
1960., dakle, dva tjedna prije smrti: 



U Gospodina polažem sve svoje 
nade... (Ps. 72, 27) 

USPOMENA 


Carissime! 

Primio sam Vaše cijenjeno pismo, te sam 
radi stvari, o kojoj pišete, pisao preuzv. ko- 
adjutoru. U koliko Vas već nije zvao radi te 
stvari i njezina uređenja, pođite osobno do 
njega, pa ćete dobiti potrebna objašnjenja radi 
uređenja toga pitanja. 

Velite, da se moje izgnanstvo primiče 
kraju. Međutim, nemojte se varati! To može 
biti istina, ali može se i protivno desiti. Treba 
znati, što je komunizam, pa se ne podavati ni¬ 
kakvim iluzijama u vezi s njime. 

Ali jedno znajte, da Crkva Božja ne će pro¬ 
pasti ni sada, makar jedna trećina zemaljske 
kuglje stoji pod znakom crvene zvijezde. Ga¬ 
rant je Isus Krist svojim obećanjem: »Etportae 
inferi non praevalebunt Z« 1 Ako moj život mora 
pasti u toj borbi. Bog bio stoput blagoslovl¬ 
jen. A Vi i ostali svećenici držite se opomene 
Isusove: »Tene Cjuodhabes, ut nemo accipiat co- 
ronam tuam!« 2 

Uz blagoslov i pozdrav u Gospodinu 

+ Alojzije kard. Stepinac 
nadbiskup zagrebački 

15 . 1 . 1954 . 

Na šetnji: 

- »Ako je Božja volja, da se vratim na svo¬ 
je mjesto, zamolio bih Sv. Stolicu, da smijem 
uz sjemenište imati konvikt za vanjske đake. 
Oni bi dakako plaćali i time bi se uzdržava¬ 
lo sjemenište, a opet imali bismo dobro uz¬ 
gojenu mladež, a uvjeren sam, da bi i tu ni- 


1 »I vrata paklena neće je nadvladati«, Mt 16, 18. 

2 »Čvrsto drži što imaš da ti nitko ne ugrabi vijenca«, 

Otk 3, 11. 


BM. PRVU WSTU MS& 

Samobor, 22. VU. 1945. 

Tekst spomen-sličice na Prvu svetu 
misu vlč. Josipa Vranekoviča, Samo¬ 
bor, 22. srpnja 1945. 

knulo po koje svećeničko zvanje. Ta koliki su 
iz Orfanotrofija pošli u bogosloviju! 3 Kakova 
god bude kasnije vlast, kad svrši ovaj pakao, 
morati će računati sa pomoći i suradnjom Cr¬ 
kve! Zato ću i moći odmah tražiti, neka po¬ 
mognu uzdržavati sjemenište. Samo sjemeni¬ 
šte, što više napuniti đacima, jer se čvrsto na¬ 
dam, da će biti brojna zvanja svećenička, sve¬ 
ćenika premalen broj, a potrebe su velike!« 

*** 

- »Rekao sam našim industrijalcima i bo¬ 
gatašima 1945. g. kako bi dobro bili uradi¬ 
li, da su osnivali konvikte. Sredstva su ima¬ 
li izobilna, i da su ta plemenito uložili, ne bi li 
naša stvarnost drugačije izgledala!« 

*** 

- »Sve mi se čini, da bi se nešto značajnoga 
moglo dogoditi u vezi sa Đilasovim slučajem. 
Osam onih članaka, što ih je objelodanio i 
gdje onako odrešito kritizira sadašnji položaj 
u zemlji - i to na svim linijama, temeljito će 
potresti partiju. Moral će sigurno dosta pasti. 


s Orfanotrofij je ustanova za uzdržavanje i odgoj si¬ 
romašne djece, a u Zagrebačkoj nadbiskupiji je de¬ 
setljećima bio u funkciji i maloga sjemeništa. BI. 
Alojzije Stepinac bio je također pitomac zagrebač¬ 
kog Orfanotrofija u Vlaškoj ulici u Zagrebu. 

Nema li iza svega toga i Engleska svoje prste, 
da se riješi Tita? Ne veselimo se ničijoj propa¬ 
sti, ali Gospodin Bog se ne da izrugivati. Ve¬ 
like su blasfemije bačene na Boga i Bogorodi¬ 
cu. - Naše je: krunicu u ruke i neka nam se 
dobri Bog smiluje!« 

16 . 1 . 1954 . 

... 4 kroz crkvu dođe u župni stan. Veli, 
kako je posvuda proširena kardinalova mar¬ 
ka u USA. Prošle godine poslovno se vozio u 
Skopje. U vlaku sjede dva Makedonca. Iz raz¬ 
govora razabra, da su jugoslavenski špijuni 
kod ambasade u USA. Jedan će: »Znadeš, mi 
bismo sa svim neprijateljima nekako izišli na 
kraj, jedino je teško s Katoličkom Crkvom. U 
USA brojem nisu najveći, daleko zaostaju za 
protestantima, ali oni daju danas ton života. 
Silno su uplivni. I kod nas je teško s Crkvom. 
Prozreli su, što želimo sa CMD-om: odcjep¬ 
ljenje od Rima. Kad bi se doista učlanili svi 
svećenici, lako bi bilo. Odijele se od Rima - i 
onda su brzo gotovi. Ali oni to vide - i ne daju 
se!« 

*** 

Kod nas su 19. ovog mjeseca liječnici 
došli, dovezo s njim vlč. Petrović iz Prekrižja. 
Siđe pred kućom iz auta, ode naprijed pješke, 
ali ga policija ne pušta kroz Krašić kući, jer je 
»nakon opomene« pohodio kardinala. Mora 
zaobići Krašić i sa zapadne strane iza sv. Iva¬ 
na izaći na cestu. Teror raste. Nikoga ne pu¬ 
štaju k nama. 

17 . 1 . 1954 . 

Kao jučer, tako je i danas vlč. Sajović išao 
na Lović. Milicija mu zapovijedi, da se ne smi¬ 
je k nama svratiti. Ni stati ne smije pred vra¬ 
tima. Ne posluša li, neće smjeti ići na Lović 

4 Precrtano ime. 


preko Krašića! 

*** 

Kod objeda me pita, što mi je svećenik 
Kuharić govorio i što ima nova u Križevci¬ 
ma? 

»Dobro je, velim, samo su neki svećenici 
upravo bijesni, što naši na vrhovima šute i ne 
pokreću zabranu CMD-a." 

- »Što mogu - reče Eminencija. Toli¬ 
ko sam pisao, poručivao, govorio. Pa znade¬ 
te, koliko su puta samo sestre putovale u Za¬ 
greb! Nije Vam sve ni poznato, što sam pisao 
... ali uzalud. Što mogu drugo, nego i gleda¬ 
ti i plakati... žao mi je, što dijaceza toliko stra¬ 
da. Učinio sam koliko sam mogao: pišem sve¬ 
ćenicima i poručujem, neka se drže, neka se 
ne daju slomiti. Neka paze, što im diktira sa¬ 
vjest, a ne teror! Bogu hvala, mnogi se lijepo 
odazvali i učvrstili.« 

Pitam ga opet: »A zar ne biste sami mogli 
riješiti pitanje zamjenika?« 

- »Kako? Veze sa Svetom Stolicom ne¬ 
mam... Pokušao sam i to, ali što znam? Sam, 
da imenujem! Pa istog će ga dana zatvoriti. 

... 5 Ja im ne mogu dati drugo srce, kad se 
boje. Lach strahuje za ona 4 mjeseca. Salis se 
boji globe, a ja mogu ovako čamiti 9 godina. 
Ah, ne smijem na to ni pomišljati, tako je to 
bolno!« 

*** 

Polazeći na večeru, dao mi je pisma, što 
će ih sestra sutra nositi u Zagreb. Tom mi je 
zgodom rekao: 

- »Vidim, da nisam ni učenjak, ni svetac i 
Crkva me toliko ne treba, nego će Bog dati da 
moj život ode. Evo otići ćeš... Neka ide. Rado 
ga dajem za dobro Crkve i naroda.« 


5 Slijedi nekoliko riječi koje je precrtao biskup 
Nežić. 

Mališani dječjeg vrtića »DIDl« u Krasi ću, sa svojim tetama iz 
vrtića, voditeljima i braćom, slavili su svetu Misu, a potom su iz¬ 
vodili božične pjesme za svoje voditelje i goste u crkvi; dok mama 
svira na orguljama, sin pjeva »Tiha noć«, 22. prosinca 2010. 


parnog« 0,i m pos- 


M. Mz» - 


Vjernici župe sv. Marka - Makarska pohodili su Krašić, molili 
zajedno u crkvi te pohodili sobe u kojima je živio bi. Alojzije, 
13. studenoga 2010. 


ISPRIČAVAMO SE 


Ivan Nepomuk Jemeršić, dugogodišnji 
župnik u Grubišnom Polju, rodoljub i 
dobrotvor; u zadnjem broju Glasnika po¬ 
grješkom je spomenuto da je bio i žu¬ 
pnik u Kaniškoj Ivi. 

KUD Draganićprigodom blagoslova kipa bi. Alojzija Stepinca u Rastokima 
s radošću stoji uz Blaženikov kip, 77. srpnja 2010. 








